## Laske tiheys

##

Laske tiheys -työkalu luo tiheyskartan pistekohteista jakamalla tietyn ilmiön tunnetut määrät (esitetään pisteiden ominaisuustietoina) kartan alueelle. Tuloksena syntyy karttataso, jonka alueet on luokiteltu vähiten tiheästä tiheimpään.

Pistelähtöaineiston kunkin pisteen tulee esittää jonkin tapahtuman tai tapauksen sijaintia. Tulostaso kuvaa tapausten määrää tietyllä yksikön alueella. Korkeampi tiheysarvo uudessa sijainnissa tarkoittaa, että kyseisen sijainnin lähellä on enemmän pisteitä. Useissa tapauksissa tulostasoa voidaan tulkita tulevien tapahtumien riskimallina. Jos pistelähtöaineisto esittää esimerkiksi salamaniskujen sijainteja, tulostasoa voidaan tulkita tulevien salamaniskujen riskimallina.

Työkalua voi käyttää myös esimerkiksi seuraaviin tarkoituksiin:

- Rikostiheyden karttojen luominen voi auttaa poliisilaitoksia kohdentamaan resurssejaan alueille, joilla rikollisuustaso on korkea.
- Maan sairaaloiden tiheyksien laskeminen. Tulostaso näyttää alueet, joilta sairaalaan pääsy on helppoa tai vaikeaa. Näitä tietoja voidaan käyttää apuna päätettäessä uusien sairaaloiden sijainneista.
- Metsäpaloille alttiiden alueiden tunnistaminen metsäpalojen historiallisten sijaintien perusteella.
- Kaukana valtateistä sijaitsevien asutusten paikantaminen suunniteltaessa uusien teiden rakentamista.

## Valitse pistekarttataso, joista tiheys lasketaan

Pistekarttataso, jonka perusteella tiheys lasketaan.

Sen lisäksi, että voit valita karttatason kartasta, voit valita Selaa karttatasoja -vaihtoehdon avattavan luettelon alareunasta ja selata Big Data -tiedostoresurssin aineistoryhmän tai karttatason sisältöön.

## Valitse vähintään yksi kenttä, jonka tiheys lasketaan (valinnainen)

Määritä vähintään yksi kenttä, joka osoittaa tapausten määrän kussakin sijainnissa. Jos pisteet esittävät esimerkiksi kaupunkeja, voit käyttää määräkenttänä kenttää, joka osoittaa kaupungin asukasluvun. Tuloksena syntyvä väestötiheyden karttataso laskee korkean väestötiheyden asukasluvultaan suurien kaupunkien alueille.

Pisteiden määrän tiheys lasketaan aina. Jos yhtään kenttää ei valita, kunkin sijainnin oletetaan esittävän yhtä tapausta.

## Valitse lohkon muoto

Niiden lohkojen muoto, joihin pisteet kootaan ja joita käytetään tiheyden laskennassa.

Analysointi neliö- tai kuusikolmiolohkojen avulla edellyttää projisoitua koordinaattijärjestelmää. Voit määrittää käsittelevän koordinaattijärjestelmän Analyysiympäristöt-kohdassa. Jos käsittelevää koordinaattijärjestelmää ei ole määritetty projisoiduksi koordinaattijärjestelmäksi, sinua pyydetään määrittämään se sellaiseksi, kun valitset Suorita analyysi.

## Valitse lohkon koko koostamista varten

Luotujen lohkojen koko. Neliölohkoissa koko tarkoittaa neliön korkeutta. Kuusikulmioissa koko tarkoittaa kuusikulmion korkeutta (rinnakkaisilta sivuilta).

## Valitse käytettävä tiheyden painotus

Tiheyslaskennassa käytetty painotustapa. Vaihtoehtoja on kaksi:

- Yhtenäinen – Tämä laskee aluekohtaisen magnitudin.
- Ydin – Käyttää ydintoimintoa tasaisesti kaventuneen pinnan sovittamiseksi kuhunkin pisteeseen.

## Valitse naapuruston koko

Sen alueen koko, jota käytetään tiheyden laskennassa. Naapuruston koon on oltava suurempi kuin lohkon koko.

## Valitse tiheyden tulosyksiköt

Halutut tiheysarvojen tulosyksiköt. Oletusarvon mukaan tämä on määritetty neliökilometreiksi tai neliömaileiksi profiilissasi määritettyjen oletusyksiköiden mukaan. Jos tiheysarvot ovat hyvin pieniä, voit lisätä pinta-alayksikön kokoa (esimerkiksi neliömetreistä neliökilometreiksi) suurempien arvojen palauttamiseksi. Arvot skaalautuvat vain tuloksen mukaan.

## Laske tiheys käyttäen aikavälejä (valinnainen)

Jos aika on otettu käyttöön lähtöaineiston karttatasossa ja jos ajan tyyppinä on hetki, voit käyttää analysointiin aikavälejä. Voit määrittää kolme parametria, kun käytät aikaa:

- Aikavälijakso
- Miten usein aikaväliä toistetaan
- Aika, johon aikavälit kohdistetaan

Oletetaan, että sinulla on vuotta kuvaava aineisto ja että haluat käyttää analysointiin viikon mittaisia aikavälejä. Voit tehdä tämän määrittämällä Aikavälijakso-parametrin arvoksi `1 viikko`.

Oletetaan, että sinulla on vuotta kuvaava aineisto ja että haluat käyttää analysointiin kuukauden ensimmäistä viikkoa. Voit tehdä tämän määrittämällä Aikavälijakso-parametrin arvoksi `1 viikko`, Miten usein aikaväliä toistetaan -parametrin arvoksi `1 kuukausi` ja Aika, johon aikavälit kohdistetaan -parametrin arvoksi `1. tammikuuta klo 24.00`.

## Aikavälijakso

Aikaväli, jota käytetään aikavälien luomiseen. Aikavälijakso-parametria voidaan käyttää yksin tai Miten usein aikaväliä toistetaan- tai Aika, johon aikavälit kohdistetaan -parametrin kanssa.

Jos haluat luoda aikaleikkeitä, joiden aikaväli on maanantaina klo 9.00–10.00, määritä Aikavälijakso-parametrin arvoksi `1 tunti`, Miten usein aikaväliä toistetaan -parametrin arvoksi `1 viikko` ja Aika, johon aikavälit kohdistetaan -parametrin arvoksi `9.00 maanantaina`.

## Miten usein aikaväliä toistetaan

Askel, jota käytetään aikaleikkeen laskemiseen. Miten usein aikaväliä toistetaan -parametria voidaan käyttää yksin tai Aikavälijakso- tai Viiteaika-parametrin kanssa taikka sekä Aikavälijakso- että Aika, johon aikavälit kohdistetaan -parametrien kanssa.

Jos haluat luoda aikaleikkeitä, joiden aikaväli on maanantaina klo 9.00–10.00, määritä Aikavälijakso-parametrin arvoksi `1 tunti`, Miten usein aikaväliä toistetaan -parametrin arvoksi `1 viikko` ja Aika, johon aikavälit kohdistetaan -parametrin arvoksi `9.00 maanantaina`.

## Aika, johon aikavälit kohdistetaan

Päivämäärä ja kellonaika, joita käytetään aikaleikkeiden kohdistamiseen. Aikaväli alkaa tästä ajasta ja jatkuu siitä taaksepäin. Jos viiteaikaa ei valita, aikaväli kohdistetaan aikaan 1.1.1970.

Jos haluat luoda aikaleikkeitä, joiden aikaväli on maanantaina klo 9.00–10.00, määritä Aikavälijakso-parametrin arvoksi `1 tunti`, Miten usein aikaväliä toistetaan -parametrin arvoksi `1 viikko` ja Aika, johon aikavälit kohdistetaan -parametrin arvoksi `9.00 maanantaina`.

## Koordinaatistotieto (wkid)

Tämä on esijulkaisun tilapäinen parametri käsittelyn koordinaatistotiedon määrittämiseen. Monet Big Data -työkalut edellyttävät, että projisoitua koordinaattijärjestelmää käytetään käsittelyn koordinaatistotietona. Oletusarvon mukaan työkalu käyttää lähtöaineiston koordinaattijärjestelmää, mutta työkalua ei voi suorittaa, jos kyseessä on maantieteellinen koordinaattijärjestelmä. Jos haluat määrittää projisoidun koordinaattijärjestelmän, anna WKID. Jos haluat esimerkiksi määrittää Web Mercator -koordinaattijärjestelmän, anna `3857`.

## Valitse aineistosäilö

GeoAnalytics-tulokset tallennetaan ArcGIS Data Store -tietokantaan ja julkaistaan karttatasona Portal for ArcGIS -portaalissa. Useimmissa tapauksissa tulokset pitää tallentaa spatiotemporaaliseen tietokantaan (tämä on oletusarvo). Joissakin tapauksissa tulosten tallentaminen relaatiotietokantaan on hyvä vaihtoehto. Tiedot kannattaa tallentaa relaatiotietokantaan seuraavista syistä:

- Haluat käyttää portaalissa olevia tietoja portaaliyhteistyöhön.
- Haluat ottaa käyttöön tulosten synkronointitoiminnot.

Relaatiotietokantaa ei tule käyttää, jos GeoAnalytics-tulosten määrä kasvaa ja sinun täytyy hyödyntää spatiotemporaalisen big data -tietokannan toimintoja suurten tietomäärien käsittelyyn.

## Tulostason nimi

Sen tason nimi, joka luodaan kohtaan Oma sisältö ja joka lisätään karttaan. Oletusnimi perustuu työkalun nimeen ja lähtökarttatason nimeen. Jos karttataso on jo olemassa, työkalua ei voi suorittaa.

Avattavan Tallenna tulos kohteeseen -valikon avulla voit määrittää sen Oma sisältö -kansion nimen, johon tulos tallennetaan.