## Ühenda lähtepunktid sihtpunktidega

##

Käsuga Ühenda algpunktid sihtpunktidega saate mõõta reisiaega või vahemaad punktipaaride vahel. Tööriist saab raporteerida linnulennu vahemaid, reisimisviisil (nt jalgsi või autoga) põhinevaid vahemaid ning reisi kestust vastavalt reisimisviisile. Selle tööriista abil saate teha järgmist:

- arvutada kodust tööle reisimiseks kuluva koguaja ja distantsi kogupikkuse;
- mõõta, kui pika maa kliendid läbi sõidavad, et teie poodi külastada; kasutada seda teavet oma turuosa määratlemiseks, eriti reklaamikampaaniate sihtimisel või uute poodide jaoks asukohtade valimisel;
- arvutada oma sõidukite jaoks eeldatava läbitud vahemaa. Seejärel käivitage tööriist "Summeeri piirides", et raporteerida kilometraaž maakonna või muu piirkonna kaupa.

Teil tuleb sisestada algus- ja lõpp-punkt; tööriist tagastab kihi, mis sisaldab marsruudijooni (sh mõõdetud vahemaad lähtekoha ja sihtkoha punktipaaride vahel).

Kui ruut Kasuta praeguse kaardi ulatust on märgitud, siis arvestatakse analüüsis ainult praeguses kuvaulatuses nähtavaid objekte. Kui see ruut pole märgitud, võetakse kõik sisendkihis olevad objektid arvesse ka siis, kui need pole praegu kaardil näha.

## Vali lähtekohta tähistav punktikiht

Valige lähtekohta või lähtekohti tähistav punktikiht. See tööriist toetab kuni 5000 lähtekohta ja 5000 sihtkohta.

Kui valite ühe lähtekohaga kihi, ühenduvad sellega kõik sihtkohad.

Lisaks kaardil asuvale kihile saate valida variandi Vali elukeskkonna atlase analüüsikiht või Vali analüüsikiht. Nii avaneb galerii, mis sisaldab mitmete analüüside jaoks tarvilikku kihtide kollektsiooni.

## Vali sihtkohtade kiht

Valige kiht, kus asub sihtkoht (või sihtkohad), millega lähtekohad peaksid ühenduma. See tööriist toetab kuni 5000 lähtekohta ja 5000 sihtkohta.

Kui valite ühe sihtkohaga kihi, ühendatakse selle sihtkohaga kõik lähtekohad.

Kui lähtekohti on üks ja sihtkohti mitu, ühendab tööriist lähtekoha kõigi sihtkohtadega.

Lisaks kaardil asuvale kihile saate valida variandi Vali elukeskkonna atlase analüüsikiht või Vali analüüsikiht. Nii avaneb galerii, mis sisaldab mitmete analüüside jaoks tarvilikku kihtide kollektsiooni.

Kui lähte- ja sihtkohti on mitu, vajate kahte välja, mis kirjeldavad lähtekoha ja sihtkoha paare: ID väli lähtepunktide jaoks ja Vastava ID väli sihtkohtade jaoks. Tööriist ühendab lähtekoha–sihtkoha paarid analüüsi käigus. Oletagem näiteks, et Teil on kaks lähtekohta, mille ID-väljade väärtused on `Mari` ja `Mati` ja kaks samade ID-väärtustega sihtkohta. Lähtekoht `Mari` ühendatakse sihtkohaga `Mari` ja lähtekoht `Mati` sihtkohaga `Mati`. Teisi ühendusi või mõõdistusi ei tehta.

ID-väärtused peavad ühe kihi piirides olema unikaalsed: näiteks sihtkohtade kiht ei saa sisaldada kahte väärtust `Mari`. Paari loomiseks peavad väärtused lähte- ja sihtkohtade kihtides täielikult kattuma: `Mati` ei ühendu valesti kirjutatud väärtusega `Mait`.

## Mõõda

Valige, kas soovite lähtepunktid sihtpunktidega ühendada sirgjoonelise vahemaa või liikumisviisi kaudu. Väljundmarsruudid järgivad teid või jalgteid ja võtavad arvesse kehtivaid reegleid (nt ühesuunalised tänavad või keelatud pöörded autode jaoks). Lubatud reisimisviisid määrab teie asutuse administraator.

Valikute sõiduaeg, sõiduaeg maakohasvõi autoveo sõiduaeg korral saate sõiduaja mõõtmiseks mitme variandi vahel valida.

- Kindlal kiirusel põhinevate kiireimate marsruutide leidmiseks tühjendage märkeruut Kasuta liiklust.

  Seda valikut tuleks kasutada juhul, kui soovite mõõta üldist sõiduaega, arvestamata liiklusolusid kindlal reisi alustamise ajal.

- Märkige ruut Kasuta liiklust, et leida etteantud algusajal ja muutuvatel liiklusoludel põhinevad kiireimad marsruudid. Kui valite lisaks ka variandi Reaalajas liiklus, määratakse lähtepunktist väljumise ajaks praegune kellaaeg ning marsruutide koostamiseks kasutatakse nii praegust kui ka prognoositud liikluskiirust (võttes aluseks andurite ja andmevoogude teabe). Prognoositud liikluskiirused arvutatakse lähtuvalt liikluse kiirusest reaalajas, varem mõõdetud kiirustest ja muudest tingimustest (nt ilm). Liikluskiirust prognoositakse kuni 12 tundi edasi. Seega saate liugurit liigutada ja määrata väljumisaja, mis on kuni 12 tundi edasi.

  Kasuta neid hetke liikluse seadeid, et leida sõiduajad praegu väljudes, tunniaja pärast väljudes jne.

- Kui märgite ruudu Kasuta liiklusinfot ja valite seade Liiklusinfo põhineb tavapärastel tingimustel koos kindla päeva ja kellaajaga, leiab tööriist kiireima teekonna, võttes aluseks varasemalt viieminutise intervalliga mõõdetud keskmised kiirused tavapärasel nädalal. Tulemused sisaldavad liiklusinfot, kuid ei sisalda praeguste liiklusolude ja sündmuste mõju, mis võib sõltuvalt päevast oluliselt varieeruda.

  Neid ajaloolisi liikluseandmeid saate kasutada selleks, et saada vastus näiteks küsimusele, kui kaua võtab üldiselt aega nende konkreetsete sihtkohtadeni jõudmine, kui alustada reisi kolmapäeval kell 11.30.

  Teie määratud kellaaeg viitab konkreetsele ajavööndile, kus Teie lähtepunktid asuvad. Kui määrate kellaaja 8:00 (hommikul) ning Teie kaks lähtepunkti asuvad erinevates ajavööndites, siis arvestatakse vastavalt teekonna genereerimisel mõlemas erinevas ajavööndis väljumiskellaaega 8:00.

Pange tähele, et kui Teie sõiduk eemaldub lähtepunktist, siis aeg kulub edasi ja liiklusolud muutuvad. Lähtepunktide sihtpunktidega ühendamise tööriist arvestab nende variatsioonidega, kui märgite ruudu Kasuta liiklust, kuid kõik piirkonnad ei toeta liiklusteabe kasutamist. Klõpsake linki Vaata kättesaadavust, et teada saada, kas antud funktsioon on Teie piirkonnas kättesaadav.

Autoveo sõiduaeg saab kasutada liiklusel põhinevaid dünaamilisi sõidukiiruseid, kuid ainult kuni seadusega lubatud veoauto maksimaalse sõidukiiruseni. Näiteks kui reaalajas liikluses on dünaamiline kiirus tänaval 60 kilomeetrit tunnis, aga veoauto lubatud sõidukiirus antud tänaval on 50 kilomeetrit tunnis, kasutatakse selle tänava korral kiirust 50 kilomeetrit tunnis.

## Tulemkihi nimi

Jaotises Minu sisu loodava ja kaardile lisatava objektikihi nimi. Kui objektikiht on juba olemas, palutakse teil sisestada mõni muu nimi. Objektikiht sisaldab iga järgmise üksuse kihti: marsruudid, määramata lähtepunktid ja määramata sihtkohad, kui mõnda lähtepunkti ei saa sihtkohaga ühendada.

Kui valite Kaasa marsruudikihid, salvestatakse tulemuse iga marsruut marsruudikihina. Marsruudikiht sisaldab teavet konkreetse marsruudi kohta (nt marsruudile määratud peatused ja ka teejuhised). Marsruudikihtide loomine on kasulik, kui soovite üksikuid marsruute jagada oma ettevõtte teiste liikmetega või kui soovite neid marsruute edaspidi muuta kaardivaaturi nupu Teejuhised abil. Marsruudikihid kasutavad objektikihi jaoks pandud nime eesliitena ja analüüsi osana genereeritud marsruudinimi lisatakse iga marsruudikihi kordumatu nime loomiseks.

Maksimaalselt saab luua 1000 marsruudikihti. Kui tulem sisaldab enam kui 1000 marsruuti ja ruut Kaasa marsruudikihid on märgitud, loob tööriist ainult väljundi objektiteenuse.

Ripploendi Salvesta tulemus kaudu saate määrata jaotises Minu sisu selle kausta nime, kuhu objektikiht ja marsruudikihid salvestatakse.