## Svedi granice

##

Oblasti koje se preklapaju ili dele zajedničku granicu spajaju se da bi formirale jednu oblast.

Možete da kontrolišete koje se granice spajaju definisanjem polja po kom će se vršiti spajanje. Na primer, ako imate sloj sa okruzima, a svaki okrug ima atribut Ime_države, možete da svedete granice koristeći atribut Ime_države. Susedni okruzi biće spojeni ako imaju istu vrednost za atribut Ime_države. Krajnji rezultat je sloj sa državnim granicama.

## Odaberite sloj oblasti čije će granice biti svedene

Sloj koji sadrži geoobjekte oblasti koji će biti svedeni.

Pored izbora sloja sa mape, možete da izaberete Odaberite Living Atlas sloj za analizu ili Odaberite sloj za analizu u dnu padajuće liste. Ovim se otvara galerija koja sadrži kolekciju slojeva korisnih za veliki broj analiza.

## Odaberite metod svođenja

Možete da odaberete jedan od dva metoda za spajanje geoobjekata oblasti:

- Oblasti koje se preklapaju ili koje su susedne – dve ili više oblasti čije se granice međusobno preklapaju biće spojene u jednu oblast. Pored toga, oblasti koje su susedne (to jest, dele zajedničku granicu), biće spojene u jednu oblast.
- Oblasti sa istom vrednošću polja – oblasti koje se preklapaju ili dele zajedničku granicu biće spojene u jednu oblast ako imaju istu vrednost polja.

  Na primer, ako imate sloj sa okruzima, a svaki okrug ima polje Ime_države, možete da svedete granice koristeći polje Ime_države. Susedni okruzi biće spojeni ako imaju istu vrednost za atribut Ime_države. Krajnji rezultat je sloj sa državnim granicama.

Ako je opcija Koristi trenutni obuhvat mape izabrana, biće svedeni samo oni geoobjekti na ulaznom sloju koji su vidljivi unutar trenutnog obuhvata mape. Ako nije izabrana, biće svedeni svi geoobjekti u ulaznom sloju, čak i ako su izvan trenutnog obuhvata mape.

## Dodaj statistiku

Kada se oblasti spoje, možete da sumirate njihove atribute. Na primer, ako svodite granicu između okruga na osnovu polja Ime_države, a svaki okrug ima polje Populacija, možete da izračunate zbir za polje Populacija za državu.

Dostupni tipovi statistike su:

- Zbir – dodaje ukupnu vrednost za navedeno polje
- Prosek – izračunava prosek za navedeno polje
- Minimum – pronalazi najmanju vrednost za sve zapise navedenog polja
- Maksimum – pronalazi najveću vrednost za sve zapise navedenog polja
- Std. Devijacija – pronalazi standardnu devijaciju za vrednosti u navedenom polju

## Naziv sloja sa rezultatima

Ovo je naziv sloja koji će biti kreiran u Mom sadržaju i dodat na mapu. Podrazumevani naziv je zasnovan na nazivu alatke i nazivu ulaznog sloja. Ako sloj već postoji, bićete upitani da unesete drugi naziv.

Koristeći padajuće polje Sačuvaj rezultat u možete da navedete ime fascikle u Mom sadržaju u kojoj će rezultat biti sačuvan.