## Recartografiere valori

##

Acest instrument vă permite să modificaţi sau să reclasificaţi valorile pixelilor datelor raster. Valorile pixelilor sunt recartografiate prin specificarea unui interval de valori de pixeli pentru a cartografia o valoare de pixel de ieşire. Valoarea pixelilor de ieşire poate fi o valoare validă sau o valoare NoData, care sunt pixeli care nu au o valoare cunoscută asociată.

Dacă se bifează Utilizare extindere curentă a hărţii, vor fi recatografiate numai celulele vizibile în extinderea curentă a hărţii. Dacă nu se bifează, toate celulele din raster vor fi procesate, chiar dacă se află în afara extinderii curente a hărţii.

## Date de intrare

Datele de intrare care vor avea valorile recartografiate.

## Remapare valori pixeli la valori noi

Introduceţi un interval de valori prin specificarea unei valori minime şi maxime, apoi atribuiţi o valoare de ieşire sau o valoare NoData intervalului specificat.

Pentru a recartografia un interval nou de valori, faceţi clic pe Adăugare, ceea ce va adăuga un rând. Faceţi clic pe fiecare valoare pentru a edita tabelul la intervalurile şi valoarea recartografiată de care aveţi nevoie. Atunci când specificaţi intervalurile de valori, există două reguli importante care sunt utilizate:

- Valoarea minimă din interval este inclusivă, iar cea maximă este exclusivă.
- Rândurile din tabel sunt procesate de sus în jos.

Tabelul de mai jos arată că valoarea minimă este inclusă în rezultat, dar cea maximă nu este inclusă în rezultat.

1 | 10 | 1–9
10 | 20 | 10–19
50 | 51 | 50

Ordinea intervalurilor specificată în tabel este, de asemenea, importantă. Rândul de sus al tabelului este procesat primul, apoi cel de sub acesta. Cele două tabele de mai jos indică modul în care intervalurile de valori vor produce rezultate diferite, din cauza ordinii rândurilor tabelului.

1 | 15 | 1–14
10 | 30 | 15–29
30 | 40 | 30–39

10 | 30 | 10–29
1 | 15 | 1–9
30 | 40 | 30–39

Sunt utilizate ambele reguli pentru a reordona valorile. Având în vedere că fiecare rând este procesat de sus în jos, aceste valori au prioritate la determinarea rezultatului, chiar şi atunci când sunt utilizate aceleaşi intervaluri.

## Nume strat tematic rezultat

Acesta este numele stratului tematic ce va fi creat în Resursele mele şi va fi adăugat pe hartă. Numele implicit se bazează pe numele instrumentului şi numele stratului tematic de intrare. Dacă stratul tematic rezultat există deja, vi se va solicita să furnizaţi un alt nume.

Utilizând caseta derulantă Salvare rezultat în, puteţi specifica numele unui director din Resursele mele în care va fi salvat rezultatul.