Objektide analüüs tööriistakast sisaldab mitmesuguseid tööriistu, mida saab valida ja kasutada. Toimingud on jaotatud järgmistesse kategooriatesse; need on ainult loogilised grupid, mis ei mõjuta seda, kuidas te tööriistu valite või kasutate.

## Summeeri andmeid

Need tööriistad arvutavad teatud kindlas alas või teiste objektide läheduses asuvate objektide ja nende atribuutide koguarvud, pikkused, alad ning põhilised kirjeldavad statistikud.

- Agregeeri punktid arvutab määratud alades asuvate punktide statistikud.
- Liida objektid kannab ruumiliste või atribuutide seoste põhjal ühe kihi või tabeli atribuudid üle teise kihti või tabelisse.
- Summeeri ligidusest arvutab määratud vahemaa raadiusse jäävate objektide ja nende atribuutide statistikud.
- Summeeri piirides arvutab alas üksteistega kattuvate objektide ja atribuutide statistikud.

## Agregeeri punktid |

Punktobjektide kihti ja pindobjektide kihti kasutades oskab see tööriist määratleda igasse alasse jäävad punktid ja arvutada statistikud kõigi igas alas asuvate punktide kohta. Näited:

- Kuritegevusega seotud intsidentide punktasukohtade sisestamisel loendab tööriist kuritegude arvu maakonna või muu haldusjaotuse kohta.
- Saate leida piirkonnas suurima ja väikseima käibega müügiesindused.

## Liida objektid |

Funktsioon Liida objektid kannab ruumiliste või atribuutide seaste põhjal ühe kihi või tabeli atribuudid üle teise kihti või tabelisse. Näited:

- Saate lisada ühise piiri- või demograafilise teabe juhtumite andmetesse.
- Saate määrata teadaolevale asukohale lähimad rajatised.
- Saate määrata üleujutuspiirkonda jäävate elumajade arvu.
- Saate tuvastada erinevate looduslike liikide elupaigad.

## Summeeri lähedusest |

Leiab objektid, mis jäävad sisendkihis määratud objektide raadiusesse. Vahemaad saab mõõta nii lineaarselt kui ka liikumisviiside alusel. Seejärel arvutatakse lähedalasuvate objektide statistika. Näited:

- Saate arvutada uue kaupluse jaoks plaanitud asukohast viie minuti raadiuses asuvate elanike arvu.
- Maanteedelt mahasõitude arvestamine uue kaubanduskeskuse planeerimisel viie minuti raadiuses.

## Summeeri piirides |

Leiab kahe kihi alusel alad (ja alade osad), mis omavahel kattuvad ning arvutab kattuva osa statistikud. Näited:

- Kui Teil on valgalade kiht ja maakasutuse alade kiht maakasutuse tüübi järgi, saate arvutada maakasutustüüpide pindala iga valgala kohta.
- Kui teil on maakonna maaüksuste kiht ja linnapiiride kiht, saate arvutada vabade maaüksuste keskmise väärtuse igas linnas.

## Andmete rikastamine

Need tööriistad aitavad Teil uurida piirkondade iseloomu. Teie valitud alade kohta tagastatakse üksikasjalikud demograafilised andmed ja statistika.

- Kihi geotöötlus toob teavet kindlas piirkonnas või asukohast lähtuva valitud sõiduaja või vahemaa raadiuses asuvate inimeste, paikade ja ettevõtete kohta.

## Rikasta kihti |

Toob teavet kindlas piirkonnas või asukohast lähtuva valitud sõiduaja või vahemaa raadiuses asuvate inimeste, paikade ja ettevõtete kohta.

## Leia asukohad

Neid tööriistu kasutatakse selleks, et tuvastada või luua teie määratud kriteeriumidele vastavad objektid. Kriteeriumide tüüp oleneb sellest, millist tööriista kasutate. Näiteks võivad teie kriteeriumid põhineda ruumi- või atribuudipäringutel, määratud kõrgusest nähaolevatel aladel, kindlatest äravoolukohtadest allavoolu jäävatel aladel või sõiduajal teatud liiklustingimustes.

- Vali parimad teenused võimaldab teil valida teenuste tarbeks parimad asukohad, kui määrate vastavalt seatud eesmärgile need asukohad, kus teenuste järele on nõudlust.
- Vaatepiirkonna loomine loob alad, mis on teie määratud asukohtadest nähtavad.
- Valgalade loomine loob teie määratud asukohtadel põhinevad valgalad.
- Tuleta uued asukohad koostab uued alad teie uuringualas asuvate ja kindlatele kriteeriumidele vastavate asukohtade põhjal.
- Funktsioon Otsi tsentroide otsib sisendobjekte esindavat keset (tsentroidi).
- Leia olemasolevad asukohad otsib kihist kindlatele kriteeriumidele vastavaid olemasolevaid alasid.
- Leia sarnased asukohad leiab teie määratud kriteeriumite alusel asukohad, mis on ühe või mitme viiteasukohaga kõige sarnasemad.
- Geokodeeritud asukohad tabelist võimaldab teisendada tabelis olevaid aadresse koordinaatideks.
- Allavoolu jälitus võimaldab määratleda voolusuuna teie määratud asukohtades allavoolu suunas.

## Vali parimad teenused |

Saate valida teenuste tarbeks parimad asukohad, määrates vastaval seatud eesmärgile asukohad, kus nende järele valitseb nõudlus.

## Vaatepiirkonna loomine |

Loob alad, mis on teie määratud asukohtadest nähtavad.

## Valgalade loomine |

Loob teie määratud asukohtadel põhinevad valgalad.

## Tuleta uued asukohad |

Loob teie uuringualas uued objektid, mis vastavad teie määratud kriteeriumidele. Need kriteeriumid võivad baseeruda atribuutide päringutel (näiteks vabad maatükid) ja ruumilistel päringutel (näiteks kõik maatükid 1 km ulatuses jõest jne)

## Otsi tsentroidi |

Otsib sisendi igale mitmikpunkt-, joon- või pindobjektile esindusliku keskme (tsentroidi).

## Leia olemasolevad asukohad |

Valib teie uuringualas olemasolevad objektid, mis vastavad teie määratud kriteeriumidele. Need kriteeriumid võivad baseeruda atribuutide päringutel (näiteks vabad maatükid) ja ruumilistel päringutel (näiteks kõik maatükid 1 km ulatuses jõest jne)

## Geokodeeri asukohad tabelist |

Võimaldab aadresse koordinaatideks teisendada. Seda tööriista saate kasutada näiteks Exceli arvutustabelis või CSV-failis olevate aadresside korral.

## Leia sarnased asukohad |

Leiab teie määratud kriteeriumide alusel asukohad, mis on ühe või mitme viiteasukohaga kõige sarnasemad.

## Allavoolu jälitus |

Võimaldab määratleda voolusuuna teie määratud asukohtades allavoolu suunas.

## Analüüsi mustreid

Need tööriistad aitavad teil andmetes ruumilisi mustreid tuvastada, mõõta ja visualiseerida.

- Funktsiooniga Arvuta tihedus saate võtta mõnede nähtuste teadaolevad kogused ja jaotada need kaardil ühtlaselt.
- Leia tulipunktid funktsioon määrab, kas andmete ruumimustris on statistiliselt olulisi klastreid.
- Leia võõrväärtused määrab, kas andmete ruumimustris on statistiliselt olulisi võõrväärtusi.
- Interpoleeri punktid prognoosib uute asukohtade väärtusi olemasolevate punktide mõõtmistulemuste põhjal.

## Arvuta tihedus |

Tiheduse analüüsil võetakse mõne kindla nähtuse teadaolevad kogused ja hajutatakse need üle kogu kaardi. Seda tööriista saate näiteks kasutada välgulöökide või pööristormide kontsentratsiooni, tervishoiuasutustele juurdepääsu ja rahvastikutiheduse kuvamiseks.

## Leia tulipunktid |

Selle tööriistaga saate luua kaardi, kus on näha Teie andmetes leiduvad statistiliselt olulised ruumilised klastrid. Muuhulgas saate selle tööriistaga leida näiteks kinnisvaraga seotud hindade varieeruvust, kuritegevuse koondumist, liiklusõnnetustes hukkunute arvu, töötuse määra, bioloogilist mitmekesisust jne.

## Otsi võõrväärtusi |

Selle tööriistaga saate luua kaardi, kus on näha teie andmetes leiduvad statistiliselt olulised klastrid ja ruumilised võõrväärtused. Selle tööriista abil saate tuvastada objektid, mille väärtused erinevad märkimisväärselt naabrite omast. Tööriista saate kasutada näiteks anomaalsete kulutuste mustri leidmiseks, kontrastsemate piiride määratlemiseks uuringuala jõukuse ja vaesuse vahel või selleks, et määratleda, kas Ameerika Ühendriikides on naabritega võrreldes maakondi, kus on ebatavaliselt madal keskmine eluiga.

## Interpoleeri punktid |

Selle tööriistaga saate prognoosida uute asukohtade väärtused olemasolevate punktide mõõtmistulemuste põhjal. Tööriist kogub igas punktis väärtustega punktandmeid ja tagastab prognoositavate väärtuste järgi liigitatud alad. Seda tööriista saate kasutada näiteks sademete mõõturitega tehtud mõõtmiste põhjal vesikonna sademete hulga prognoosimiseks.

## Kasuta lähedust

Need tööriistad aitavad vastata ruumianalüüsi käigus sageli tekkivale küsimusele: "Mis on mille lähedal?"

- Käsuga Ühenda algpunktid sihtpunktidega saate mõõta reisiaega või vahemaad punktipaaride vahel.
- Loo puhvrid loob objektidest võrdsel kaugusel asuvad alad.
- Loo sõiduaja pinnad leiab alad asukohtade ümber, kuhu on võimalik kindla aja jooksul jõuda.
- Tööriistaga Leia lähim saate leida teadaolevatele asukohtadele lähimad kohad.
- Kavanda marsruudid leiab parima teekonna sõidukite suunamiseks mitmete peatuste külastamiseks.

## Ühenda lähtepunktid sihtpunktidega |

Käsuga Ühenda algpunktid sihtpunktidega saate mõõta reisiaega või vahemaad punktipaaride vahel. See tööriist saab raporteerida linnulennu vahemaid, teede vahemaid või reisiaegu. Selle tööriista abil saab

- Arvutada kogu vahemaa või aega, mis kulub kodu-töö teekonna reisidele.
- mõõta, kui pika maa kliendid läbi sõidavad, et teie poodi külastada; kasutada seda teavet oma turuosa määratlemiseks, eriti reklaamikampaaniate sihtimisel või uute poodide jaoks asukohtade valimisel;
- arvutada oma sõidukite jaoks eeldatava läbitud vahemaa. Seejärel käivitage tööriist "Summeeri piirides", et raporteerida kilometraaž omavalitsuse või muu piirkonna kaupa.

Teil tuleb sisestada algus- ja lõpp-punkt; tööriist tagastab kihi, mis sisaldab marsruudijooni (sh mõõdetud vahemaad lähtekoha ja sihtkoha punktipaaride vahel).

## Loo puhvrid |

Puhver on ala, mis katab etteantud vahemaa punktist, joonest või pindobjektist.

Puhvreid kasutatakse tavaliselt alade loomiseks, mida edasi analüüsitakse teiste tööriistadega nagu näiteks Kattuvad kihid. Kui küsimus on näiteks: "Millised hooned asuvad koolist 1 km raadiuses?", siis vastuse leiab kooli ümber 1 km puhvri loomisel ning seejärel puhvri ja hoonete kontuure sisaldava kihi omavahelise ülekatte analüüsimisel. Lõpptulemuseks on kiht nende hoonetega, mis jäävad 1 km raadiusesse koolist.

## Loo sõiduaja pinnad |

Sõiduaja pind on piirkond, mille jõuab läbida kindla määratud sõiduaja jooksul või sõiduvahemaa ulatuses. Sõiduaja alad saavad anda vastused alljärgnevatele küsimustele:

- Kui kaugele ma jõuan siit 30 minutit kestva sõidu tulemusena?
- Kui kaugele ma jõuan siit 30 minutiga, alustades sõitu õhtusel tipptunnil kl 18:00?
- Millistesse piirkondadesse linnas jõuab tuletõrje sündmuspaigale viie minuti jooksul? Kuidas parendada uute komandode paiknemist, et need oleksid võimalikult optimaalses asukohas?
- Millised teeninduspiirkonnad on juba minu ettevõtte poolt pakutavate teenustega kaetud? Millised alad on 10 kilomeetri raadiuses minu poodidest?

## Leia lähim |

Mõõdab intsidentide ja rajatiste vahel liikumise kulu ja määrab kindlaks, millised on teistest lähemal. Tulemkihis kuvatakse neist parameetritest lähtuvalt parimad teekonnad koos liikumise kuluga (sõiduaeg ja vahemaa) iga marsruudi kohta. Näiteks saate selle tööriista abil leida õnnetuskohale lähimad haiglad või Teie praegusele asukohale lähima sularahaautomaadi.

## Kavanda marsruudid |

Kui sisestate teatud hulga peatusi ja nende peatuste külastamiseks saadaolevate sõidukite arvu, määratleb marsruutide kavandamise funktsioon, kuidas peatused võimalikult tõhusalt sõidukitele määrata ja sõidukid peatustesse juhtida.

Selle tööriistaga saate planeerida näiteks palju ringi liikuvate inspektorite või kinnisvarahindajate tööd, kodudes pakutavaid tugiteenuseid, pakkide kohaletoimetamist või pealevõtmist, transporditeenuse osutamist klientidele jne.

## Halda andmeid

Need töövahendid on mõeldud kasutamiseks geoandmetega seotud töötlustel ning nende ettevalmistamiseks mitmesugusteks analüüsideks.

- Sulanda piirajad ühendab omavahel alad, mis jagavad ühist piiri ja sama atribuudiväärtust.
- Andmete väljavõte koostab uue andmestiku lähtuvalt olemasolevast kihist tehtud objektide väljavõttele.
- Ühenda kihid kopeerib kõik kahe või enama kihi objektid uude tulemkihti.
- Kattuvad kihid ühendab kahe või enama sisendkihi sisu üheks terviklikuks kihiks. Võite mõista kihtide ülekatet kui hulga kaartide läbimist ja ühe konkreetse kaardi loomist kõikide nende läbi töödeldud kaartide informatsiooni hulgast.

## Sulanda piirajad |

Ühist piiri omavad või kattuvuses olevad alad liidetakse üheks tervikuks.

Te saate kontrollida, kas piirajad ühendatakse määratud välja alusel. Näiteks kui Teil on kasutada maakondade kiht, milles igal maakonnal on atribuut State_Name, saate piiride üleminekud sulatada atribuudi State_Name kaudu. Külgnevad maakonnad ühendatakse kokku juhul, kui nende atribuudi State_Name väärtus on sama. Lõpptulemusena tekib suurema ulatusega haldusüksuste kiht.

## Andmete väljavõte |

Koostab kihtide andmetest või Teie poolt määratud huvipakkuvast piirkonnast zip, CSV või KMZ faili.

## Ühenda kihid |

Kopeerib kahe kihi objektid uude tulemkihti, näiteks:

- Teil on kasutada kolm kihti Saaremaa, Hiiumaa ja Läänemaa maakondade kohta ning Te soovite nende alusel luua ühte terviklikku kihti Lääne-Eesti maakondadest.
- Teil on 12 kihti ning iga kiht sisaldab infot omavahel külgnevate elamurajoonide katastriüksuste kohta. Te soovite kõiki neid ühendada üheks tervikuks, jättes tulemusse alles vaid selle osa, kus kihi väljas olev nimi ja tüüp langevad kokku.

## Kattuvad kihid |

Kattuvus ühendab omavahel kaks või enam kihti üheks kihiks. See on tõlgendatav kihtide ladumisega üksteise kohale ning selle tulemusena tekkiv väljund sisaldab vastava virna kogu sisu, näiteks:

- Millised maad on olnud seotud 100 aasta jooksul üleujutuste piirkonnas? (Esinemine/kattuvus tähendab teise kihi peal olemist.)
- Millist tüüpi teed ühes või teises maakonnas asuvad?
- Milline maakasutus on ühe või teise mullatüübi levialas?
- Millised kaevikud esinevad mahajäetud sõjaväeosades?