## Tuleta uued asukohad

##

See tööriist tuletab uued asukohad huvipakkuvast piirkonnast, mis vastavad seatavatele kriteeriumitele. Need kriteeriumid võivad baseeruda atribuutide päringutel (näiteks vabad maatükid) ja ruumilistel päringutel (näiteks kõik maatükid üleujutustsoonis).

Kui Kasuta hetke kaardi kuvaulatust on valitud, analüüsitakse ainult objekte, mis on hetke kaardi kuvaulatuses nähtavad. Kui ei ole märgistatud, analüüsitakse kõiki objekte, sh neid, mis asuvad kaardi kuvaulatusest väljaspool.

## Tuleta uued asukohad, mis vastavad järgneva(te)le avaldis(t)ele

Avaldise defineerimiseks klõpsake nuppu Lisa avaldis. Võite lisada mitu avaldist. Pärast avaldise sisestamist ja nupu Käivita analüüs klõpsamist filtreeritakse analüüsitava kihi objektid vastavalt igale avaldisele. Objektide osad, mis vastavad kõikidele avaldistele, kirjutatakse tulemuste kihti.

Võite luua kaht tüüpi avaldisi: atribuutide ja ruumipõhiseid. Atribuutide avaldised on päringud välja väärtustest, näiteks `kus nimi on 'Tallinn'`. Esineb nelja tüüpi ruumilisi avaldisi

- kaugusel: objektid kindlas kauguses teise kihi objektidest. Näiteks leia maade osad, mis on maksimaalselt Pirita jõest 500 meetri raadiuses.
- sisaldab täielikult: objekt peab hõlmama terve objekti teisest kihist. Näiteks leia valgalad, mis täielikult sisaldavad tööstusalasid. Ükski maa-ala osa ei tohi olla veelahkmest väljaspool.
- täielikult sees: teise kihi objekt peab seda objekti täielikult ümbritsema. Näiteks leia koolide piirkonnad, mis on terviklikult linna piirides. Ükski kooli piirkonna osa ei tohi olla linna piiridest väljaspool.
- lõikumine: objekt või osa objektist peab kattuma või lõikuma objektiga teisest kihist. Näiteks põlenud rohealade leidmine rahvuspargi sees. Põlenud alasid väljaspool rahvusparki ei kaasata.

Iga ruumiline avaldis omab ka vastavat eitust; ei ole raadiuses, ei sisaldu täielikult, ei asu täielikult, ja ei lõiku.

## Tulemkihi nimi

See on selle kihi nimi, mis luuakse jaotises Minu sisu ja lisatakse kaardile. Vaikenimi põhineb tööriista nimel ja sisendkihi nimel. Kui kiht on juba olemas, palutakse teil sisestada mõni muu nimi.

Kasutades rippmenüüd Salvesta tulemused, saate jaotises Minu sisu määrata selle kausta nime, kuhu tulemused salvestatakse.