## Velg beste fasiliteter

##

Med Velg beste fasiliteter kan du velge de beste lokasjonene for fasiliteter. Verktøyet allokerer lokasjoner som har en etterspørsel etter fasilitetene på en måte som oppfyller den definerte målsettingen.

Fasiliteter representerer lokasjoner der det tilbys en eller annen type tjeneste, for eksempel brannstasjoner, skoler, biblioteker, butikker eller utleveringslagre. Etterspørselspunkter representerer lokasjoner som har etterspørsel etter tjenestene som tilbys av fasilitetene, for eksempel befolkningsblokker som sammenfatter befolkningen i et gitt område.

Med verktøyet Velg beste fasiliteter kan du få svar på spørsmål som

- Hvordan kan husholdninger tilordnes riktig tilfluktssenter i en krisesituasjon når sengekapasiteten er begrenset og ikke bør overskrides?
- Hvordan kan du tilordne nabolag til nærmeste bibliotekfilial og finne antallet potensielle besøkende som hver filial betjener?
- Hvordan finner du den beste plasseringen for en distribusjonssentral for matvarer slik at reisetiden minimeres (og dermed også kostnadene) for levering til en matvarekjede?
- Hvor bør en ny park ligge for at flest mulig av byens innbyggere skal bo innenfor fem minutters gange fra parken?
- Hvor bør en kjede med dyrebutikker fordeles i et fylke for at 40 prosent av alle kjæledyreiere i fylket ikke skal bo lenger enn en ti minutters kjøretur fra en av butikkene i kjeden?

## Målsetting

Angi målsettingen som skal oppfylles når du allokerer etterspørselspunkter til fasiliteter.

Med Velg beste fasiliteter kan du angi hvilken problemstilling du løser – målsettingen. Verktøyet er optimalisert for å finne en løsning på den aktuelle målsettingen. Uavhengig av målsetting, er det samme underliggende metode som brukes til å finne en løsning – etterspørselen fra et gitt etterspørselspunkt allokeres til den nærmeste fasiliteten. Målsettingene påvirker hvordan samspillet mellom avstand (eller tid) og etterspørsel håndteres. Verktøyet vurderer både reiseavstand/reisetid og hvor stor etterspørselen er, og i noen tilfeller også kapasiteten på fasilitetene. Hvis målsettingen for eksempel er å minimere reisetiden, prøver verktøyet likevel sekundært å maksimere etterspørselen som er allokert. Hvis målsettingen er å maksimere etterspørselen som allokeres, prøver verktøyet på samme måte å minimere reisetiden (ved å tilordne etterspørselspunkter til den nærmeste fasiliteten snarere enn til en hvilken som helst fasilitet).

Avhengig av dataene og innstillingene du bruker, kan ulike målsettinger gi samme eller forskjellig resultat. Du bør imidlertid angi den målsettingen som er best egnet til analysen.

## Alloker til eksisterende fasiliteter

Bruk denne målsettingen hvis du ikke vil lokalisere nye fasiliteter og vil tilordne etterspørsel til eksisterende fasiliteter som kan ha begrenset eller ubegrenset kapasitet.

Tilordne etterspørselspunkter til eksisterende fasiliteter basert på fasilitetens kapasitet og etterspørselen i det omkringliggende området. Etterspørsel allokeres til den nærmeste fasiliteten til den tilgjengelige kapasiteten er brukt. Hvis du angir et maksimalt reiseområde, vil eventuelle lokasjoner som er utenfor området, ikke tilordnes til en fasilitet, selv om all etterspørsel ikke er fullstendig allokert.

## Minimer reise

Bruk denne målsettingen hvis du vil lokalisere fasiliteter slik at den samlede reisetiden, eller reiseavstanden, mellom etterspørselspunktene og fasilitetene minimeres.

Denne målsettingen brukes gjerne når det kreves regelmessige reiser mellom fasiliteten og alle etterspørselspunktene. Du bruker for eksempel denne målsettingen til å minimere den samlede avstanden for transport av varer fra distribusjonssentre til butikker, eller til å velge et arrangementssted for en konferanse slik at reisetiden blir mist mulig for alle deltakerne.

## Maksimer dekning

Bruk denne målsettingen hvis du vil maksimere etterspørselen som dekkes innenfor en angitt tid eller avstand fra fasilitetene.

Denne målsettingen velger fasiliteter slik at den maksimale etterspørselen allokeres, med hele etterspørselen fra hvert enkelt etterspørselspunkt allokert til den ene fasiliteten som er nærmest.

Denne målsettingen krever at det angis et maksimalt reiseområde, ellers kan hele etterspørselen bli tilordnet en enkelt fasilitet. Etterspørselspunkter som er utenfor avstanden eller tiden for en av fasilitetene, allokeres ikke (dette viser deg hvor etterspørselen ikke dekkes, og hvor det kan være behov for flere fasiliteter).

## Maksimer dekning med kapasitet

Bruk denne målsettingen hvis du vil maksimere etterspørselen som dekkes av fasilitetene, men fasilitetene har begrenset kapasitet.

Denne målsettingen velger fasiliteter slik at den maksimale etterspørselen allokeres uten at kapasiteten for noen av fasilitetene overskrides. All etterspørsel fra hvert etterspørselspunkt allokeres til den ene fasiliteten som er nærmest og har tilgjengelig kapasitet (det vil si at hvis tildelingen av et etterspørselspunkt til en fasilitet fører til at den tilgjengelige kapasiteten for fasiliteten overskrides, så tilordnes ikke etterspørselspunktet i det hele tatt, snarere enn at en del av etterspørselen tilordnes).

## Dekk en prosentsats av etterspørselen

Bruk denne målsettingen hvis du vil finne minimum antall fasiliteter som kreves for å dekke en gitt prosentdel av etterspørselen.

Denne målsettingen velger minimum antall fasiliteter som kreves for å nå den angitte prosentdelen av etterspørselen. Et etterspørselspunkt som er innenfor det maksimale reiseområdet for to eller flere fasiliteter får etterspørselen fordelt proporsjonalt mellom fasilitetene basert på punktets avstand fra hver av fasilitetene. Denne målsettingen brukes ofte når mennesker har mulighet til å velge hvilken fasilitet de vil besøke, og det antas at de som regel velger den fasiliteten som er nærmest (hvis alle andre faktorer er identiske).

I motsetning til de andre målsettingene for valg av fasiliteter, der du angir hvor mange fasiliteter som skal velges, velger denne målsettingen antall fasiliteter for deg basert på den prosentdelen av etterspørselen som du ønsker å dekke. Det forutsettes at fasiliteten ikke har begrenset kapasitet.

## Mål

Som med andre verktøy der reise er en del av analysen, kan du angi om reisen måles i avstand eller tid, og du kan velge blant ulike reisemåter som gåtid, kjøretid, kjøreavstand i rurale områder osv. Tilgjengelige reisemåter defineres av administratoren i organisasjonen. Når du bruker Kjøretid, Kjøretid i rurale områder eller Lastebiltid, kan du velge om du vil ta med trafikkforhold for en bestemt ukedag eller tidspunkt på dagen.

For å kunne allokere etterspørselspunkter til fasiliteter på en nøyaktig måte må du angi om reisen regnes fra fasiliteter til etterspørselspunkter (for eksempel fra brannstasjoner til hus) eller fra etterspørselspunkter til fasiliteter (som med besøkende på biblioteker). Velg beste fasiliteter tar hensyn til reiseretningen på enveiskjørte gater, om du kan svinge fra en gate til en annen, om det er forbudt å svinge til venstre i kryss og så videre, avhengig av om reisen er utgående fra fasiliteten til etterspørselspunktene eller inngående fra etterspørselspunktene til fasilitetene.

## Lag for etterspørselspunkter

Punktgeoobjektene representerer lokasjoner med etterspørsel etter tjenestene som tilbys av fasilitetene. Verktøyet tilordner disse etterspørselspunktene til passende fasiliteter basert på målsettingen som er valgt.

Etterspørselspunkter har en tilknyttet etterspørsel. Bruk en konstant til å angi verdien hvis alle etterspørselspunkter har samme etterspørsel. Hvis etterspørselen varierer etter etterspørselspunkt, bruker du et felt i laget for etterspørselspunkter til å angi verdien for hvert etterspørselspunkt.

Etterspørselen allokeres til fasilitetene helt til all etterspørsel er allokert, uavhengig av hvor langt etterspørselspunktene er fra fasilitetene. Du kan tilordne et maksimalt reiseområde i laget for etterspørselspunkter for å definere yttergrensen for avstand eller tid – eventuelle etterspørselspunkter utenfor denne avstands- eller tidsgrensen, blir ikke allokert. Bruk en konstant til å angi verdien hvis alle etterspørselspunkter har samme maksimale reiseområde. Hvis det maksimale reiseområdet varierer etter etterspørselspunkt, bruker du et felt i laget for etterspørselspunkter til å angi verdien for hvert etterspørselspunkt.

Hvis målsettingstypen er Dekk en prosentsats av etterspørselen, må du angi den laveste prosentdelen av etterspørselen som fasilitetene skal dekke.

I tillegg til å velge et lag fra kartet kan du velge Velg analyselag i levende atlas eller Velg analyselag som du finner nederst i rullegardinlisten. Dette åpner et galleri som inneholder en samling lag som vil være nyttige i mange analyser.

Verktøyet støtter opptil 10 000 geoobjekter i laget for etterspørselspunkter.

## Lag for påkrevde fasiliteter

Punktgeoobjektene representerer lokasjoner som fungerer som fasiliteter ved å tilby en tjeneste. Påkrevde fasiliteter representerer vanligvis lokasjoner som allerede eksisterer, i motsetning til potensielle fasiliteter som vanligvis representerer lokasjoner der nye fasiliteter skal bygges eller plasseres. Når du allokerer etterspørselspunkter, bruker verktøyet fasilitetene i laget for påkrevde fasiliteter før eventuelle fasiliteter fra laget for potensielle fasiliteter.

Påkrevde fasiliteter kan ha ubegrenset kapasitet (det vil si at de kan dekke all etterspørsel som tilordnes dem) eller de kan ha begrenset kapasitet. Hvis alle fasilitetene har samme begrensede kapasitet (for eksempel antall husholdninger som en brannstasjon kan betjene, for eksempel 4 000), angir du en konstant verdi. Hvis kapasiteten varierer mellom fasilitetene (for eksempel antall plasser for førsteårsstudenter på hver utdanningsinstitusjon), angir du et felt som inneholder kapasiteten for hver fasilitet.

Verktøyet støtter opptil 100 geoobjekter i laget for påkrevde fasiliteter.

## Lag for potensielle fasiliteter

Punktgeoobjektene representerer lokasjoner som fungerer som fasiliteter ved å tilby en tjeneste. Potensielle fasiliteter representerer vanligvis lokasjoner der nye fasiliteter skal bygges eller plasseres, i motsetning til påkrevde fasiliteter som vanligvis representerer lokasjoner som allerede finnes.

Avhengig av målsettingen for analysen, må du angi antallet potensielle fasiliteter som kan velges fra settet med potensielle fasiliteter. Hvis du angir både påkrevde og potensielle fasiliteter, bruker verkøyet fasilitetene i laget for påkrevde fasiliteter før eventuelle fasiliteter fra laget for potensielle fasiliteter.

Potensielle fasiliteter kan ha ubegrenset kapasitet (det vil si at de kan dekke all etterspørsel som tilordnes dem) eller de kan ha begrenset kapasitet. Hvis alle fasilitetene har samme begrensede kapasitet (for eksempel antall husholdninger som en brannstasjon kan betjene, for eksempel 4 000), angir du en konstant verdi. Hvis kapasiteten varierer mellom fasilitetene (for eksempel antall plasser for førsteårsstudenter på hver utdanningsinstitusjon), angir du et felt som inneholder kapasiteten for hver fasilitet.

Verktøyet støtter opptil 1 000 geoobjekter i laget for potensielle fasiliteter.

## Navn på resultatlag

Dette er navnet på laget som opprettes i Mitt innhold og legges til kartet. Standardnavnet er basert på verktøynavnet og navnet på inndatalaget. Hvis laget allerede finnes, blir du bedt om å oppgi et annet navn.

Resultatlaget inneholder et lag for hver av følgende: fasiliteter som har etterspørsel tilordnet, etterspørselspunkter som er allokert til fasiliteter, og allokeringslinjer som knytter etterspørselspunktene til de tilordnede fasilitetene. Allokeringslinjene tegnes som rette linjer. Reisetiden eller reiseavstanden mellom fasiliteten og etterspørselspunktet er imidlertid alltid basert på reisemåten du angir, og ikke avstander i luftlinje.

Bruk rullegardinlisten Lagre resultat i til å angi navnet på en mappe i Mitt innhold som resultatene skal lagres i.