## Planuoti maršrutus

##

Planuoti maršrutus leidžia nustatyti, kaip efektyviai paskirstyti užduotis mobiliems darbuotojams.

Įrankiui reikalingi sustojimų duomenys ir transporto priemonių skaičius. Įrankis paskirsto sustojimus transporto priemonėms ir pateikia maršrutus, kuriais transportas gali greičiausiu būdu pasiekti sustojimo vietas.

Naudojat įrankį Planuoti maršrutus, mobilūs darbuotojai gali pasiekti daugiau aptarnavimo vietų, o tai didina efektyvumą ir gerina klientų aptarnavimą.

- Gyventojų, restoranų, statybviečių lankymas
- Taisymo, diegimo, techninių paslaugų teikimas
- Daiktų ir paketų pristatymas
- Prekių pristatymas
- Žmonių išvežiojimas

Įrankio Planuoti maršrutus išvestyje yra sustojimų sluoksnis, sukoduotas pagal maršrutus, kuriems jie priskirti, maršrutų sluoksnis, rodantis trumpiausius kelius priskirtiems sustojimams pasiekti, ir nepriskirtų sustojimų sluoksnis, jei yra sustojimų, kurių nepavyko pasiekti.

Jei pažymėta Naudoti esamą žemėlapio aprėptį, bus analizuojami tik aprėptyje matomi elementai. Jei nepažymėta – analizuojami visi elementai, net jei jie patenka už matomo žemėlapio ribų.

## Pasirinkite taškų sluoksnį, nurodantį vietas, į kurias reikia nuvažiuoti

Pasirinkite sluoksnį taškų, kuriuos maršrutai (ar transporto priemonės) turi pasiekti. Išvestyje šie taškai tampa priskirtomis arba nepriskirtomis sustojimo vietomis.

Pasirinkę sluoksnį žemėlapyje, galite pasirinkti Pasirinkite Gyvojo pasaulio atlaso analizės sluoksnį arba Pasirinkite analizės sluoksnį, kurį rasite iškrentančio sąrašo apačioje. Ši parinktis atidarys galeriją, kurioje yra kolekcija sluoksnių, naudingų daugeliui analizių.

Įrankis leidžia naudoti iki 2 000 įvesties elementų.

## Kelionės režimas maršrutams

Pasirinkite savo kelionės režimą. Gaunami maršrutai atkartos kelius arba pėsčiųjų takus ir laikysis taikomų taisyklių, pvz., gatvių su vienpusiu eismu bei neleistinų apsisukimų vairuojant ar važiuojant sunkvežimiu. Galimus kelionės režimus nustato jūsų organizacijos administratorius.

## Maršrutai prasideda

Nurodykite, kur ir kada transporto priemonės pradeda maršrutus.

Naudojant įrankį Planuoti maršrutus galima nurodyti vieną ar daugiau pradinių taškų.

Kai nurodoma vieno taško vieta, visos transporto priemonės išvyksta iš to taško, neatsižvelgiant į galimų transporto priemonių skaičių. Galite pasirinkti taškų sluoksnį su vienu tašku ar pridėti tašką žemėlapyje, pasirinkę Pridėti tašką žemėlapyje, paspaudę šalia esantį taško redagavimo mygtuką, ir spustelėję žemėlapyje.

Kai nurodyta daugiau pradžios taškų, kiekviena transporto priemonė turi būti susieta su savo tašku. Transporto priemonių skaičius turi sutapti su taškų sluoksnyje skaičiumi. Pasirinkite sluoksnį su taškais ir nurodykite lauką, kurio reikšmės leidžia identifikuoti maršrutus, transporto priemones ar vairuotojus Maršruto ID lauko sąraše.

Visų maršrutų pradžios laikas yra vienodas. Pradžios laiko zona sutampa su taškų laiko zona, įsitikinkite, kad įvestas vietos laikas. Pavyzdžiui, jei naudojate Ramiojo vandenyno Standartinį Laiką (UTC-8:00) ir transporto priemonės išdėstytos Kalnų Standartinio Laiko zonoje (UTC-7:00). Jei šiuo metu yra 9:30 PST (10:30 MST) ir transporto priemonės turi pradėti maršrutus po 30 minučių, pradžios laikas nustatomas 11:00.

Jei transporto priemonės išdėstytos skirtingose laiko zonose, pradžios laikas skiriasi pagal laiko skirtumą. Pavyzdžiui, jei vienas maršrutas pradedamas taške, kuris yra PST zonoje, o kitas – MST, bei įvestas laikas 11:00, maršrutas iš PST prasidės 11:00 PST, o maršrutas iš MST prasidės 11:00. MST laiku – vienos valandos skirtumas.

## Maršrutai baigiasi

Nurodykite, kur transporto priemonės užbaigia maršrutus.

Galima nurodyti pasirinkus vieną iš trijų vietų:

- Toje pačioje vietoje, kur maršrutas prasidėjo, nepaisant, ar buvo vienas ar daugiau pradžios taškų
- Viename taške
- Daugelyje taškų — kiekvienas maršrutas atskirame taške

Pažymėkite Grįžti į pradžią, jei transporto priemonių maršrutų pradžios ir pabaigos taškai sutampa.

Jei transporto priemonės turi nuvykti į bendrą pabaigos tašką, kuris skiriasi nuo pradžios taško, atžymėkite Grįžti į pradžią arba pridėkite tašką žemėlapyje, arba pasirinkite sluoksnį, kurį sudaro vienas taškas.

Jei maršrutai turi baigtis atskiruose taškuose, atžymėkite Grįžti į pradžią ir pasirinkite sluoksnį su daugiau nei vienu tašku. Transporto priemonių skaičius turi sutapti su taškų pasirinktame sluoksnyje skaičiumi. Maršruto ID lauko sąraše pasirinkite lauką, kuris identifikuoja atskirus maršrutus, transporto priemones ar vairuotojus. Jei transporto priemonės pradeda ir pabaigia maršrutus skirtinguose taškuose, maršruto ID pradžios ir pabaigos taškų sluoksniuose turi sutapti.

## Maksimalus transporto priemonių skaičius maršrute

Nurodykite transporto priemonių, kurios gali pasiekti sustojimus, skaičių. Įrankis leidžia naudoti iki 100 transporto priemonių.

Įrankis gali rasti sprendimą, kuriam pakanka mažiau nei nurodyta transporto priemonių, atsižvelgiant į bendrą sustojimų skaičių, transporto priemonei leidžiamų sustojimų skaičių, atstumą tarp sustojimų, sustojimo laiką ir kitus ribojimus maršrutui.

## Maksimalus sustojimų skaičius transporto priemonei

Tai vienas iš dviejų parametrų, leidžiančių tolygiai paskirstyti užduotis. Galima pasirinkti reikšmę nuo 1 iki 200.

Sumažinus maksimalų transporto priemonių sustojimų skaičių, didėja tikimybė, kad kiekvienai transporto priemonei bus pasiektas panašus sustojimų kiekis. Tai leidžia tolygiau paskirstyti užduotis vairuotojams. Deja, gali būti, kad rezultatas bus mažiau efektyvus.

Padidinus sustojimų skaičių transporto priemonei, įrankis gali rasti efektyvesnius sprendimus; tačiau tada darbo krūvis bus paskirstytas ne taip tolygiai. Atkreipkite dėmesį, kad darbo krūvis gali būti tolygiai paskirstytas pagal laiką ir pagal sustojimų skaičių nurodžius parametro Riboti maršruto laiką transporto priemonei reikšmę.

Šie pavyzdžiai parodo maksimalaus sustojimų skaičiaus arba laiko automobilyje taikymą. Visuose pavyzdžiuose yra šeši sustojimai ir du maršrutai, kurie prasideda ir baigiasi toje pačioje vietoje.

| Subalansuotas kelionės laikas ir sustojimai maršrute: Sustojimai daugiau mažiau vienodai nutolę, taigi, maksimalaus sustojimų skaičiaus transporto priemonei nustatymas leidžia sukurti panašios trukmės maršrutus.
| Subalansuoti sustojimai maršrute, bet nesubalansuotas laikas: Penki iš šešių sustojimų yra netoli nuo pradžios taško, bet vienas iš sustojimų yra toli ir jam pasiekti reikės nemažai laiko. Sustojimų paskirstymas po lygiai reikš, kad dviejų maršrutų kelionės laikas stipriai skirsis.
| Subalansuotas laikas, bet nesubalansuoti sustojimai: Sustojimai yra tose pačiose vietose kaip ankstesniame pavyzdyje, bet padidinus maksimalų sustojimų skaičių ir apribojus kelionės trukmę, gaunami panašios trukmės maršrutai.

## Sustojimo laikas kiekviename taške

Nustatykite numatomą sustojimo kiekviename taške laiką. Pavyzdžiui, jei planuojama inspektorių darbo diena ir vidutinis inspektavimo laikas yra 45 minutės, įveskite `45`.

Sustojimo laikas laikomas vienodu kiekviename sustojime.

## Riboti maršruto laiką transporto priemonei

Nurodykite maksimalią maršruto trukmę nuo pradžios iki pabaigos. Šis laikas apima kelionės laiką ir laiką, reikalingą kiekvienam sustojimui. Jei vairuotojai negali dirbti ilgesnį už numatytą laiką, pavyzdžiui, aštuonias valandas, galite nurodyti šį ribojimą.

Plačiau apie tolygų darbo krūvio paskirstymą rašoma Maksimalus sustojimų skaičius transporto priemonei pagalboje.

## Rezultatų sluoksnio pavadinimas

Tai elemento sluoksnio, kuris bus sukurtas ir patalpintas Turinyje bei pridėtas į žemėlapį, pavadinimas. Jei toks elemento sluoksnis jau egzistuoja, jūsų paprašys pateikti kitą pavadinimą. Elemento sluoksnyje bus šie sluoksniai: maršrutai, priskirtos ir nepriskirtos stotelės, kai tam tikrų įvestų stotelių negalima priskirti jokiems maršrutams.

Jei pasirinksite Įtraukti maršruto sluoksnius, kiekvienas rezultato maršrutas taip pat bus įrašytas kaip maršruto sluoksnis. Maršruto sluoksnis apima visą konkretaus maršruto informaciją, pvz., stoteles, priskirtas maršrutui, taip pat kelionės kryptis. Sukurti maršruto sluoksnius naudinga, jei norite bendrinti individualius maršrutus su kitais organizacijos nariais arba jei norite toliau modifikuoti maršrutus naudodami žemėlapių peržiūros priemonės mygtuką Kryptys. Maršruto sluoksniai naudoja pateiktą elementų sluoksnio pavadinimą kaip prefiksą, o maršruto pavadinimas, sugeneruojamas kaip analizės dalis, pridedamas kuriant unikalų kiekvieno maršruto sluoksnį.

Išplečiamame sąraše pasirinkę Rezultatą įrašyti į, galite nurodyti puslapyje Turinys esančio aplanko, kuriame bus išsaugotas elementų sluoksnis ir maršruto sluoksnis (jei jie bus sukurti), pavadinimą.