## Allavoolu jälitus

##

See tööriist määrab kindlaks voolu tee Teie sisendkihi punktidest allavoolu suunas.

Oletagem näiteks, et Teil on hulk punktobjekte, mis tähistavad vee saastumise allikaid, ja soovite kindlaks teha, kuhu Teie uuringualas saastumine kõige tõenäolisemalt voolab. Allavoolu jälituse tööriistaga saate kindlaks määrata saastumise tee. Jälituse saab jaotada ka individuaalseteks joonsegmentideks, määrates vahemaa väärtuse ja ühikud. Tagastatav joon võib võrduda voolutee kogupikkusega, olla määratud maksimaalne jälgimise pikkus või olla määratud alaobjektidega (nt Teie uuringuala). Voolutee kogupikkuse tagastamise korral on see sageli mõõdetud allikast alates kuni mereni välja.

Tulemuseks on allavoolujälitust tähistav joon. Kui seade Tükelda jälitus joonsegmentideks jaoks on määratud vahemaa väärtus, tükeldatakse jälitusjoon mitmeks jooneks, millest igaüks on määratud pikkusega. Kui Teie sisendpunkt näiteks tähistab saastumiskohta ja jõgi, kuhu see voolab, liigub kiirusega 1 km tunnis ehk 24 km päevas, võiksite jõe tükeldada 24 km segmentideks. Jälituse tükeldamisel 24 km intervalliga näete ligikaudselt seda, kuhu saastumine iga päevaga liigub. Joone jaoks kasutatakse vahemaast lähtuvalt erinevaid värve ja vahemaa tähistatakse jälituse algusest alates kaugust näitavate siltidega.

Tulemuseks saadud jälitusel on kõik teie sisendpunktide atribuudid koos täiendavate atribuutidega.

- PunktiID – sisaldab sisendpunkti ID-väärtust.
- PikkusKm– sisaldab kogu allavoolu jälituse pikkust kilomeetrites.
- Kirjeldus ja AndmeResolutsioon – sisaldavad jälgimise arvutamiseks kasutatud hüdroloogiliste andmetega seotud teavet.
- Kauguselt ja Kauguseni – sisaldavad kaugust iga joonsegmendini ja -segmendist. Need atribuudid kirjutatakse juhul, kui seade Tükelda jälitus joonsegmentideks on kasutusel.

Kui ruut Kasuta praegust kaardi ulatust on märgitud, kasutatakse analüüsimiseks ainult neid sisendkihi punktobjekte, mis on praegu kaardil näha. Kui vastav tingimus on välja lülitatud, kasutatakse analüüsil kõiki sisendkihis olevaid objekte sõltumata asjaolust, kas need on analüüsi käivitamise hetkel ekraanil nähtavad või mitte.

## Punktobjektid kasutamiseks iga allavoolu raja alguskohana

Punktobjektid kasutamiseks allavoolu raja alguskohana. Väljundis on iga sisendpunkti kohta üks rida.

Lisaks kaardil asuvale kihile saate valida variandi Vali elukeskkonna atlase analüüsikiht või Vali analüüsikiht. Nii avaneb galerii, mis sisaldab mitmete analüüside jaoks tarvilikku kihtide kollektsiooni.

## Tükelda jälitus joonsegmentideks

Jälitusjoon tükeldatakse mitmeks jooneks, millest igaüks on määratud pikkusega. Kui Teie sisendpunkt näiteks tähistab saastumiskohta ja jõgi, kuhu see voolab, liigub kiirusega 1 km tunnis ehk 24 km päevas, võiksite jõe tükeldada 24 km segmentideks. Jälituse tükeldamisel 24 km intervalliga näete ligikaudselt seda, kuhu saastumine iga päevaga liigub. Joone jaoks kasutatakse vahemaast lähtuvalt erinevaid värve ja vahemaa tähistatakse jälituse algusest alates kaugust näitavate siltidega. Tulemuseks saadud jälitus koosneb mitmest joonsegmendist, mis kõik sisaldavad välju Kauguselt ja Kauguseni.

## Jälituse maksimaalne vahemaa

Määrab kindlaks tagastatava joone kogupikkuse. Kui sisestate jälgimise lõikamiseks kindla ala, piirdub tulemus selle alaobjektiga sõltumata siin sisestatud vahemaa väärtusest.

## Lõika tulemus

Joonistage või sisestage selle ala kiht, millega soovite jälituse piiritleda. Kui soovite näiteks jälituse tulemuse piiritleda ainult oma uuringualaga (nt oma maakonnaga), kasutage sisendina oma maakonna objekti. Sel juhul peatub jälitus maakonna piiril.

## Tulemkihi nimi

See on selle kihi nimi, mis luuakse jaotises Minu sisu ja lisatakse kaardile. Vaikenimi põhineb tööriista nimel ja sisendkihi nimel. Kui kiht on juba olemas, palutakse teil sisestada mõni muu nimi.

Kasutades rippmenüüd Salvesta tulemused, saate jaotises Minu sisu määrata selle kausta nime, kuhu tulemused salvestatakse.