## Rasti panašias vietas

##

Pagal nurodytus kriterijus, įrankis Rasti Panašias Vietas nustato panašius objektus paieškos sluoksnyje. Įrankis gali atsakyti į tokius klausimus kaip

- Kurios parduotuvės yra panašiausios į pirmaujančias pagal klientų grupes?
- Pagal gyvenviečių, kuriose išplito liga, požymius, kurios kitos gyvenvietės patenka į didžiausios rizikos grupę?

Norint atsakyti į šiuos klausimus, reikia nurodyti pradinių vietų duomenis, paieškos vietų rinkinį ir laukus, atitinkančius užduotus kriterijus. Pirmajame įvesties sluoksnyje turi būti pradinės arba atskaitos vietos. Pavyzdžiui, tai gali būti sluoksnis, sudarytas iš pirmaujančių parduotuvių ar gyvenviečių, kuriose išplito liga. Tuomet nurodomas paieškos vietų sluoksnis. Tai gali būti kitos parduotuvės ar gyvenvietės. Galiausiai, nurodomi laukai, naudojami panašumo nustatymui. Rasti Panašias Vietas įrankis visiems paieškos sluoksnio objektams suteiks panašumo į analizės objektus įvertį pagal visus nurodytus laukus.

## Pasirinkite sluoksnį, kuriame yra pradinės vietos

Taškų, linijų ar plotų sluoksnis, kuriame yra atitinkamos pradinės vietos.

Pasirinkę sluoksnį žemėlapyje, galite pasirinkti Pasirinkite Gyvojo pasaulio atlaso analizės sluoksnį arba Pasirinkite analizės sluoksnį, kurį rasite iškrentančio sąrašo apačioje. Ši parinktis atidarys galeriją, kurioje yra kolekcija sluoksnių, naudingų daugeliui analizių.

## Galite naudoti visas vietas arba sukurti išranką

Naudokite išrinkimo mygtukus analizės objektų atrinkimui. Pavyzdžiui, jei įvesties sluoksnį sudaro visos vietos—tiek atskaitos objektai, tiek paieškos objektai—reikės atrinkti atskaitos objektus naudojant išrinkimo įrankius. Jei sukurti du sluoksniai, vienas su atskaitos objektais ir kitas su paieškos objektais, išrinkimo atlikti nereikės.

Jei yra daugiau nei vienas atskaitos objektas, panašumo nustatymui bus sukurtas vienas objektas, atitinkantis kriterijų vidutinę reikšmę.

## Ieškoti panašių vietų

Objektai šiame sluoksnyje bus įvertinti nuo panašiausio iki mažiausiai panašaus. Panašumas remiasi tuo, kiek kiekvienas paieškos objektas atitinka atskaitos objektus pagal kiekvieną iš nurodytų kriterijų.

Pasirinkę sluoksnį žemėlapyje, galite pasirinkti Pasirinkite Gyvojo pasaulio atlaso analizės sluoksnį arba Pasirinkite analizės sluoksnį, kurį rasite iškrentančio sąrašo apačioje. Ši parinktis atidarys galeriją, kurioje yra kolekcija sluoksnių, naudingų daugeliui analizių.

## Panašumas pagal

Laukai, pagal kuriuos bus nustatomas panašumas. Jei pasirinkti gyventojų skaičiaus ir pajamų laukai, paieškos objektai su žemiausiu (geriausiu) rodikliu bus tie, kurie turės į atskaitos objektus panašiausias gyventojų skaičiaus ir pajamų reikšmes.

## Parodykite man

Galima pasirinkti rodyti visus paieškos objektus nuo panašiausio iki mažiausiai panašaus arba nurodyti rezultato objektų kiekį.

- visos vietos nuo panašiausios iki mažiausiai panašios – bus įtraukti visi paieškos objektai pagal panašumo eilę
- pirmieji `1` – galite nurodyti, kiek panašiausių objektų įtraukti į rezultato sluoksnį.

## Rezultatų sluoksnio pavadinimas

Pateikite pavadinimą sluoksnio, kuris bus sukurtas Turinyje bei pridėtas žemėlapyje. Rezultato sluoksnis bus sudarytas iš atskaitos vietų ir nurodyto paieškos objektų skaičiaus. Jei toks sluoksnio pavadinimas jau egzistuoja, galėsite pasirinkti jį perrašyti.

Pasirinkę Rezultatą įrašyti į, galite nurodyti Turinyje esančio aplanko pavadinimą.