## Interpolare puncte

##

Instrumentul Interpolare puncte vă permite să preziceţi valori în locaţii noi pe baza măsurătorilor dintr-o colecţie de puncte. Instrumentul ia date punctuale cu valori în fiecare punct şi returnează suprafeţe clasificate în funcţie de valorile prezise. De exemplu

- Un sector de management al calităţii aerului are senzori care măsoară niveluri de poluare. Instrumentul Interpolare puncte poate fi utilizat pentru a prezice nivelurile de poluare din locaţiile în care nu există senzori, cum ar fi locaţiile cu populaţii în pericol, cum ar fi şcolile sau spitalele.
- Preziceţi concentraţiile de metale grele din recolte pe baza mostrelor luate din plante individuale.
- Preziceţi nivelurile de nutrienţi din sol (azot, fosfor, potasiu şi aşa mai departe) şi alţi indicatori (precum conductivitatea electrică) pentru a studia relaţiile acestora cu producţia şi prescrieţi cantităţi precise de fertilizatori pentru fiecare locaţie de pe câmp.
- Printre aplicaţiile meteorologice se numără prezicerea temperaturilor, cantitatea de precipitaţii şi variabile asociate (cum ar fi ploaia acidă).

## Alegeţi stratul tematic de puncte care conţine locaţiile cu valori cunoscute

Stratul tematic de puncte care va fi utilizat ca bază a interpolării.

În afară de a alege un strat tematic din harta dvs., puteţi selecta opţiunile Alegere strat tematic de analiză din atlasul actualizat sau Alegere strat tematic de analiză care se găsesc în partea inferioară a listei verticale. Această acţiune deschide o galerie care conţine o colecţie de straturi tematice utile pentru numeroase analize.

## Alegere câmp pentru interpolare

Alegeţi câmpul care conţine valorile pe care doriţi să le interpolaţi.

## Optimizare pentru

Alegeţi preferinţa pentru viteză sau precizie. Predicţiile mai precise necesită mai mult timp pentru a fi calculate.

## Erori de predicţie rezultat

Dacă bifaţi, va fi creat un strat tematic de erori standard pentru predicţii de interpolare. Numele stratului tematic de ieşire va fi numele stratului tematic rezultat, având adăugat cuvântul „Erori”.

Erorile standard sunt utile, deoarece furnizează informaţii despre siguranţa valorilor prezise. O metodă empirică simplă este aceea că valoarea adevărată se va încadra între două erori standard ale valorii prezise, 95% din timp. De exemplu, să presupunem că o nouă locaţie primeşte o valoare prezisă 50 cu o eroare standard de 5. Aceasta înseamnă că cea mai sigură bănuială a instrumentului este că valoarea adevărată în locaţia respectivă este 50, însă ar putea în mod rezonabil să fie şi cel puţin 40 sau cel mult 60. Pentru a calcula acest interval de valori rezonabile, multiplicaţi eroarea standard cu 2, adunaţi această valoare la valoarea prezisă pentru a obţine limita superioară a intervalului şi scădeţi-o din valoarea prezisă pentru a obţine limita inferioară a intervalului.

## Clasificare după

Alegeţi cum vor fi clasificate valorile prezise în suprafeţe.

- Interval geometric—Suprafeţele sunt bazate pe intervale de clase, care au o serie geometrică. Această metodă asigură că fiecare interval de clasă are aproximativ acelaşi număr de valori în fiecare clasă şi că modificarea de la un interval la altul este consecventă.
- Interval egal—Sunt create suprafeţe astfel încât intervalul valorilor prezise să fie egal pentru fiecare suprafaţă.
- Suprafaţă egală—Suprafeţele sunt create astfel încât numărul valorilor de date să fie egal pentru fiecare suprafaţă. De exemplu, dacă datele au valori mai mult valori mari decât valori mici, se vor crea mai multe suprafeţe pentru valori mari.
- Manual—Această opţiune vă permite să definiţi propriul interval de valori pentru suprafeţe. Aceste valori vor fi introduse în parametrul Valori limită ale claselor de mai jos.

## Număr de clase

Specifică numărul de clase (interval sau valori anticipate) în stratul tematic rezultat. Fiecare clasă defineşte limitele suprafeţelor. Valorile acestor clase vor fi determinate de parametrul Clasificare după de mai sus.

## Valori de separare clase

Introduceţi valorile limită ale claselor dorite, separate cu spaţii. De exemplu, dacă doriţi limite de clase la valorile 1,5, 3 şi 7, introduceţi `1,5 3 7`. Aceste valori vor defini limita superioară a fiecărei clase, astfel încânt numărul de clase va fi egal cu numărul de valori introduse. Nu vor fi create suprafeţe pentru nicio locaţie cu valori prevăzute peste cea mai mare valoare limită introdusă. Trebuie să introduceţi cel puţin două valori, dar nu mai mult de 32.

## Decupare rezultat la

trasaţi sau furnizaţi un strat tematic, care să specifice suprafaţa în care doriţi să fie trasat rezultatul. De exemplu, dacă interpolaţi măsurători ale poluării unui lac, puteţi utiliza limitele lacului în acest parametru, iar rezultatul va fi trasat numai pe suprafaţa lacului.

## Predicţie în aceste locaţii

Trasaţi sau furnizaţi un strat tematic în care să specificaţi locaţii punctuale pentru a calcula valori prezise. Acest lucru vă permite să efectuaţi predicţii în anumite locaţii de interes. De exemplu, dacă stratul tematic de intrare reprezintă măsurători ale nivelurilor de poluare, puteţi utiliza acest parametru pentru a prezice nivelurile de poluare ale locaţiilor cu populaţii mari expuse la riscuri, cum ar fi şcolile şi spitalele. Apoi, puteţi utiliza aceste informaţii pentru a formula recomandări responsabililor pentru sănătate din locaţiile respective.

Dacă este utilizat, acest instrument va produce un strat tematic de puncte cu predicţii în locaţiile specificate. Numele stratului tematic de ieşire va fi numele stratului tematic rezultat, având adăugat cuvântul „Puncte”.

## Nume strat tematic rezultat

Acesta este numele stratului tematic care va fi creat în Resursele mele şi adăugat în hartă. Numele implicit se bazează pe numele instrumentului şi numele stratului tematic de intrare. Dacă stratul tematic rezultat există deja, vi se va solicita să furnizaţi un alt nume.

Utilizând caseta derulantă Salvare rezultat în, puteţi specifica numele unui director din Resursele mele în care va fi salvat rezultatul.