## Pronađi slične lokacije

##

Na osnovu kriterijuma koje navedete, alatka Pronađi slične lokacije meri sličnost lokacija u sloju pretrage kandidata sa jednom ili više referentnih lokacija. Ova alatka može da odgovori na pitanja poput

- Koje od vaših prodavnica su najsličnije vašim najproduktivnijim prodavnicama u pogledu profila klijenata?
- Na osnovu karakteristika sela koja su najviše pogođena bolešću, koja druga sela su u velikoj meri izložena riziku?

Da biste odgovorili na pitanja poput ovih, unosite referentne lokacije, kandidate lokacija za pretragu i polja koja predstavljaju kriterijume koje želite da ispunite. Prvi ulazni sloj treba da sadrži vaše referentne lokacije. Na primer, ovo bi mogao da bude sloj koji sadrži vaše najproduktivnije prodavnice ili sela koja su najteže pogođena bolešću. Zatim vi navodite sloj koji sadrži vaše kandidate lokacija za pretragu. Ovo bi mogle da budu sve vaše prodavnice ili sva druga sela. Na kraju, vi određujete jedno ili više polja koja se koriste za merenje sličnosti. Alatka Pronađi slične lokacije će zatim rangirati sve kandidate lokacija za pretragu po tome koliko se dobro poklapaju sa vašim referentnim lokacijama kroz sva polja koja ste selektovali.

## Odaberite sloj koji sadrži referentne lokacije

Tačkasti ili linijski sloj ili sloj oblasti koji sadrži referentne lokacije za podudaranje.

Pored izbora sloja sa mape, možete da izaberete Odaberite Living Atlas sloj za analizu ili Odaberite sloj za analizu u dnu padajuće liste. Ovim se otvara galerija koja sadrži kolekciju slojeva korisnih za veliki broj analiza.

## Možete da koristite sve lokacije ili da napravite izbor

Koristite dugmad za selekciju da biste identifikovali referentne lokacije, ukoliko je potrebno. Na primer, ako ulazni sloj sadrži sve lokacije – referentne lokacije, kao i kandidate lokacija za pretragu – biće potrebno da koristite jednu od alatki za selekciju da biste identifikovali referentne lokacije. Ako kreirate dva zasebna sloja, jedan sa referentnim lokacijama i drugi sa svim kandidatima lokacija za pretragu, nije potrebno da pravite selekciju.

Ako postoji više od jedne referentne lokacije, jedna lokacija se kreira izračunavanjem proseka vrednosti za svako polje korišćeno za analiziranje sličnosti.

## Pretraži slične lokacije u

Kandidati lokacija za pretragu u ovom sloju biće rangirani od najmanje do najviše sličnih. Sličnost je zasnovana na tome koliko dobro se svaka lokacija podudara sa referentnim lokacijama u poljima koja ste naveli.

Pored izbora sloja sa mape, možete da izaberete Odaberite Living Atlas sloj za analizu ili Odaberite sloj za analizu u dnu padajuće liste. Ovim se otvara galerija koja sadrži kolekciju slojeva korisnih za veliki broj analiza.

## Zasnuj sličnost na

Polja koja selektujete biće kriterijum koji se koristi za procenjivanje sličnosti. Ako selektujete polje populacije i prihoda, na primer, kandidati lokacija za pretragu sa najnižim (najboljim) rangovima biće one koje imaju vrednosti populacije i prihoda slične vašim referentnim lokacijama.

## Prikaži mi

Možete da vidite sve kandidate lokacija za pretragu rangirane od najsličnije do najmanje slične ili možete da navedete broj rezultata koji biste želeli da vidite.

- sve lokacije od najviše do najmanje slične – svi geoobjekti u sloju pretrage kandidata biće uključeni u redosled rangiranja u sloju sa rezultatima
- prvi `1` – vi određujete koliko prvih najsličnijih kandidata treba da bude obuhvaćeno u sloju sa rezultatima.

## Naziv sloja sa rezultatima

Unesite naziv za sloj koji će se kreirati u Mom sadržaju i koji će biti dodat na mapu. Sloj sa rezultatima će sadržati referentne lokacije i broj rangiranih lokacija kandidata za pretragu koje ste naveli. Ako naziv sloja sa rezultatima već postoji, bićete upitani da ga preimenujete.

Koristeći padajuće polje Sačuvaj rezultat u možete da navedete ime fascikle u Mom sadržaju u kojoj će rezultat biti sačuvan.