## Sledi dolvodno

##

To orodje določa sled ali linijo toka dolvodno od točk v vašem vhodnem sloju.

Na primer, predpostavite, da imate točkovne geoobjekte, ki predstavljajo vire onesnaženja, in želite ugotoviti, kje na vašem študijskem območju bo tekla onesnažena voda. Lahko uporabite Sledi dolvodno, da ugotovite pot, po kateri bo šla onesnažena voda. To sled lahko prav tako razdelite v posamezne linijske odseke z določanjem vrednosti in enot razdalje. Dobljena linija je lahko skupna dolžina linije vodnega toka, določena največja dolžina sledi ali del, izsekan na poligonske geoobjekte, kot je vaše študijsko območje. V mnogih primerih, če je vrnjena skupna dolžina sledi, bo to vse od izvira do izliva v ocean.

Rezultat je linija, ki predstavlja dolvodno sled. Če je navedena razdalja za Razdeli sled v linijske odseke, bo linijska sled razdeljena na več linij, kjer ima vsaka linija določeno dolžino. Na primer, če vaša vhodna točka predstavlja izlitje onesnaženja in reka, ki se tja izteka, se premika s hitrostjo 1 kilometer na uro, ali 24 kilometrov na dan, boste morda želeli reko razdeliti na 24 odsekov po 1 kilometer. Razdelitev sledi na 24 odsekov po 1 kilometer bo pokazala, približno kje bo razlitje potovalo vsak dan. Linija bo označena s postopnim spreminjanjem odtenka barv na podlagi razdalje in bo označena z razdaljo od začetka sledi.

Dobljena sled bo imela vse atribute vaših vhodnih točk kot tudi dodatne atribute.

- PointID – Vsebuje vrednost ID-ja za vhodno točko.
- LengthKm – Vsebuje dolžino v kilometrih za skupno dolvodno sled.
- Opis in DataResolution – Vsebuje informacije, ki se nanašajo na hidrološke podatke, uporabljene za izračun sledi.
- RazdaljaOd in RazdaljaDo – Vsebuje razdaljo od–do vsakega linijskega odseka. Ti atributi so napisani, če je uporabljeno Razdeli sledi v linijske odseke.

Če je obkljukano Uporabi trenutni obseg karte, bodo analizirani samo točkovni geoobjekti vhodnega sloja, ki so vidni znotraj trenutnega obsega karte. Če je možnost odkljukana, bodo uporabljeni vsi geoobjekti v vhodnem sloju, tudi če so zunaj trenutnega obsega karte.

## Točkovni geoobjekti za uporabo kot začetne lokacije za vsako dolvodno sled

Točkovni geoobjekti, uporabljeni kot začetna lokacija za dolvodno sled. Izhodni rezultat bo vseboval linijo za vsako vhodno točko.

Poleg izbire sloja s karte lahko izberete Izberi sloj za analizo iz zbirke Living Atlas ali Izberi sloj za analizo, ki se nahajata v spodnjem delu spustnega menija. To odpre galerijo, ki vsebuje zbirko slojev, uporabnih za mnoge analize.

## Razdeli sled v linijske odseke

Linija sledi bo razdeljena na več linij, kjer ima vsaka linija določeno dolžino. Na primer, če vaša vhodna točka predstavlja izlitje onesnaženja in reka, v katero se izteka, se premika s hitrostjo 1 kilometer na uro, ali 24 kilometrov na dan, boste morda želeli reko razdeliti na 24 odsekov po 1 kilometer. Razdelitev sledi na 24 odsekov po 1 kilometer bo pokazala, približno kje bo razlitje potovalo vsak dan. Linija bo označena s postopnim spreminjanjem odtenka barv na podlagi razdalje in bo označena z razdaljo od začetka sledi. Dobljena sled bo imela več linijskih odsekov, vsakega s poljema RazdaljaOd in RazdaljaDo.

## Največja razdalja sledi

Določa skupno dolžino linije, ki je dobljena. Če zagotovite poligonske geoobjekte za izsek sledi, bo rezultat izsekan na poligonski geoobjekt, ne glede na razdaljo, ki jo vnesete tukaj.

## Izsekaj izhodni sloj na

Bodisi narišite bodisi navedite sloj poligona, kjer želite, da bo sled izsekana. Na primer, če želite, da bo rezultat sledi znotraj vašega študijskega območja, kot je npr. vaše okrožje, uporabite geoobjekt vašega okrožja kot vhodni sloj, tako da se bo sled končala na meji okrožja.

## Ime sloja z rezultati

To je ime sloja, ki bo ustvarjen v Moji vsebini in dodan na karto. Privzeto ime temelji na imenu orodja in imenu vhodnega sloja. Če sloj že obstaja, bo od vas zahtevano, da vnesete drugo ime.

S pomočjo spustnega menija Shrani rezultat v lahko navedete ime mape v Moji vsebini, kjer bo shranjen rezultat.