## Beregn tæthed

##

Værktøjet Beregn tæthed opretter et tæthedskort ud fra punkt- eller linjeobjekter ved at sprede kendte kvantiteter af et fænomen (repræsenteret af punkterne eller linjerne) på kortet. Resultatet er et lag af områder klassificeret fra mindste til største tæthed.

Ved angivelse af punkter skal hvert punkt repræsentere placeringen af en begivenhed eller hændelse, og resultatlaget skal repræsentere antallet af hændelser pr. enhed område. En høj værdi for tæthed på en ny placering betyder, at der er flere punkter nær placeringen. I mange tilfælde kan resultatlaget fortolkes som en risikoflade for fremtidige begivenheder. Hvis de angivne punkter f.eks. repræsenterer placeringer af lynnedslag, kan resultatlaget fortolkes som en risikoflade for fremtidige lynnedslag.

Ved angivelse af linjer repræsenterer linjetæthedsfladen det samlede antal linjer i nærheden af hver placering. Enhederne for de beregnede tæthedsværdier er linjelængden pr. enhed område. Hvis linjerne f.eks. repræsenterer floder, repræsenterer resultatlaget den samlede længde af floder inden for søgeradiusen. Resultatet kan bruges til at identificere områder, der egner sig som hjemsted for græssende dyr.

Andre situationer, hvor dette værktøj kan anvendes, er:

- Oprettelse af tæthedskort for kriminalitet, som kan hjælpe politikredsene med at allokere ressourcer til områder med høj kriminalitet.
- Beregning af tætheder af hospitaler inden for en landsdel. Resultatlaget vil vise områder med stor eller lille tilgængelighed til hospitaler, og disse oplysninger kan anvendes til at beslutte, hvor der skal bygges nye hospitaler.
- Identifikation af områder med høj risiko for skovbrande baseret på steder, hvor der historisk set har været skovbrande.
- Lokalisering af samfund, der ligger langt fra hovedveje, for at planlægge, hvor der skal anlægges nye veje.

## Angiv det punkt- eller linjelag, som tætheden skal beregnes ud fra

Det punkt- eller linjelag, som tætheden skal beregnes ud fra.

Ud over at vælge et lag fra dit kort kan du vælge Vælg Living Atlas-analyselag eller Vælg analyselag nederst på rullelisten. Dette åbner et galleri med en samling lag, der er nyttige til mange analysetyper.

## Brug et tællerfelt

Opret et felt til angivelse af antal hændelser pr. placering. Hvis du f.eks. har punkter, der repræsenterer byer, kan du bruge et felt, der repræsenterer byens befolkning, som et tællerfelt, og befolkningstæthedslaget, som er resultatet, vil beregne store befolkningstætheder nær byer med høje befolkningstal.

Hvis standardindstillingen Ingen anvendes, antages det, at hvert sted repræsenterer en enkelt optælling.

## Søgeafstand

Skriv en søgesafstand, der angiver, hvor langt der skal søges for at finde punkt- eller linjeobjekter ved beregningen at tæthedsværdier. Hvis du f.eks. angiver en søgeafstand på 10.000 meter, beregnes tætheden af en vilkårlig placering i outputlaget baseret på objekter, som er inden for en afstand af 10.000 meter fra placeringen. Enhver placering, som ikke har hændelser inden for 10.000 meter, får tæthedsværdien nul.

Hvis der ingen afstand angives, beregnes en standard baseret på placeringen af inputobjekterne og værdien af tællerfeltet (hvis der vises et tællerfelt).

## Klip output til

Tegn eller angiv et lag, der angiver området, hvor du ønsker, at tæthederne skal beregnes. Hvis du f.eks. beregner tætheder af fisk i en sø, kan du bruge søens grænse i denne parameter, så bliver outputtet kun tegnet inden for søens grænse.

## Klassificér efter

Vælg, hvordan tæthedsværdier skal klassificeres i områder.

- Samme interval – Områderne beregnes, så intervallet af tæthedsværdierne er det samme for hvert område.
- Geometrisk interval – Områderne baseres på klasseintervaller, som har en geometrisk serie. Denne metode sikrer, at hvert klasseinterval har omtrent det samme antal værdier inden for hver klasse, og at skiftet mellem intervaller er ens.
- Naturlige inddelinger – Klasseintervaller for områder er baseret på naturlig gruppering af dataene. Der identificeres klasseskilleværdier, der bedst muligt grupperer ens værdier og maksimerer forskellene mellem klasser.
- Lige område – Områder oprettes, så de enkelte områder bliver lige store. Hvis resultatlaget f.eks. har flere høje end lave tæthedsværdier, oprettes der flere områder til høje tætheder.
- Standardafvigelse – Der oprettes områder baseret på de forudsagte tæthedsværdiers standardafvigelse.

## Antal klasser

Angiver antallet af klasser (interval af forudsagte værdier) i resultatlaget. Hver klasse definerer grænsen for områder. Værdierne for disse klasser bestemmes af parameteren Klassificér efter ovenfor.

## Enheder i outputområde

Angiv enheden for outputområde. Tætheden er antal divideret med område, og denne parameter angiver enheden for området i tæthedsberegningen.

## Navn på resultatlag

Dette er navnet på det lag, som oprettes i Mit indhold og føjes til kortet. Standardnavnet er baseret på navnet på værktøjet og navnet på inputlaget. Hvis laget allerede findes, vil du blive bedt om at angive et andet navn.

Ved hjælp af rullelisten Gem resultat i kan du angive navnet på en mappe i Mit indhold, hvor resultatet skal gemmes.