## घनत्व की गणना करें

##

यह उपकरण मानचित्र पर किसी घटना (बिंदुओं या रेखाओं के गुणों के रूप में निर्दिष्ट) की ज्ञात मात्राओं का विस्तार करके बिंदु या रेखा फीचर्स से एक घनत्व मानचित्र तैयार करता है| परिणाम के रूप में क्षेत्रों की लेयर न्यूनतम घनी से सर्वाधिक घनी के रूप में वर्गीकृत होती है।

बिंदु इनपुट हेतु, हरेक बिंदु किसी आयोजन या घटना का स्थान दर्शाना चाहिए, और परिणाम लेयर प्रति इकाई क्षेत्र की एक गणना दर्शाती है। किसी नये स्थान में कोर्इ बड़े घनत्व मान का मतलब है कि उस स्थान के निकट और अधिक बिंदु हैं। कई मामलों में, परिणाम लेयर की व्याख्या भावी आयोजनों हेतु एक जोखिम सतह के रूप में की जा सकती है। उदाहरण के लिए, यदि इनपुट बिन्दु बिजली कड़कने के स्थान दर्शाते हैं, तो परिणाम लेयर की व्याख्या भविष्य में बिजली कड़कने हेतु एक जोखिम सतह के रूप में की जा सकती है।

रेखा इनपुट हेतु, रेखा घनत्व सतह हरेक स्थान के पास रेखा की कुल मात्रा दर्शाती है। गणना किए गए घनत्व मानों की इकाइयां प्रति इकार्इ क्षेत्र की लंबार्इ हैं। उदाहरण के लिए, यदि रेखाएं नदियां दर्शाती हैं, तो परिणाम लेयर खोज दायरे के अंदर नदियों की कुल लंबाई दर्शाती है। घास चरने वाले प्राणियों हेतु उपलब्ध क्षेत्रों का पता लगाने हेतु इस परिणाम का उपयोग किया जा सकता है।

इस उपकरण के अन्य उपयोगों में निम्न शामिल हैं:

- अधिक अपराध वाले क्षेत्रों में समुचित साधन प्रदान करने में पुलिस विभागों की सहायता हेतु अपराध घनत्व मानचित्र बनाना।
- किसी देश में अस्पतालों के घनत्व की गणना करना। परिणाम लेयर अस्पतालों में अधिक या कम पहुंच के दायरे वाले क्षेत्र दर्शाएगी, और इस जानकारी का उपयोग यह तय करने में किया जा सकता है कि नये अस्पताल कहां बनाए जाएं।
- जंगल में आग लगने के ऐतिहासिक स्थानों के आधार पर जंगल में आग के अधिक जोखिम वाले क्षेत्रों का पता लगाना।
- नई सड़कें बनाने की योजना तैयार करने के लिए, प्रमुख राजमार्गों से दूर रहनेवाले समुदायों का पता लगाना।

## वह इनपुट बिंदु या रेखा लेयर चुनें जहाँ से घनत्व की गणना करनी है

घनत्व लेयर की गणना करने में इन्पुट बिंदु या रेखा लेयर का उपयोग किया जाएगा।

## किसी गणना फील्ड का उपयोग करें

हरेक स्थान पर घटनाओं की संख्या बताते हुए कोई फील्ड उपलब्ध कराना। उदाहरण के लिए, यदि आपके पास शहर दर्शानेवाले बिंदु हैं, तो आप गणना फील्ड के रूप में शहर की जनसंख्या दर्शाने वाली फील्ड का उपयोग कर सकते हैं, और परिणामकारी जनसंख्या घनत्व लेयर उच्चतर जनसंख्या वाले शहरों के पास उच्चतर जनसंख्या घनत्वों की गणना करेगी।

यदि कोर्इ नहीं के मूल विकल्प का उपयोग किया जाता है, तो हरेक स्थान कोर्इ एकल गणना निर्दिष्ट करने वाला माना जाएगा।

## दूरी खोजें

घनत्व मानों की गणना करते समय बिंदु या रेखा फीचर्स का कहां तक पता लगाया जाए, उसकी दूरी प्रविष्ट करें। उदाहरण के लिए, यदि आप 10,000 मीटर की पता लगाने की दूरी बताते हैं, तो आउटपुट लेयर में किसी स्थान के घनत्व की गणना उस स्थान के10,000 मीटर के भीतर फीचर्स पर आधारित होगी। कोई भी स्थान यदि 10,000 मीटर के भीतर कोई घटना नहीं दर्शाता, तो घनत्व का मान शून्य प्राप्त होगा।

यदि कोई दूरी नहीं बताई जाती, तो गणना फील्ड में इनपुट फीचर्स एवं मानों के स्थानों के आधार पर किसी मूल दूरी की गणना की जाएगी (यदि गणना फील्ड बताई गई हो)।

## आउटपुट क्षेत्र इकाइयां

आउटपुट क्षेत्र इकाइयां बताएं। घनत्व क्षेत्र द्वारा विभाजित गणना है, और यह आयाम घनत्व गणना में यह आयाम क्षेत्र की इकाई बताता है।

उपलब्ध क्षेत्र-मापन इकाइयां वर्ग मील और वर्ग किलोमीटर हैं।

## आउटपुट सेल का आकार

आउटपुट रैस्टर के लिए सेल का आकार तथा इकाई को प्रविष्ट करें।

## परिणामी लेयर का नाम

फीचर लेयर का नाम, जो मेरी सामग्री में बनाया जाएगा और मानचित्र में जोड़ा जाएगा। इसका मूल नाम उपकरण के नाम और इनपुट लेयर के नाम पर आधारित है। यदि लेयर पहले से मौजूद हो, तो आपसे दूसरा नाम देने को कहा जाएगा।

इसमें सहेजें ड्राप-डाउन बॉक्स का उपयोग करके, आप मेरी सामग्री में एक फोल्डर का नाम निर्दिष्ट कर सकते हैं, जहां परिणामों को सहेजा जाएगा।।