## Γεωκωδικοποίηση Περιοχών από Πίνακα

##

Η γεωκωδικοποίηση μετατρέπει διευθύνσεις σε συντεταγμένες. Το εργαλείο αυτό μετατρέπει διευθύνσεις από έναν πίνακα κοινοποιημένων αρχείων με big data σε ένα feature layer με τις συντεταγμένες ως πρόσθετες στήλες.

## Επιλογή πίνακα εισόδου

Ο πίνακας εισόδου με τις διευθύνσεις που θα γεωκωδικοποιηθούν.

## Επιλογή Eργαλείου Eντοπισμού

Επιλέξτε μια υπηρεσία εντοπισμού στην οποία θα βασιστεί η γεωκωδικοποίηση. Αν η υπηρεσία εντοπισμού που θέλετε να χρησιμοποιήσετε δεν περιλαμβάνεται στο πτυσσόμενο μενού, επικοινωνήστε με το διαχειριστή σας και ζητήστε να διαμορφωθεί η υπηρεσία εντοπισμού για μαζική γεωκωδικοποίηση.

## Χώρα

Αν όλες οι διευθύνσεις σας βρίσκονται στην ίδια χώρα, επιλέξτε αυτήν τη χώρα για πιο ακριβή αποτελέσματα. Διαφορετικά, αφήστε κενή αυτήν την παράμετρο.

## Επιλογή πεδίων δεδομένων

Για την υπηρεσία εντοπισμού απαιτούνται συγκεκριμένα πεδία στα δεδομένα, π.χ. διεύθυνση, πόλη, πολιτεία/νομός και ταχυδρομικός κώδικας. Χρησιμοποιήστε τα πτυσσόμενα πλαίσια στο αρχείο ή στον πίνακα εισόδου σας για να αντιστοιχίσετε τα πεδία δεδομένων με τα πεδία που αναμένει η υπηρεσία εντοπισμού. Όσο περισσότερα πεδία αντιστοιχίσετε, τόσο πιο ακριβή θα είναι τα αποτελέσματα. Αν ο πίνακας εισόδου έχει όλα τα δεδομένα του σε μία στήλη, επιλέξτε τη δυνατότητα Ενιαίο πεδίο και επιλέξτε ένα πεδίο δεδομένων από το πτυσσόμενο μενού. Αλλιώς, επιλέξτε τη δυνατότητα Πολλαπλά πεδία και αντιστοιχίστε τα κατάλληλα πεδία της υπηρεσίας εντοπισμού με τις στήλες των πολλαπλών πεδίων στον πίνακά σας.

## Για κάθε τοποθεσία

Συμπεριλάβετε πρόσθετα πεδία που θα επιστρέφονται από την υπηρεσία εντοπισμού της τοποθεσίας. Αν επιλέξετε τη δυνατότητα αυτή, θα επιστρέφονται όλα τα πεδία που θα δημιουργούνται από την υπηρεσία εντοπισμού. Αν δεν επιλέξετε τη δυνατότητα αυτή, τα δεδομένα εισόδου σας θα επιστρέφονται με τις γεωκωδικοποιημένες συντεταγμένες.

## Όνομα αποτελέσματος εξόδου

Αυτό είναι το όνομα του θεματικού επιπέδου που θα δημιουργηθεί στην ενότητα Το περιεχόμενό μου και θα προστεθεί στο χάρτη. Το προεπιλεγμένο όνομα βασίζεται στο όνομα του εργαλείου και στο όνομα του θεματικού επιπέδου εισόδου. Αν το θεματικό επίπεδο υπάρχει ήδη, το εργαλείο θα αποτύχει.

Με τη χρήση του πτυσσόμενου πλαισίου Αποθήκευση αποτελέσματος σε, μπορείτε να καθορίσετε το όνομα ενός φακέλου στην ενότητα Το περιεχόμενό μουόπου θα αποθηκευτεί το αποτέλεσμα.