## Apskaičiuoti tankį

##

Tankio skaičiavimo įrankis sukuria tankio žemėlapį iš taškų ir linijų elementų išskleidžiant žemėlapyje tam tikrų reiškinių (pateikiamų kaip taškų arba linijų atributai) žinomus kiekius. Rezultatas yra sluoksnis, kuriame plotai klasifikuojami nuo rečiausių iki tankiausių.

Taškų įvestyje kiekvienas taškas turėtų atvaizduoti tam tikro įvykio arba incidento vietą, o rezultatų sluoksnis atspindi įvykių ploto vienete skaičių. Didesnė tankio reikšmė naujoje vietoje reiškia, kad šalia šios vietos yra daugiau taškų. Daugeliu atvejų rezultato sluoksnį galima interpretuoti kaip įvykių tikimybės paviršių. Pavyzdžiui, jei įvesties taškai rodo žaibavimo vietas, rezultato sluoksnį galima interpretuoti kaip būsimų žaibo smūgių tikimybės paviršių.

Linijų įvestyje jų tankio paviršius atspindi bendrą linijų, esančių netoli kiekvienos vietos, sumą. Apskaičiuotų tankio reikšmių vienetai yra ilgių suma matuojamo vieneto plote. Pavyzdžiui, jei linijos vaizduoja upes, rezultatų sluoksnyje bus parodytas bendras upių, patenkančių į paieškos spindulį, ilgis. Šį rezultatą galima naudoti norint identifikuoti palankius gyvuliams ganyti plotus.

Kiti šio įrankio naudojimo atvejai:

- Nusikaltimų tankio žemėlapių kūrimas, siekiant policijos padaliniams padėti tinkamai paskirstyti resursus didelio nusikalstamumo vietose.
- Ligoninių tankio apygardoje skaičiavimas. Rezultatų sluoksnyje bus rodomi plotai su gero ir prasto pasiekiamumo ligoninėmis, o šią informaciją galima naudoti nusprendžiant, kur statyti naujas ligonines.
- Didelio miškų gaisringumo plotų nustatymas, atsižvelgiant į istorinius duomenis apie vietas, kuriose degė miškai.
- Bendruomenių, esančių toli nuo didžiųjų greitkelių, vietų nustatymas, planuojant, kur turėtų būti tiesiami nauji keliai.

## Pasirinkite taškų arba linijų sluoksnį, pagal kuriuos skaičiuoti tankį.

Taškų arba linijų sluoksnis, pagal kuriuos bus skaičiuojamas tankis.

Pasirinkę sluoksnį žemėlapyje, galite pasirinkti Pasirinkite Gyvojo pasaulio atlaso analizės sluoksnį arba Pasirinkite analizės sluoksnį, kurį rasite iškrentančio sąrašo apačioje. Ši parinktis atidarys galeriją, kurioje yra kolekcija sluoksnių, naudingų daugeliui analizių.

## Naudoti skaičiavimo lauką

Pateikite lauką, nurodantį kiekvienoje vietoje įvykusių įvykių skaičių. Pavyzdžiui, jei turite taškus, vaizduojančius miestus, kaip skaičiaus lauką galite naudoti lauką, rodantį miesto gyventojų skaičių, o gyventojų tankio rezultato sluoksnyje bus apskaičiuojamas didesnis gyventojų tankis netoli miestų, kurių gyventojų skaičius yra didesnis.

Jei naudojamas numatytasis pasirinkimas Nėra, kiekviena vieta bus vertinama kaip vienetas.

## Paieškos atstumas

Įveskite atstumą, nurodydami, kaip toli ieškoti taškų ir linijų elementų skaičiuojant tankio reikšmes. Pavyzdžiui, jei pateikiate 10 000 metrų paieškos atstumą, bet kokios vietos tankis išvesties sluoksnyje apskaičiuojamas atsižvelgiant į elementus, esančius 10 000 metrų atstumu nuo vietos. Bet kokios vietos, kurioje 10 000 metrų atstumu neįvyko jokių įvykių, tankio reikšmė bus nulis.

Jei atstumas nepateiktas, skaičiuojant bus naudojama numatytoji reikšmė, nustatoma pagal įvesties elementų vietas ir skaičiaus lauko reikšmes (jei pateiktas skaičiavimo laukas).

## Apkirpti išvestį pagal

Įbrėžkite arba nurodykite sluoksnį, nurodantį plotą, kuriame turi būti skaičiuojamas tankis. Pavyzdžiui, jei skaičiuojate žuvų tankį ežere, šiame parametre galite naudoti ežero ribas ir išvesties duomenys bus vaizduojama tik ežero ribose.

## Klasifikuoti pagal

Pasirinkite, kaip tankio reikšmes klasifikuoti pagal plotus.

- Vienodas intervalas – kuriami tokie plotai, kad plotų reikšmių intervalai būtų vienodo dydžio.
- Geometrinis intervalas – plotai pagrįsti klasės intervalais, sudarančiais geometrinę progresiją. Toks metodas užtikrina, kad kiekvienas klasės intervalas turės maždaug tokį pat reikšmių skaičių kiekvienoje klasėje ir intervalai yra pastoviai didėjantys.
- Natūralūs lūžiai – plotų klasės intervalai pagrįsti natūraliu duomenų grupavimu. Klasės lūžių reikšmės nustatomos taip, kad reikšmės vienoje grupėje būtų panašios ir būtų išryškinti skirtumai tarp klasių.
- Vienodas plotas – kuriami tokie plotai, kad kiekvieno ploto dydis būtų vienodas. Pavyzdžiui, jei rezultato sluoksnyje yra daugiau didesnio nei mažesnio tankio reikšmių, didesniam tankiui bus sukurta daugiau plotų.
- Standartinis nuokrypis – plotai kuriami atsižvelgiant į standartinį prognozuojamo tankio reikšmių nuokrypį.

## Klasių skaičius

Nurodo klasių (prognozuojamų reikšmių intervalų) skaičių rezultato sluoksnyje. Kiekviena klasė apibrėžia plotų ribas. Šių klasių reikšmes nustato ankščiau pateiktas parametras Klasifikuoti pagal.

## Išvesties ploto vienetai

Nurodykite išvesties ploto vienetą. Tankis yra kiekis, padalintas iš ploto, o šis parametras nurodo tankio skaičiavimo ploto vienetą.

## Rezultatų sluoksnio pavadinimas

Tai sluoksnio, kuris bus sukurtas ir patalpintas Turinyje ir pridėtas į žemėlapį, pavadinimas. Numatytasis pavadinimas sukuriamas pagal įrankio ir įvesties sluoksnio pavadinimus. Jei toks sluoksnis jau egzistuoja, jūsų paprašys pateikti kitą pavadinimą.

Naudodami išplečiamo meniu parinktį Rezultatą įrašyti į, galite nurodyti puslapyje Turinys esančio aplanko, kur bus įrašyti rezultatai, pavadinimą.