## Găsire locaţii existente

##

Acest instrument selectează obiecte spaţiale existente în suprafaţa dvs. de studiu, care îndeplinesc o serie de criterii specificate de dvs. Aceste criterii pot fi bazate pe interogări de atribute (de exemplu, parcele vacante) și interogări spațiale (de exemplu, pe o rază de o milă față de un râu).

Dacă se bifează Utilizare extindere curentă hartă, vor fi analizate numai obiectele spaţiale din stratul tematic de intrare care sunt vizibile din extinderea curentă a hărţii. Dacă nu se bifează, toate obiectele spaţiale vor fi analizate, chiar dacă se află în afara extinderii curente a hărţii.

## Alegeţi stratul tematic care conţine obiectele spaţiale pe care doriţi să le găsiţi utilizând atributele şi interogările spaţiale

Stratul tematic de puncte, linii sau suprafeţe pentru care doriţi să găsiţi obiecte spaţiale în baza unei combinaţii de atribute şi interogări spaţiale specificate mai jos.

În afară de a alege un strat tematic din harta dvs., puteţi selecta opţiunile Alegere strat tematic de analiză din atlasul actualizat sau Alegere strat tematic de analiză care se găsesc în partea inferioară a listei verticale. Această acţiune deschide o galerie care conţine o colecţie de straturi tematice utile pentru numeroase analize.

## Creaţi o interogare pentru a găsi obiecte spaţiale

Faceţi clic pe butonul Adăugare expresie pentru a defini o expresie. Puteţi adăuga mai multe expresii. După ce introduceţi expresiile şi faceţi clic pe butonul Executare analiză, obiectele spaţiale din stratul tematic de intrare sunt filtrate prin fiecare expresie. Obiectele spațiale care satisfac toate expresiile sunt scrise în stratul tematic rezultat.

Există două tipuri de bază pentru expresiile pe care le puteţi crea: de atribute şi spaţiale. Expresiile de atribute sunt interogări asupra valorilor de câmp, cum ar fi `acolo unde numele este „San Francisco”`. Există patru tipuri de expresii spaţiale:

- în cadrul unei distanţe de: obiectul spaţial trebuie să se afle în cadrul unei distanţe faţă de un obiect spaţial dintr-un alt strat tematic. De exemplu, găsiți parcele pe o rază de 500 de metri față de râul Los Angeles.
- conţine în mod complet: obiectul spaţial trebuie să conţină în întregime un obiect spaţial dintr-un alt strat tematic. De exemplu, găsiți cumpenele apelor care conțin în mod complet parcele destinate utilizării industriale. Nicio parte a parcelei nu se poate situa în afara cumpenei apelor.
- în mod complet în cadrul: obiectul spaţial trebuie să fie înconjurat în întregime de un obiect spaţial dintr-un alt strat tematic. De exemplu, găsiți districtele școlare care se află în mod complet în interiorul limitelor unui oraș. Nicio parte a districtului școlar nu se poate situa în afara limitei orașului.
- se intersectează cu: obiectul spaţial conţine o parte a unui obiect spaţial dintr-un alt strat tematic. De exemplu, găsiți parcele care se intersectează cu râuri. Orice parte a râului care traversează parcela sau atinge limita parcelei se intersectează cu parcela.

Fiecare expresie spaţială are un corespondent negativ: nu se află în cadrul unei distanţe faţă de, nu conţine în mod complet, nu se află în mod complet în şi nu se intersectează cu.

## Nume strat tematic rezultat

Acesta este numele stratului tematic care va fi creat în Resursele mele şi adăugat în hartă. Numele implicit se bazează pe numele instrumentului şi numele stratului tematic de intrare. Dacă stratul tematic rezultat există deja, vi se va solicita să furnizaţi un alt nume.

Utilizând caseta derulantă Salvare rezultat în, puteţi specifica numele unui director din Resursele mele în care va fi salvat rezultatul.