## Teisenda raster objektiks

##

See tööriist teisendab rastri vektorobjektideks punktidena, joontena või polügoonidena.

Vali välja parameeter võimaldab määrata, millisest sisendrastri atribuudiväljast saab väljundobjekti klassi atribuut. See parameeter on saadaval ainult täisarvudega rastrite jaoks, millel on seotud tabelis täiendavad atribuudid.

Sisendrastril võib olla mistahes piksli suurus.

Täisarvulised rastrid saab teisendada punkt-, joon- või pindobjektideks; ujuva piksliväärtusega rastrid saab teisendada ainult punktobjektideks.

Kui tingimus Kasuta praegust kaardi ulatust on märgitud, teisendatakse ainult need rasterkihi pikslid, mis on kaardil praegu nähtavad. Kui tingimus on välja lülitatud, teisendatakse kõik rasterkihis olevad pikslid, sh need, mis pole praegu kaardil nähtavad. Arvestage seda juhul, kui rasterkiht on suur või väga suure resolutsiooniga.

Seda tööriista saab kasutada ka järgmistel juhtudel:

- Pindobjektide loomine maakasutuse klassifikatsiooni rastrist.
- Digitaalsest kõrgusmudelist (DEM) tuvastatud vooluveekogud saab teisendada joonobjektideks.
- DEM-i saab teisendada punktobjektideks, mida saab kasutada ka muudes tööetappides.

## Valige teisendatav rasterkiht

Sisendi rasterkiht, mis teisendatakse vektorkujule.

## Valige väli

Sisestage väli, mis määrab teisendamiseks kasutatava väärtuse.

See võib olla mis tahes täisarv või tekstiline väärtus.

Ujuva väärtusega sisaldavat välja saab kasutada ainult siis, kui väljund on punktandmestik.

Vaikimisi on valitud väli nimega VALUE, mis sisaldab iga rasterpiksli väärtust.

## Valige väljundi tüüp

Valige väljundi tüüp: punkt, joon või polügoon.

- Punkt – Raster teisendatakse punktandmestikuks.
- Joon – Raster teisendatakse joonobjektide andmestikuks.
- Polügoon – Raster teisendatakse pindobjektide andmestikuks.

## Lihtsusta jooned või polügoonid

Määrake, kas objektid tuleb lihtsustada.

Kui tingimuse lahter on ära märgitud (vaikimisi seatud), tasandatakse joon- või pindobjektid, et saada ühtlasem tulemus. Kui tingimuse lahter on tühi, järgivad lineaarsed objektid rasterandmestiku pikslite piire.

## Tulemkihi nimi

Selle kihi nimi, mis luuakse jaotises Minu sisu ja lisatakse kaardile. Vaikimisi nimi põhineb tööriista nimel ja sisendkihi nimel. Kui kiht on juba olemas, palutakse teil sisestada mõni muu nimi.

Kasutades rippmenüüd Salvesta tulemused, saate jaotises Minu sisu määrata kausta nime, kuhu tulemused salvestatakse.