## Σύνδεση Προελεύσεων σε Προορισμούς

##

Το εργαλείο «Σύνδεση Προελεύσεων σε Προορισμούς» μετρά τη διάρκεια διαδρομής ή την απόσταση μεταξύ ζευγών σημείων. Το εργαλείο μπορεί να αναφέρει ευθείες αποστάσεις, αποστάσεις που βασίζονται σε κάποιον τρόπο μετάβασης, για παράδειγμα περπάτημα ή οδήγηση, ή διάρκειες ταξιδιού ανάλογα με τον τρόπο ταξιδιού. Με αυτό το εργαλείο, μπορείτε να κάνετε τα εξής:

- Να υπολογίσετε τη συνολική απόσταση ή το συνολικό χρόνο που ταξιδεύουν οι εργαζόμενοι από και προς την εργασία τους.
- Να μετρήσετε πόσο μακριά ταξιδεύουν οι πελάτες, για να αγοράσουν από τα καταστήματά σας. Χρησιμοποιήστε αυτές τις πληροφορίες για να προσδιορίσετε το μερίδιο αγοράς σας, όταν υλοποιείτε διαφημιστικές εκστρατείες ή όταν επιλέγετε νέες τοποθεσίες για καταστήματα.
- Να υπολογίσετε την αναμενόμενη χιλιομετρική απόσταση ταξιδιού για το στόλο των οχημάτων σας. Στη συνέχεια, χρησιμοποιήστε το εργαλείο «Σύνοψη στο Εσωτερικό» για την παραγωγή αναφοράς της χιλιομετρικής απόστασης ανά κράτος ή άλλη περιοχή.

Παρέχετε σημεία αφετηρίας και προορισμού, και το εργαλείο επιστρέφει ένα θεματικό επίπεδο με γραμμές διαδρομής, καθώς και μετρήσεις, ανάμεσα στα ζεύγη των προελεύσεων και προορισμών.

Αν είναι επιλεγμένη η Χρήση τρέχουσας έκτασης χάρτη, θα ληφθούν υπόψη στην ανάλυση μόνο τα στοιχεία που είναι ορατά στην τρέχουσα έκταση του χάρτη. Αν δεν είναι επιλεγμένη, λαμβάνονται υπόψη όλα τα στοιχεία στο θεματικό επίπεδο εισόδου, ακόμα και αν βρίσκονται εκτός της τρέχουσας έκτασης του χάρτη.

## Επιλέξτε το θεματικό επίπεδο που αντιπροσωπεύει τις τοποθεσίες προέλευσης

Επιλέξτε το θεματικό επίπεδο που αντιπροσωπεύει την προέλευση ή τις προελεύσεις. Το εργαλείο υποστηρίζει έως 5,000 προελεύσεις και 5,000 προορισμούς.

Αν επιλέξετε ένα θεματικό επίπεδο που έχει ακριβώς μία προέλευση, θα συνδεθεί σε όλους τους προορισμούς.

Εκτός από την επιλογή ενός θεματικού επιπέδου από το χάρτη σας, μπορείτε επίσης να επιλέξετε την Επιλογή θεματικού επιπέδου ανάλυσης Living Atlas ή την Επιλογή θεματικού επιπέδου ανάλυσης που βρίσκονται στο τέλος της πτυσσόμενης λίστας. Αυτό ανοίγει μια συλλογή θεματικών επιπέδων που είναι χρήσιμα για πολλές αναλύσεις.

## Επιλογή του θεματικού επιπέδου προορισμών

Επιλέξτε το θεματικό επίπεδο που αντιπροσωπεύει τον προορισμό ή τους προορισμούς με τους οποίους θα πρέπει να συνδέονται οι προελεύσεις. Το εργαλείο υποστηρίζει έως 5,000 προελεύσεις και 5,000 προορισμούς.

Αν επιλέξετε ένα θεματικό επίπεδο που έχει έναν μόνο προορισμό, όλες οι προελεύσεις θα συνδέονται με το συγκεκριμένο προορισμό.

Αν υπάρχει μία προέλευση και πολλοί προορισμοί, το εργαλείο συνδέει την προέλευση με κάθε προορισμό.

Εκτός από την επιλογή ενός θεματικού επιπέδου από το χάρτη σας, μπορείτε επίσης να επιλέξετε την Επιλογή θεματικού επιπέδου ανάλυσης Living Atlas ή την Επιλογή θεματικού επιπέδου ανάλυσης που βρίσκονται στο τέλος της πτυσσόμενης λίστας. Αυτό ανοίγει μια συλλογή θεματικών επιπέδων που είναι χρήσιμα για πολλές αναλύσεις.

Αν υπάρχουν πολλές προελεύσεις και πολλοί προορισμοί, πρέπει να έχετε δύο πεδία που περιγράφουν τα ζεύγη προέλευσης-προορισμού: Πεδίο ID στις προελεύσεις και Αντίστοιχο πεδίο ID στους προορισμούς. Το εργαλείο συνδέει τα ζεύγη προέλευσης-προορισμού κατά την ανάλυση. Για παράδειγμα, ας υποθέσουμε ότι έχετε δύο προελεύσεις με τις τιμές `Rosie` και `Harold` στο πεδίο ID και δύο προορισμούς με τις ίδιες τιμές ID. Η προέλευση `Rosie` θα συνδεθεί με τον προορισμό `Rosie`, και ο `Harold` θα συνδεθεί με το `Harold`. Δεν γίνονται άλλες συνδέσεις ή μετρήσεις.

Οι τιμές ID πρέπει να είναι μοναδικές σε κάθε επίπεδο, δηλ. το επίπεδο προορισμών δεν μπορεί να έχει δύο τιμές `Rosie`. Οι τιμές των θεματικών επιπέδων προέλευσης και προορισμού πρέπει να είναι ακριβώς ίδιες για να δημιουργηθεί ένα ζεύγος. Η τιμή `Harold` δεν θα συνδεθεί με την εσφαλμένη ορθογραφικά τιμή `Harodl`.

## Μέτρηση

Επιλέξτε αν θα συνδέσετε προελεύσεις και προορισμούς χρησιμοποιώντας μια ευθεία απόσταση ή έναν τρόπο μετάβασης. Οι διαδρομές που προκύπτουν ακολουθούν τους δρόμους ή τα μονοπάτια και είναι σύμφωνες με τους ισχύοντες κανόνες, όπως μονόδρομους και απαγόρευση στροφής για αυτοκίνητα ή φορτηγά. Οι διαθέσιμοι τρόποι μετάβασης καθορίζονται από το διαχειριστή του οργανισμού σας.

Όποτε επιλέγετε τις δυνατότητες Χρόνος οδήγησης, Χρόνος οδήγησης στην ύπαιθρο ή Χρόνος οδήγησης με φορτηγό, έχετε διαθέσιμες επιλογές για τον τρόπο μέτρησης του χρόνου οδήγησης.

- Καταργήστε την επιλογή από το πλαίσιο Χρήση κυκλοφορίας, για να βρείτε τις ταχύτερες διαδρομές με βάση τις σταθερές ταχύτητες.

  Αυτήν την επιλογή πρέπει να χρησιμοποιήσετε, αν θέλετε μια γενική μέτρηση του χρόνου οδήγησης και όχι μια μέτρηση που υπολογίζεται με βάση τις συνθήκες τις κυκλοφορίας για μια συγκεκριμένη ώρα αναχώρησης.

- Επιλέξτε Χρήση κυκλοφορίας, για να βρείτε τις ταχύτερες διαδρομές, με βάση μια δεδομένη ώρα αναχώρησης και τις μεταβαλλόμενες συνθήκες κυκλοφορίας. Εάν χρησιμοποιήσετε και την επιλογή Κίνηση πραγματικού χρόνου, η ώρα αναχώρησης από τις προελεύσεις ορίζεται στην τρέχουσα ώρα και η τρέχουσα και η προβλεπόμενη ταχύτητα κυκλοφορίας λαμβάνονται από αισθητήρες και τροφοδοσίες για να δημιουργηθούν οι διαδρομές. Οι προβλεπόμενες ταχύτητες κυκλοφορίας υπολογίζονται λαμβάνοντας υπόψη την τρέχουσα ταχύτητα κυκλοφορίας, ιστορικές ταχύτητες και τρέχουσες συνθήκες, όπως ο καιρός. Γίνεται πρόβλεψη των ταχυτήτων κυκλοφορίας για 12 ώρες, επομένως μπορείτε να μετακινήσετε τη μπάρα κύλισης για να ορίσετε την ώρα αναχώρησης έως και 12 ώρες πριν.

  Χρησιμοποιήστε αυτές τις ρυθμίσεις τρέχουσας κυκλοφορίας, για να βρείτε τους χρόνους οδήγησης αν αναχωρήσετε τώρα, σε μία ώρα, κ.ο.κ.

- Αν επιλέξετε Χρήση κίνησης και Κίνηση με βάση τυπικές συνθήκες για μια ημέρα και ώρα, το εργαλείο βρίσκει τις πιο σύντομες διαδρομές συνεκτιμώντας παρελθοντικούς μέσους όρους ταχύτητας για κάθε πεντάλεπτο διάστημα μιας συνηθισμένης εβδομάδας. Τα αποτελέσματα περιλαμβάνουν την κυκλοφορία, αλλά όχι την επιρροή των τρεχουσών συνθηκών κυκλοφορίας και γεγονότων, που μπορεί να διαφέρουν σημαντικά από τη συνηθισμένη κατάσταση.

  Θα μπορούσατε, για παράδειγμα, να χρησιμοποιήσετε αυτές τις ρυθμίσεις ιστορικής κυκλοφορίας, για να ρωτήσετε "Πόσο διαρκεί γενικά η μετάβαση σε αυτούς τους προορισμούς, με αναχώρηση στις 11:30 π.μ. μια Τετάρτη;"

  Η ώρα που καθορίζετε αφορά τη ζώνη ώρας που βρίσκονται οι προελεύσεις. Έτσι, αν ορίσετε 8:00 π.μ. και έχετε δύο προελεύσεις, μία στη New York City και μια άλλη στο Los Angeles, θα δημιουργηθούν διαδρομές για ώρα αναχώρησης στις 8:00 π.μ. Ανατολική ώρα και στις 8:00 π.μ. Ώρα Ειρηνικού, αντίστοιχα.

Λάβετε υπόψη ότι, καθώς ένα όχημα απομακρύνεται από την προέλευση, ο χρόνος περνά και οι συνθήκες κυκλοφορίας αλλάζουν. Το εργαλείο "Σύνδεση Προελεύσεων σε Προορισμούς" αντισταθμίζει όλες αυτές τις μεταβολές, όταν επιλέγετε Χρήση κυκλοφορίας, ωστόσο δεν υποστηρίζει την επιλογή κυκλοφορίας σε όλες τις περιοχές. Κάντε κλικ στο σύνδεσμο Προβολή διαθεσιμότητας στο εργαλείο για να δείτε αν προσφέρεται η επιλογή στην περιοχή μελέτης σας.

Στην επιλογή Χρόνος οδήγησης με φορτηγό μπορούν να χρησιμοποιηθούν δυναμικές ταχύτητες μετακίνησης με βάση την κυκλοφοριακή κίνηση αλλά μόνο ως το νόμιμο όριο ταχύτητας φορτηγών. Για παράδειγμα, αν η δυναμική ταχύτητα για έναν δρόμο με βάση την τρέχουσα κυκλοφοριακή κίνηση είναι 65 μίλια την ώρα αλλά το όριο ταχύτητας φορτηγών για τον ίδιο δρόμο είναι 55 μίλια την ώρα, κατά τον υπολογισμό θα χρησιμοποιηθούν τα 55 μίλια την ώρα για τον εν λόγω δρόμο.

## Όνομα εξαγόμενου θεματικού επιπέδου

Το όνομα του feature layer που θα δημιουργηθεί στην ενότητα Περιεχόμενο και θα προστεθεί στο χάρτη. Αν το feature layer υπάρχει ήδη, θα σας ζητηθεί να δώσετε άλλο όνομα. Το feature layer θα περιέχει ένα θεματικό επίπεδο για καθένα από τα ακόλουθα: διαδρομές, μη αντιστοιχισμένες προελεύσεις και μη αντιστοιχισμένους προορισμούς όταν ορισμένες προελεύσεις δεν μπορούν να συνδεθούν με τους προορισμούς τους.

Αν επιλέξετε Συμπερίληψη θεματικών επιπέδων διαδρομής, κάθε διαδρομή από το αποτέλεσμα αποθηκεύεται επίσης ως θεματικό επίπεδο διαδρομής. Ένα θεματικό επίπεδο διαδρομής περιλαμβάνει όλες τις πληροφορίες για μια συγκεκριμένη διαδρομή, όπως οι στάσεις που αντιστοιχίζονται στη διαδρομή και οι κατευθύνσεις μετακίνησης. Η δημιουργία θεματικών επιπέδων διαδρομής είναι χρήσιμη εάν θέλετε να κοινοποιήσετε τις μεμονωμένες διαδρομές σε άλλα μέλη του οργανισμού σας ή εάν θέλετε να τροποποιήσετε περαιτέρω τις διαδρομές χρησιμοποιώντας το κουμπί Οδηγίες στο Εργαλείο προβολής χαρτών. Τα θεματικά επίπεδα διαδρομής χρησιμοποιούν το όνομα που παρέχεται για το feature layer ως πρόθεμα και το όνομα διαδρομής που εξάγεται στη διαδικασία της ανάλυσης προστίθεται για να δημιουργηθεί ένα μοναδικό όνομα για κάθε θεματικό επίπεδο διαδρομής.

Ο μέγιστος αριθμός θεματικών επιπέδων διαδρομής που μπορείτε να δημιουργήσετε είναι 1,000. Αν το αποτέλεσμα περιέχει περισσότερες από 1,000 διαδρομές και έχετε ενεργοποιήσει την επιλογή Συμπερίληψη θεματικών επιπέδων διαδρομής, το εργαλείο θα δημιουργήσει μόνο την υπηρεσία στοιχείων εξόδου.

Χρησιμοποιώντας την αναπτυσσόμενη λίστα Αποθήκευση αποτελέσματος σε, μπορείτε να καθορίσετε το όνομα του φακέλου στην ενότητα Περιεχόμενο όπου θα αποθηκευτούν το feature layer και τα θεματικά επίπεδα διαδρομής, εφόσον δημιουργηθούν.