## सर्वोत्तम सुविधाएं चुनें

##

सर्वोत्तम सुविधाएं चुनें के जरिए आप सुविधाओं हेतु सर्वोत्तम स्थन चुन सकते हैं। यह उपकरण सुविधाओं की मांग वाले स्थान इस तरह से उपलब्ध कराता है कि निर्दिष्ट लक्ष्य पूरा किया जा सके।

सुविधाएं वे स्थान दर्शाती हैं जहां अग्निशमन केन्द्रों, स्कूलों, पुस्तकालयों, दुकानों या वितरण केन्द्रों जैसी सेवा मिलती हो। मांग स्थान सुविधाओं द्वारा प्रस्तावित सेवाओं की मांग के स्थान दर्शाते हैं, जैसे जनगणना खंड बिन्दु जो किसी दिए गए क्षेत्र में जनसंख्या का सार प्रस्तुत करता है।

सर्वोत्तम सुविधाएं चुनें उपकरण आपको निम्न प्रश्नों के उत्तर देने में सहायता कर सकता है

- किसी आपात स्थिति में, जब बिस्तर क्षमता सीमित हो और बढ़ानी नहीं जानी चाहिए तो आवासियों को सही विपदा राहत केन्द्र में कैसे भेजा जाए?
- आप कैसे अपने पड़ासियों को उनकी निकटतम पुस्तकालय शाखा में भेजकर हरेक शाखा से सेवाप्राप्त संभावित संरक्षकों की संख्या पता लगाने को कहेंगे?
- आप ऐसे ग्रोसरी वितरण केन्द्र हेतु सर्वोत्तम स्थान का पता कैसे लगाएंगे जो ग्रोसरी दुकानों की एक श्रृंखला को सामान भेजने के कुल यात्रा समय को न्यूनतम (और खर्च में कमी) करता है?
- कोई नया उद्यान कहां स्थित होगा ताकि यह सुनिश्चित हो कि उसके आसपास पांच मिनट के पैदल रास्ते पर शहर के सर्वाधिक निवासी रहते हों?
- किसी काउंटी में पालतू प्राणियों की कई दुकानों हेतु सर्वोत्तम स्थान कौनसे हों ताकि यह सुनिश्चित हो कि काउंटी के 40 प्रतिशत प्राणी मालिकों को किसी भी दुकान तक दस मिनट से ज्यादा ड्राइव न करना पड़े?

## लक्ष्य

वह लक्ष्य निर्दिष्ट करें जो सुविधाओं हेतु मांग स्थान उपलब्ध कराना सुनिश्चित करे।

सर्वोत्तम सुविधाएं चुनें के जरिए आप बता सकते हैं कि आप किस प्रकार की समस्या सुलझा रहे हैं –- अर्थात् लक्ष्य। यह उपकरण उस निर्दिष्ट लक्ष्य हेतु समाधान देने हेतु उन्नत किया गया है। लक्ष्य के अलावा, समाधान तक पहुंचने के लिए भी वही निर्धारित तरीका प्रयुक्त होता है – किसी दिए गए मांग स्थान से मांग की मात्रा निकटतम सुविधा से जोड़ी जाती है। दूरी (या समय) एवं मांग के बीच तालमेल बिठाने के अनुसार लक्ष्य भिन्न होता है। यह उपकरण यात्रा दूरी/समय और मांग की मात्रा, इन दोनों तथा – कुछ मामलों में – सुविधाओं की क्षमता पर भी विचार करता है। यदि कोई लक्ष्य यात्रा समय कम करने को कहता है, उदाहरणार्थ, यह उपकरण तब भी बाद में बताई गई मांग बढ़ाने की कोशिश करता है। इसी तरह से, यदि लक्ष्य उपलब्ध मांग बढ़ाने का हो, तो यह उपकरण यात्रा समय घटाकर (किसी भी सुविधा के बदले निकटतम सुविधा हेतु मांग स्थान उपलब्ध कराकर) ऐसा करेगा।

आपके आंकड़ों और प्रयुक्त सेटिंग्स के आधार पर, भिन्न् लक्ष्य समान या समकक्ष परिणाम दे सकते हैं। परंतु, आपको वही लक्ष्य निर्दिष्ट करना चाहिए जो आपके विश्लेषण हेतु सर्वाधिक उपयुक्त हो।

## वर्तमान सुविधाएं उपलब्ध कराना

यदि आप नई सुविधाएं नहीं देखना चाहते हैं और सीमित या असीमित क्षमता वाली वर्तमान सुविधाओं को ही मांग सुपुर्द करना चाहते हैं तो इस लक्ष्य का उपयोग करें।

यह लक्ष्य सुविधा पर क्षमता तथा आसपास के क्षेत्र से मांग की मात्रा के आधार पर सुविधाओं को मांग सुपुर्द करता है। उपलब्ध क्षमता पूरी होने तक मांग निकटतम सुविधा को भेजी जाती है। यदि आप कोई अधिकतम यात्रा सीमा निर्दिष्ट करते हैं, तो उस सीमा के बाद किसी सुविधा को कोई मांग स्थान सुपुर्द नहीं किया जाएगा, चाहे सभी मांगें पूरी तरह से सुपुर्द न की गई हों।

## यात्रा न्यनतम करना

यदि आप सुविधाएं इस तरह से पाना चाहते हैं कि मांग स्थानों और सुविधाओं के बीच कुल यात्रा समय, या यात्रा दूरी न्यूनतम हो, तो इस लक्ष्य का उपयोग करें।

यह लक्ष्य अक्सर तब लागू होता है जब सुविधा एवं सभी मांग स्थानों के बीच नियमित आधार पर यात्रा होती है। आप इस लक्ष्य का उपयोग, उदाहरणार्थ, वितरण केन्द्रों से दुकानों तक सामान के परिवहन हेतु तय कुल दूरी कम करने, या किसी सम्मेलन हेतु ऐसा स्थान चुनने में करेंगे कि सभी प्रतिभागियों का यात्रा समय घट जाए।

## दायरा बढ़ाना

यदि आप सुविधाओं की निर्धारित अवधि या दूरी के भीतर मांग की मात्रा बढ़ाना चाहते हैं, तो इस लक्ष्य का उपयोग करें।

यह लक्ष्य सुविधाएं इस तरह से चुनता है कि मांग की अधिकतम मात्रा सुपुर्द की जाए, जहां हरेक मांग स्थान से सभी मांगें उसके निकटतम एक ही सुविधा को सुपुर्द की जाएं।

इस लक्ष्य हेतु एक सीमित अधिकतम यात्रा सीमा अपेक्षित है; अन्यथा, सभी मांगे एक ही सुविधा को सुपुर्द की जा सकें। किन्हीं भी सुविधाओं से दूरी या समय के आगे के मांग स्थान सुपुर्द नहीं किए जाएंगे (इसस आपको पता चलेगा कि कहां पर मांग पूरी नहीं हो रही है और कहां पर अतिरिक्त सुविधाओं की आवश्यकता है)।

## क्षमता सहित दायरा बढ़ाना

यदि आप सुविधाओं के तहत मांग की मात्रा बढ़ाना चाहते हैं, परंतु सुविधाओं की क्षमता सीमित है तो इस लक्ष्य का उपयोग करें।

यह लक्ष्य सुविधाएं इस तरह से चुनता है कि किसी सुविधा की क्षमता बढ़ाए बगैर मांग की अधिकतम मात्रा सुपुर्द की जाए। हरेक मांग स्थान से सभी मांगें उपलब्ध क्षमता वाली इसकी निकटतम एक ही सुविधा को सुपुर्द की जाती हैं (अर्थात्, यदि किसी सुविधा को कोई मांग स्थान सुपुर्द करने पर उस सुविधा की उपलब्ध क्षमता बढ़ जाती है, तो मांग स्थान सुपुर्द न करके, मांग का केवल एक हिस्सा सुपुर्द किया जाएगा)।

## मांग का कोई प्रतिशत पूरा करना

यदि आप मांग का कोई निर्धारित प्रतिशत पूरा करने हेतु सुविधाओं की न्यूनतम संख्या जानना चाहते हैं तो इस लक्ष्य का उपयोग करें।

यह लक्ष्य मांग के निर्दिष्ट प्रतिशत तक पहुंचने हेतु आवश्यक सुविधाओं की न्यूनतम संख्या चुनता है। दो या अधिक सुविधाओं की अधिकतम यात्रा सीमा वाले किसी मांग स्थान का मांग विभाजन सुविधाओं के बीच हरेक स्थान की दूरी के अनुपात में होगा। इस लक्ष्य का अक्सर तभी उपयोग होता है जब लोगों के पास सुविधा के दौरे का विकल्प होता है और सामान्यतः यह माना जाता है कि वे निकटतम सुविधा का दौरा करेंगे (अन्य सभी बातें समान होंगी)।

दूसरे लक्ष्यों में आप सुविधाएं चुनने में निर्दिष्ट करते हैं कि कितनी सुविधाएं चुनी जाएं, उसके विपरीत यह लक्ष्य आप जो मांग पूरी करना चाहते हैं उसके आधार पर आपके लिए सुविधाओं की संख्या चुनता है। यह माना जाता है कि सुविधाओं की सीमित क्षमता नहीं होती।

## माप

विश्लेषण में यात्रा वाले अन्य साधनों की तरह, दूरी या समय के उपयोग से आप निर्दिष्ट कर सकते हैं कि क्या यात्रा नापी जाए, और फिर विभिन्न यात्रा साधनों से चुन सकते हैं जैसे पैदल चलने का समय, ड्राइविंग समय, ग्रामीण ड्राइविंग दूरी, इत्यादि। यात्रा के उपलब्ध साधन आपके संगठन का प्रशासक निर्धारित करता है। ड्राइविंग समय, ग्रामीण ड्राइविंग समय, या ट्रकिंग समय का इस्तेमाल करते समय आप सप्ताह के विशेष दिन और दिन के समय के लिए वैकल्पिक रूप से यातायात को शामिल कर सकते हैं।

सुविधाओं को मांग स्थान सटीकता से सुपुर्द करने हेतु, आप बताएं कि क्या यात्रा सुविधाओं से मांग स्थानों तक है (उदाहरणार्थ, अग्निशमन केन्द्र से घर तक) या मांग स्थानों से सुविधाओं तक (जैसे कि संरक्षकों से पुस्तकालय तक)। सर्वोत्तम सुविधाएं चुनें एकतरफा सड़कों पर यात्रा की दिशा बताएगा, क्या आप एक सड़क से दूसरी तक जा सकते हैं, क्या चौराहों पर बाएं नहीं मुड़ सकते, इत्यादि, जो इस पर निर्भर करता है कि यात्रा सुविधा से मांग स्थानों तक बाहरी ओर है, या मांग स्थानों से सुविधाओं तक अंदरूनी।

## मांग स्थानों की लेयर

यह बिंदु सुविधाओं द्वारा प्रस्तावित सेवाओं हेतु मांग वाले प्रतिनिधि स्थान दर्शाता है। यह उपकरण चुनिंदा लक्ष्यों के आधार पर मांग स्थानों को उपयुक्त सुविधाओं को सुपुर्द करता है।

मांग स्थानों की मांग की संबद्ध मात्रा होती है। यदि सभी मांग स्थानों की मांग समान हो, तो मान बताने के लिए स्थिरांक का उपयोग करें। यदि मांग की मात्रा मांग स्थान के अनुसार भिन्न हो, तो हरेक मांग स्थान हेतु मान बताने के लिए मांग स्थान लेयर में किसी फील्ड का उपयोग करें।

सभी मांगें सुपुर्द होने तक मांग सुविधाओं को सुपुर्द की जाएगी, चाहे मांग स्थान सुविधाओं से कितनी ही दूर क्यों न हों। दूरी या समय की सीमा तय करने हेतु आप मांग स्थानों को अधिकतम यात्रा सीमा सुपुर्द कर सकते हैं – सीमा मान के बाद कोई भी मांग स्थान सुपुर्द नहीं किए जाएंगे। यदि सभी मांग स्थानों की अधिकतम यात्रा सीमा समान हो, तो मान बताने के लिए स्थिरांक का उपयोग करें। यदि अधिकतम यात्रा सीमा मांग स्थान के अनुसार भिन्न हो, तो हरेक मांग स्थान हेतु मान बताने के लिए मांग स्थान लेयर में किसी फील्ड का उपयोग करें।

यदि लक्ष्य का प्रकार मांग का कोई प्रतिशत पूरा करना हो, तब आपको सुविधाओं द्वारा पूरा किया गया मांग का न्यूनतम प्रतिशत बताना होगा।

अपने मानचित्र से एक लेयर को चुनने के अलावा, आप चुन सकते हैं जीवंत एटलस विश्लेषण लेयर को चुनें या विश्लेषण लेयर चुनें जो ड्राप डाउन सूचि के अंत में पाई जाती है। यह एक गैलरी खोलता है जिसमें लेयरों का एक संग्रह होता है जो कई विश्लेषणों के लिए उपयोगी होता है।

यह उपकरण मांग स्थान लेयर में 10,000 फीचर्स तक सहायक है।

## अपेक्षित सुविधाओं की लेयर

यह बिंदु सुविधाओं द्वारा प्रस्तावित किसी किस्म की सेवा हेतु प्रतिनिधि स्थान दर्शाता है। अपेक्षित सुविधाएं सामान्यतः पहले से मौजूद रहनेवाले स्थान हैं जो प्रतिनिधि सुविधाओं की तुलना में सामान्यतः वे स्थान दर्शाते हैं जहां नई सुविधाएं बनाई या स्थापित की जाएंगी। मांग स्थान सुपुर्द करते समय, यह उपकरण प्रतिनिधि सुविधाएं लेयर से किन्हीं सुविधाओं से पहले अपेक्षित सुविधाएं लेयर में सुविधाओं का उपयोग करता है।

अपेक्षित सुविधाओं में असीमित क्षमता (अर्थात्, वे अपनी सुपुर्द की हुई सभी मांगे पूरी कर सकती है) या सीमित क्षमता हो सकती है। यदि सभी सुविधाओं की सीमित क्षमता समान हो (जैसे एक अग्निशमन केन्द्र कितने घरों की सेवा कर सकता है – अर्थात् 4,000), तो कोई स्थिरांक मान बताएं। यदि क्षमता सुविधाओं के बीच भिन्न हो (जैसे हरेक स्कूल में नये छात्रों हेतु उपलब्ध स्थानों की संख्या), तो हरेक सुविधा हेतु क्षमता मान वाली फील्ड बताएं।

यह उपकरण अपेक्षित सुविधाएं लेयर में 100 फीचर्स हेतु सहायक है।

## प्रतिनिधि सुविधाएं लेयर

यह बिंदु सुविधाओं द्वारा प्रस्तावित किसी किस्म की सेवा हेतु प्रतिनिधि स्थान दर्शाता है। प्रतिनिधि सुविधाएं सामान्यतः पहले से मौजूद रहनेवाले स्थान दर्शाने वाली अपेक्षित सुविधाओं के विपरीत सामान्यतः वे स्थान दर्शाती हैं जहां नई सुविधाएं बनाई या स्थापित की जाएंगी।

आपके विश्लेषण लक्ष्य के आधार पर, प्रतिनिधि समूहों से चुनने के लिए आपको प्रतिनिधि सुविधाओं की संख्या बतानी होगी। यदि आप अपेक्षित एवं प्रतिनिधि, दोनों सुविधाएं बताते हैं, तो यह उपकरण प्रतिनिधि सुविधाएं लेयर से किन्हीं सुविधाओं से पहले अपेक्षित सुविधाएं लेयर में सुविधाओं का उपयोग करता है।

प्रतिनिधि सुविधाओं में असीमित क्षमता (अर्थात्, वे अपनी सुपुर्द की हुई सभी मांगे पूरी कर सकती है) या सीमित क्षमता हो सकती है। यदि सभी सुविधाओं की सीमित क्षमता समान हो (जैसे एक अग्निशमन केन्द्र कितने घरों की सेवा कर सकता है – अर्थात् 4,000), तो कोई स्थिरांक मान बताएं। यदि क्षमता सुविधाओं के बीच भिन्न हो (जैसे हरेक स्कूल में नये छात्रों हेतु उपलब्ध स्थानों की संख्या), तो हरेक सुविधा हेतु क्षमता मान वाली फील्ड बताएं।

यह उपकरण प्रतिनिधि सुविधाएं लेयर में 1,000 फीचर्स हेतु सहायक है।

## परिणामी लेयर का नाम

यह उस लेयर का नाम है जो मेरी सामग्री में बनाई जाएगी और मानचित्र में जोड़ी जाएगी। इसका मूल नाम उपकरण के नाम और इनपुट लेयर के नाम पर आधारित है। यदि लेयर पहले से मौजूद हो, तो आपसे दूसरा नाम देने को कहा जाएगा।

परिणाम लेयर में निम्न में से प्रत्येक हेतु एक लेयर होगीः मांग सुपुर्द की हुई सुविधाएं, सुविधाओं को सुपुर्द किए हुए मांग स्थान, और मांग स्थानों से उन्हें सुपुर्द की हुई सुविधाएं जोड़ने वाली सुपुर्दगी रेखाएं। सुपुर्दगी रेखाएं सीधी रेखाओं जैसे बनाई जाती है, परंतु, सुविधा एवं मांग स्थान के बीच यात्रा समय या यात्रा दूरी, हमेशा आपके बताए गए यात्रा साधन पर आधारित होगी, न कि सीधी-रेखा की दूरियों के उपयोग से।

इसमें सहेजें ड्राप-डाउन बॉक्स का उपयोग करके, आप मेरी सामग्री में एक फोल्डर का नाम निर्दिष्ट कर सकते हैं, जहां परिणामों को सहेजा जाएगा।।