## Ομαδοποίηση Ορίων

##

Οι περιοχές που επικαλύπτονται ή έχουν ένα κοινό όριο συγχωνεύονται για να σχηματίσουν μια ενιαία περιοχή.

Μπορείτε να ελέγξετε ποια όρια θα συγχωνεύονται, καθορίζοντας ένα πεδίο. Για παράδειγμα, αν έχετε ένα θεματικό επίπεδο επαρχιών και κάθε επαρχία έχει το περιγραφικό γνώρισμα Όνομα_νομού, μπορείτε να ομαδοποιήσετε τα όρια χρησιμοποιώντας το περιγραφικό γνώρισμα Όνομα_νομού. Οι γειτονικές επαρχίες θα συγχωνευτούν μαζί αν έχουν την ίδια τιμή για το Όνομα_νομού. Το τελικό αποτέλεσμα είναι ένα θεματικό επίπεδο με τις επαρχίες του κράτους.

## Επιλέξτε το θεματικό επίπεδο της περιοχής της οποίας τα όρια θα ομαδοποιηθούν

Το θεματικό επίπεδο που περιέχει τα στοιχεία περιοχής που θα ομαδοποιηθούν

Εκτός από την επιλογή ενός θεματικού επιπέδου από το χάρτη σας, μπορείτε επίσης να επιλέξετε την Επιλογή θεματικού επιπέδου ανάλυσης Living Atlas ή την Επιλογή θεματικού επιπέδου ανάλυσης που βρίσκονται στο τέλος της πτυσσόμενης λίστας. Αυτό ανοίγει μια συλλογή θεματικών επιπέδων που είναι χρήσιμα για πολλές αναλύσεις.

## Επιλογή μεθόδου ομαδοποίησης (dissolve)

Υπάρχουν δύο μέθοδοι για την ομαδοποίηση των γνωρισμάτων μιας περιοχής:

- Περιοχές που επικαλύπτονται ή είναι γειτονικές—Δύο ή περισσότερες περιοχές τα όρια των οποίων επικαλύπτονται θα συγχωνευθούν σε μία περιοχή. Επιπλέον, οι περιοχές που είναι γειτονικές (έχουν δηλαδή ένα κοινό όριο) θα συγχωνευθούν σε μία περιοχή.
- Περιοχές με την ίδια τιμή πεδίου—Περιοχές που επικαλύπτονται ή έχουν ένα κοινό όριο θα συγχωνευθούν σε μία περιοχή, αν έχουν την ίδια τιμή πεδίου.

  Για παράδειγμα, αν έχετε ένα επίπεδο επαρχιών και κάθε επαρχία έχει το πεδίο Όνομα_νομού, μπορείτε να ομαδοποιήσετε τα όρια χρησιμοποιώντας το πεδίο Όνομα_νομού. Οι γειτονικές επαρχίες θα συγχωνευτούν μαζί αν έχουν την ίδια τιμή για το Όνομα_νομού. Το τελικό αποτέλεσμα είναι ένα θεματικό επίπεδο με τις επαρχίες του κράτους.

Αν είναι επιλεγμένη η Χρήση τρέχουσας έκτασης χάρτη, θα ομαδοποιηθούν μόνο τα στοιχεία του επιπέδου εισόδου που είναι ορατά μέσα στην τρέχουσα έκταση του χάρτη. Αν δεν είναι επιλεγμένο, θα ομαδοποιηθούν όλα τα στοιχεία του θεματικού επιπέδου εισόδου, ακόμη και αν βρίσκονται έξω από την τρέχουσα έκταση του χάρτη.

## Προσθήκη στατιστικών στοιχείων

Όταν συγχωνεύονται περιοχές, μπορείτε να συνοψίσετε τα γνωρίσματά τους. Για παράδειγμα, αν ομαδοποιείτε τα όριο μεταξύ επαρχιών με βάση το Όνομα_νομού και κάθε επαρχία έχει ένα πεδίο Πληθυσμός, μπορείτε να υπολογίσετε το άθροισμα των πεδίων Πληθυσμός για το νομό.

Οι διαθέσιμοι τύποι στατιστικών στοιχείων είναι οι εξής:

- Άθροισμα—Προσθέτει τη συνολική τιμή για το καθορισμένο πεδίο
- Μέσος όρος—Υπολογίζει το μέσο όρο για το καθορισμένο πεδίο
- Ελάχιστο—Βρίσκει τη μικρότερη τιμή για όλες τις εγγραφές του καθορισμένου πεδίου
- Μέγιστο—Βρίσκει τη μεγαλύτερη τιμή για όλες τις εγγραφές του καθορισμένου πεδίου
- >Τυπική απόκλιση—Βρίσκει την τυπική απόκλιση των τιμών του καθορισμένου πεδίου

## Όνομα θεματικού επιπέδου αποτελεσμάτων

Αυτό είναι το όνομα του θεματικού επιπέδου που θα δημιουργηθεί στην ενότητα Περιεχόμενο και θα προστεθεί στο χάρτη. Το προεπιλεγμένο όνομα βασίζεται στο όνομα του εργαλείου και στο όνομα του θεματικού επιπέδου εισόδου. Αν το θεματικό επίπεδο υπάρχει ήδη, θα σας ζητηθεί να δώσετε άλλο όνομα.

Με τη χρήση του πτυσσόμενου πλαισίου Αποθήκευση αποτελέσματος σε, μπορείτε να καθορίσετε το όνομα ενός φακέλου στην ενότητα Το περιεχόμενό μου όπου θα αποθηκευτεί το αποτέλεσμα.