## Pronađi postojeće lokacije

##

Ovaj alat odabire postojeće geoobjekte u području proučavanja koji zadovoljavaju niz kriterija koji odredite. Ti se kriteriji mogu temeljiti na atributnim upitima (npr. parcele koje su prazne) i prostornim upitima (npr. unutar jedne milje od rijeke).

Ako je označena opcija Upotrijebi trenutačni obuhvat karte, analizirat će se samo geoobjekti u sloju unosa koji su vidljivi unutar trenutačnog obuhvata karte. Ako opcija nije označena, analizirat će se svi geoobjekti, čak i ako se nalaze izvan trenutačnog obuhvata karte.

## Odaberite sloj koji sadrži geoobjekte koje želite pronaći pomoću atributivnih i prostornih upita

Točkasti, linijski ili poligonalni sloj za koji želite pronaći geoobjekte na temelju kombinacije upita atributa i prostornih upita koji su naznačeni u nastavku.

Osim odabira sloja iz karte, možete odabrati opciju Izaberi sloj za analizu Living Atlasa ili Izaberi sloj za analizu s dna popisa padajućeg izbornika. Time se otvara galerija koja sadrži zbirku slojeva korisnu za mnogo analiza.

## Izradi upit za traženje geoobjekata

Kliknite na gumb Dodaj izraz za definiranje izraza. Možete dodati više izraza. Nakon što unesete izraze i kliknete na gumb Pokreni analizu, geoobjekti u vašem sloju unosa filtrirat će se kroz sve izraze. Geoobjekti koji zadovoljavaju sve izraze ispisani su na sloju rezultata.

Dvije su osnovne vrste izraza koje možete stvoriti; atributi i prostorni. Izrazi atributa upiti su o vrijednostima polja, primjerice `gdje je naziv „San Francisco”`. Četiri su vrste prostornih izraza:

- unutar udaljenosti od: geoobjekt mora biti unutar udaljenosti od geoobjekta u drugom sloju. Na primjer, pronađi parcele koje su unutar 500 metara od rijeke Los Angeles.
- potpuno sadrži: geoobjekt mora sadržavati čitav geoobjekt u drugom sloju. Na primjer, pronađi slivove koji potpuno sadrže parcele predviđene za industrijsku uporabu. Nijedan dio parcele ne smije biti izvan sliva.
- potpuno unutar: geoobjekt mora biti potpuno okružen geoobjektom u drugom sloju. Na primjer, pronađi školske okruge koji su potpuno unutar granica grada. Nijedan dio školskog okruga ne smije biti izvan granica grada.
- presjek: geoobjekt sadrži dio geoobjekta u drugom sloju. Na primjer, pronađi parcele koje se sijeku s rijekama. Bilo koji dio rijeke koji prolazi kroz parcelu ili dodiruje njenu granicu je siječe.

Svaki prostorni izraz ima odgovarajuću negaciju; nije unutar udaljenosti od, ne sadrži potpuno, nije potpuno unutar i ne siječe se.

## Naziv sloja rezultata

Ovo je naziv sloja koji će se stvoriti u dijelu Moj sadržaj i dodati karti. Zadani naziv temelji se na nazivu alata i nazivu sloja unosa. Ako sloj već postoji, od vas će se zatražiti da unesete drugi naziv.

Upotrebom padajućeg izbornika Spremi rezultat u možete odrediti naziv mape u dijelu Moj sadržaj gdje će se spremiti rezultat.