## घनत्व की गणना करें

##

घनत्व की गणना करें उपकरण मानचित्र पर किसी घटक (बिंदुओं या रेखाओं के गुणों के रूप में) की ज्ञात मात्राओं के विस्तार के जरिए बिंदु या रेखा फीचर्स से एक घनत्व मानचित्र तैयार करता है। परिणाम के रूप में क्षेत्रों की लेयर न्यूनतम घनी से सर्वाधिक घनी के रूप में वर्गीकृत होती है।

बिंदु इनपुट हेतु, हरेक बिंदु किसी आयोजन या घटना का स्थान दर्शाना चाहिए, और परिणाम लेयर प्रति इकाई क्षेत्र की एक गणना दर्शाती है। एक नये स्थान में उच्चतर घनत्व का मतलब है कि उस स्थान के पास और अधिक बिंदु हैं। कई मामलों में, परिणाम लेयर की व्याख्या भावी आयोजनों हेतु एक जोखिम सतह के रूप में की जा सकती है। उदाहरण के लिए, यदि इनपुट बिन्दु बिजली कड़कने के स्थान दर्शाते हैं, तो परिणाम लेयर की व्याख्या भविष्य में बिजली कड़कने हेतु एक जोखिम सतह के रूप में की जा सकती है।

रेखा इनपुट हेतु, रेखा घनत्व सतह हरेक स्थान के पास रेखा की कुल मात्रा दर्शाती है। परिकलित घनत्व मानों की इकाइयां प्रति इकाई क्षेत्र रेखाकी लंबाई हैं। उदाहरण के लिए, यदि रेखाएं नदियां दर्शाती हैं, तो परिणाम लेयर खोज दायरे के अंदर नदियों की कुल लंबाई दर्शाती है। घास चरने वाले प्राणियों हेतु उपलब्ध क्षेत्रों का पता लगाने हेतु इस परिणाम का उपयोग किया जा सकता है।

इस उपकरण के अन्य उपयोगों में निम्न शामिल हैं:

- अधिक अपराध वाले क्षेत्रों में समुचित साधन प्रदान करने में पुलिस विभागों की सहायता हेतु अपराध घनत्व मानचित्र बनाना।
- किसी देश में अस्पतालों के घनत्व की गणना करना। परिणाम लेयर अस्पतालों में अधिक या कम पहुंच के दायरे वाले क्षेत्र दर्शाएगी, और इस जानकारी का उपयोग यह तय करने में किया जा सकता है कि नये अस्पताल कहां बनाए जाएं।
- जंगल में आग लगने के ऐतिहासिक स्थानों के आधार पर जंगल में आग के अधिक जोखिम वाले क्षेत्रों का पता लगाना।
- नई सड़कें बनाने की योजना तैयार करने के लिए, प्रमुख राजमार्गों से दूर रहनेवाले समुदायों का पता लगाना।

## वह बिंदु या रेखा लेयर चुनें जहां से घनत्व की गणना करनी हो

बिंदु या रेखा लेयर चुनें जहां से घनत्व की गणना की जाएगी।

अपने मानचित्र से एक लेयर को चुनने के अलावा, आप चुन सकते हैं जीवंत एटलस विश्लेषण लेयर को चुनें या विश्लेषण लेयर चुनें जो ड्राप डाउन सूचि के अंत में पाई जाती है। यह एक गैलरी खोलता है जिसमें लेयरों का एक संग्रह होता है जो कई विश्लेषणों के लिए उपयोगी होता है।

## किसी गणना फील्ड का उपयोग करें

हरेक स्थान पर घटनाओं की संख्या बताते हुए कोई फील्ड उपलब्ध कराना। उदाहरण के लिए, यदि आपके पास शहर दर्शानेवाले बिंदु हैं, तो आप गणना फील्ड के रूप में शहर की जनसंख्या दर्शाने वाली फील्ड का उपयोग कर सकते हैं, और परिणामकारी जनसंख्या घनत्व लेयर उच्चतर जनसंख्या वाले शहरों के पास उच्चतर जनसंख्या घनत्वों की गणना करेगी।

यदि 'कोई नहीं' के मूल विकल्प का उपयोग होता है, तो हरेक स्थान की एकल गणना मानी जाएगी।

## दूरी का पता लगाएं

घनत्व मानों की गणना करते समय बिंदु या रेखा फीचर्स का कहां तक पता लगाया जाए, उसकी दूरी प्रविष्ट करें। उदाहरण के लिए, यदि आप 10,000 मीटर की पता लगाने की दूरी बताते हैं, तो आउटपुट लेयर में किसी स्थान के घनत्व की गणना उस स्थान के10,000 मीटर के भीतर फीचर्स पर आधारित होगी। कोई भी स्थान यदि 10,000 मीटर के भीतर कोई घटना नहीं दर्शाता, तो घनत्व का मान शून्य प्राप्त होगा।

यदि कोई दूरी नहीं बताई जाती, तो गणना फील्ड में इनपुट फीचर्स एवं मानों के स्थानों के आधार पर किसी मूल दूरी की गणना की जाएगी (यदि गणना फील्ड बताई गई हो)।

## आउटपुट इससे जोड़ें

कोई लेयर खीचें या प्रदान करें, जो वह क्षेत्र बता सके जहां आप घनत्वों की गणना करना चाहते हैं। उदाहरण के लिए, यदि आप किसी झील में मछलियों के घनत्व की गणना करते हैं, तो आप इस आयाम में झील की सीमा का उपयोग कर सकते हैं और उसका आउटपुट केवल झील की सीमा के भीतर ही रहेगा।

## वर्गीकरण माध्यम

चुनें कि घनत्व मान क्षेत्रों में वर्गीकृत कैसे किए जाएंगे।

- समान अंतराल—क्षेत्र इस तरह से बनाए जाते हैं कि घनत्व मानों की सीमा हरेक क्षेत्र के लिए समान हो।
- भूमितिक अंतराल—ये क्षेत्र भूमितिक श्रृंखलाओं वाले वर्ग अंतरालों पर आधारित होते हैं। यह पद्धति सुनिश्चित करती है कि हरेक वर्ग सीमा के भीतर मानों की संख्या लगभग समान हो तथा अंतरालों के बीच बदलाव स्थिर हो।
- प्राकृतिक विभाजन—क्षेत्रों हेतु वर्ग अंतराल आंकड़ों की प्राकृतिक समूहबद्धता पर आधारित होते हैं। वर्ग विभाजन मानों का पता समान मानों वाले सर्वोत्तम समूह के अनुसार लगाया जाता है और यह वर्गों के बीच अंतर को अधिकतम बनाता है।
- समान क्षेत्र—क्षेत्र इस तरह से बनाए जाते हैं कि हरेक क्षेत्र का आकार समान हो। उदाहरण के लिए, यदि परिणाम लेयर में निम्न घनत्व मानों से उच्च घनत्व मान अधिक हों, तो उच्च घनत्वों हेतु अधिक क्षेत्र बनाए जाएंगे।
- मानक परिवर्तन—क्षेत्र आकलित घनत्व मानों के मानक परिवर्तन के आधार पर बनाए जाते हैं।

## वर्गों की संख्या

परिणाम लेयर में वर्गों की संख्या बताती है (आकलित मानों की सीमा)। हरेक वर्ग क्षेत्रों की सीमा परिभाषित करता है। इन वर्गों के मान ऊपर बताए गए 'वर्गीकरण माध्यम' आयाम से निर्धारित किए जाएंगे।

## आउटपुट क्षेत्र इकाइयां

आउटपुट क्षेत्र इकाइयां बताएं। घनत्व क्षेत्र द्वारा विभाजित गणना है, और यह आयाम घनत्व गणना में यह आयाम क्षेत्र की इकाई बताता है।

## परिणामी लेयर का नाम

यह उस लेयर का नाम है जो मेरी सामग्री में बनाई जाएगी और मानचित्र में जोड़ी जाएगी। इसका मूल नाम उपकरण के नाम और इनपुट लेयर के नाम पर आधारित है। यदि लेयर पहले से मौजूद हो, तो आपसे दूसरा नाम देने को कहा जाएगा।

इसमें सहेजें ड्राप-डाउन बॉक्स का उपयोग करके, आप मेरी सामग्री में एक फोल्डर का नाम निर्दिष्ट कर सकते हैं, जहां परिणामों को सहेजा जाएगा।।