## Koble geoobjekter

##

Oppgaven Koble geoobjekter fungerer med to lag. Koble geoobjekter føyer sammen attributter fra ett geoobjekt til et annet på bakgrunn av romlige, tidsmessige, og attributtmessige forhold eller en kombinasjon av de tre. Verktøyet fastsetter alle inndatageoobjekter som oppfyller de angitte betingelsene og kobler det andre geoobjektslaget til det første. Du kan eventuelt koble sammen alle geoobjektene til de samsvarende geoobjektene eller oppsummere de samsvarende geoobjektene.

Koble geoobjekter kan brukes på punkter, linjer, områder og tabeller. En tidsmessig sammenføyning krever at inndataene er tidsaktivert, og en romlig sammenføyning krever at dataene har en geometri.

## Velg mållag

Laget som vil ha attributter fra koblingslaget lagt til i tabellen.

Analyser med den romlige relasjonen Nær krever et projisert koordinatsystem. Du kan angi Behandlende koordinatsystem i Analysemiljøer. Hvis koordinatsystemet for behandling ikke er angitt som et projisert koordinatsystem, blir du bedt om å angi det når du bruker funksjonen Kjør analyse.

I tillegg til å velge et lag fra kartet kan du velge Bla gjennom lag, som du finner nederst i rullegardinlisten, til å bla deg frem til innholdet for et fildelingsdatasett for big data eller et geoobjektslag.

## Velg laget som skal knyttes til mållaget

Koblingslaget med attributtene som skal legges til i mållaget.

I tillegg til å velge et lag fra kartet kan du velge Bla gjennom lag, som du finner nederst i rullegardinlisten, til å bla deg frem til innholdet for et fildelingsdatasett for big data eller et geoobjektslag.

## Velg koblingsoperasjon

Avgjør hvordan koblinger mellom mål- og koblingslagene skal håndteres i utdata om flere geoobjekt for kobling viser seg å ha samme relasjon med laget som skal kobles. Det er to koblingsoperasjoner å velge mellom:

- Koble en til en – Dette alternativet oppsummerer alle samsvarende geoobjekter til hvert geoobjekt som skal kobles.
- Koble en til mange – Dette alternativet kobler alle samsvarende geoobjekter til koblingslaget.

La oss for eksempel si at vi ønsket å finne dagligvaremarkeder innen 2 kilometer fra Bondens marked. I dette tilfellet har laget som det skal kobles til, ett enkelt geoobjekt som representerer Bondens marked, og geoobjektene som skal føyes til representerer de lokale dagligvarebutikkene som har attributter som samlet årlig omsetning. Ved hjelp av verktøyet Koble geoobjekter finner vi ut at fem dagligvarebutikker oppfyller dette kriteriet. Hvis vi spesifiserte en koblingsoperasjon som Koble en til mange, ville vi endt opp med fem geoobjekter i resultatet, der hver rad representerte Bondens marked og en dagligvarebutikk. Hvis vi spesifiserte et Koble en til en-forhold, ville vi endt opp med et geoobjekt som representerte Bondens marked og den oppsummerte informasjonen fra dagligvarebutikkene, f.eks. antallet (2), og annen statistikk som summen av årlig omsetning.

## Velg en eller flere koblinger

Du kan bruke én, to eller tre koblingstyper. Koblingstypene inneholder følgende:

- Romlig – Bruker et bestemt romlig forhold til å koble geoobjekter. Dette krever at begge lag har en geometri.
- Tidsbestemt – Bruker et tidsmessig forhold til å koble geoobjekter. Dette krever at tid er aktivert i begge lag.
- Attributt – Kobler geoobjekter på bakgrunn av på like felt.

## Velg en romlig relasjon

Det romlige forholdet som vil avgjøre om geoobjektene skal kobles med hverandre. De tilgjengelige forholdene vil avhenge av typen geometri (punkt, polylinje, polygoner) som brukes som inndatageoobjekt. De tilgjengelige forholdene omfatter følgende:

- Krysser – Geoobjektene matches hvis de krysser hverandre.
- Like – Geoobjektene matches hvis de har samme geometri.
- Nær – Geoobjektene matches hvis de er innenfor en viss avstand fra hverandre. Mållaget må være i et projisert koordinatsystem, eller den geografiske referansen for behandling må være satt til et projisert koordinatsystem i analysemiljøet dersom det brukes en geografisk nær relasjon.
- Inneholder – Geoobjektene matches hvis laget som det kobles til er omfattet av geoobjektene som skal sammenføyes.
- Innenfor – Geoobjektene matches hvis laget som det kobles til er innenfor de geoobjektene som skal sammenføyes.
- Berører – Geoobjektene matches hvis de har en grense som berører geoobjektet som det kobles til.
- Krysser – Geoobjektene matches hvis de har et kryssende omriss.
- Overlapper – Geoobjektene kobles hvis de overlapper.

##

Denne avstanden angir radiusen som påføres et romlig, nært forhold.

Tenk deg at du hadde et datasett som representerer et atomkraftverk og et datasett som representerer boliger. Du kan angi en 1 kilometer nær-avstand til å finne hus innenfor 1 kilometer fra atomkraftverket.

## Velg en tidsbasert relasjon

Det tidsbestemte forholdet som vil avgjøre om geoobjektene skal kobles med hverandre. Dette alternativet er tilgjengelig bare hvis tid er aktivert på begge lag og de tilgjengelige forholdene vil avhenge av typen tid (umiddelbar eller intervall) som brukes som inndatageoobjekter. De tilgjengelige forholdene omfatter følgende:

- Møter – Geoobjektet matches hvis det første geoobjektet møter det andre.
- Møtes av – Geoobjektet matches hvis de første geoobjektene møtes av det andre.
- Overlapper – Geoobjektet matches hvis de første geoobjektene møtes av det andre.
- Overlappet av – Geoobjektet matches hvis de første geoobjektene overlappes av det andre.
- I løpet av – Geoobjektet matches hvis de første geoobjektene er i løpet av det andre.
- Inneholder – Geoobjektet matches hvis det første geoobjektet inneholder det andre.
- Like – Geoobjektet matches hvis det første geoobjektet er lik det andre.
- Fullfører – Geoobjektet matches hvis det første geoobjektet fullfører det andre.
- Fullføres av – Geoobjektet matches hvis de første geoobjektene fullføres av det andre.
- Starter – Geoobjektet matches hvis det første geoobjektet starter det andre.
- Startet av – Geoobjektet matches hvis de første geoobjektene startes av det andre.
- Krysser – Geoobjektene mappes hvis tidene krysser hverandre i det hele tatt.
- Nær – Geoobjektene matches hvis de er innenfor en viss avstand fra hverandre.

##

Denne tidsbestemte avstanden angir den tidsmessige radiusen som påføres et tidsmessig, nært forhold.

La oss si at du har et lag med båtulykker og et lag med GPS-sporing av en orkan. Du kan se etter båtulykker innenfor en gitt avstand fra orkansporene i både rom (1 kilometer) og i tid (5 timer). Dette vil resultere i at båtulykkene kobles til orkaner som oppstod like ved hverandre i tid og rom.

## Velg felt som skal samsvare

Dette forholdet matcher verdiene i et felt fra ett lag med verdiene i et felt i et annet lag.

La oss f.eks. si at vi har et landsdekkende geografisk lag med boligadresser (inkludert et felt med navnet POSTNR) og et tabellarisk datasett med helsedemografi i henhold til postnummeret (et felt med navnet HELSEPOST). Vi kan koble helsedatasettet til boligdataene ved å matche feltet POSTNR til HELSEPOST, som vil resultere i et lag med boliger med tilhørende helsedata.

## Legg til statistikk (valgfritt)

Hvis koblingsoperasjonen er Koble til en, kan du beregne statistikk på dine koblede geoobjekter. Som standard beregnes all statistikk.

Du kan beregne statistikk på geoobjekter som er summert. På numeriske felt kan du beregne følgende:

- Antall – Beregner antall verdier som ikke er null. Kan brukes på numeriske felt eller strenger. Antallet for [null, 0, 2] er 2.
- Sum – Summen av numeriske verdier i et felt. Summen av [null, null, 3] er 3.
- Gjennomsnitt – Gjennomsnittet for numeriske verdier. Gjennomsnittet av [0, 2, null] er 1.
- Min – Minimumsverdien for et numerisk felt. Minimum av [0, 2, null] er 0.
- Maks – Maksimumsverdien for et numerisk felt. Maksimumsverdien for [0, 2, null] er 2.
- Område – Området for et numerisk felt. Beregnes som den maksimale verdien minus minimumsverdien. Området av [0, null, 1] er 1. Området av [null, 4] er 0.
- Varians – Variansen for et numerisk felt i et spor. Variansen for [1] er null. Variansen for [null, 1,1,1] er 1.
- Standardavvik – Standardavviket for et numerisk felt. Standardavviket for [1] er null. Standardavviket for [null, 1,1,1] er 1.

På strengfelter kan du beregne følgende:

- Antall – Antallet strenger som ikke er null.
- Noen – Denne statistikken er en tilfeldig prøve av en strengverdi i det spesifiserte feltet.

All statistikk beregnes på ikke-nullverdier. Resultatlaget inneholder et nytt felt for hver beregnet statistikk. Du kan legge til flere statistikker ved å velge et attributt og statistikk.

All statistikk beregnes på ikke-nullverdier. Resultatlaget inneholder et nytt felt for hver beregnet statistikk. Du kan legge til flere statistikker ved å velge et attributt og statistikk.

## Bygg et uttrykk for å føye sammen geoobjekter med (valgfritt)

Bruker en betingelse på spesifiserte felter. Bare geoobjekter med felter som oppfyller disse betingelsene, slås sammen.

La oss f.eks si at vi ønsker å bruke en sammenslåing til et datasett bare for geoobjektene der health_spending er større enn income. For å gjøre dette bruker du sammenslåingsbetingelsen `$target["health_spending"] > ($join["income"] * .20)` med feltet health_spending fra det første datasettet (datasettgeoobjektene slås sammen) og income-feltet fra det andre datasettet (datasettet som blir slått sammen).

Sammenslåingsbetingelser kan brukes ved hjelp av uttrykkskalkulatoren.

## Velg datalager

GeoAnalytics-resultater lagres i et ArcGIS Data Store og vises som et geoobjektslag i Portal for ArcGIS. Resultatene bør i de fleste tilfeller lagres i et spatiotemporalt datalager, og dette er standarden. I enkelte tilfeller er det en god løsning å lagre resultatene i relasjonsdatalageret. Du bør lagre resultatene i relasjonsdatalageret av følgende årsaker:

- Du kan bruke resultatene i portal til portal-samarbeid.
- Du kan aktivere synkroniseringsfunksjoner for resultatene dine.

Du bør ikke bruke relasjonsdatalageret hvis du forventer at GeoAnalytics-resultatene kommer til å øke og du ønsker å dra fordeler av det spatiotemporale stordatalagerets funksjoner til å håndtere store mengder data.

## Navn på resultatlag

Dette er navnet på laget som vil bli laget i Mitt Innhold og lagt til i kartet. Standardnavnet er basert på verktøynavnet og navnet på inndatalaget. Hvis laget allerede eksisterer, vil verktøyet mislykkes.

Bruk rullegardinlisten Lagre resultat i til å angi navnet på en mappe i Mitt innhold som resultatene skal lagres i.