## Genberegn værdier

##

Med dette værktøj kan du ændre eller omklassificere pixelværdierne for rasterdata. Pixelværdierne genberegnes ved at angive et område med pixel-værdier, der skal "mappes" til en output-pixelværdi. Output-pixelværdien kan være en gyldig værdi eller en NoData-værdi, hvilket betyder pixels, der ikke har en kendt tilknyttet værdi.

Hvis feltet Brug aktuel kortudstrækning er markeret, genberegnes kun de celler, der er synlige inden for den aktuelle kortudstrækning. Hvis markeringen fjernes, behandles alle cellerne, også dem, der ligger uden for den aktuelle kortudstrækning.

## Inputdata

De inputdata, der bliver genberegnet værdier for.

## Genberegn pixel-værdier til nye værdier

Du angiver et interval af værdier ved at angive en minimums- og en maksimumsværdi og ved derefter tildele en outputværdi eller en NoData-værdi til det angivne interval.

Hvis du vil genberegne et nyt interval af værdier, skal du klikke på Tilføj, hvorved der tilføjes en række. Klik på hver værdi for at redigere tabellen i forhold til de intervaller og den genberegnede værdi, du ønsker. Når du angiver værdiintervaller, skal du tage to vigtige regler i anvendelse:

- Minimumsværdien i intervallet er inkluderende, og maksimumsværdien er ekskluderende.
- Rækkerne i tabellen behandles fra øverst til nederst.

Tabellen nedenfor viser, at minimumsværdien er inkluderet inde i outputtet, men at maksimumsværdien ikke er inkluderet i outputtet.

1 | 10 | 1-9
10 | 20 | 10-19
50 | 51 | 50

Rækkefølgen af de intervaller, der er angivet i tabellen, er også vigtig. Den øverste række i tabellen behandles først, og derefter behandles rækken nedenfor. De to tabeller nedenfor viser, hvordan de samme værdiintervaller vil give forskellige resultater alt efter tabelrækkernes rækkefølge.

1 | 15 | 1-14
10 | 30 | 15-29
30 | 40 | 30-39

10 | 30 | 10-29
1 | 15 | 1-9
30 | 40 | 30-39

Begge regler anvendes til at angive en anden rækkefølge for værdierne. Da hver række behandles fra øverst til nederst, får disse værdier forrang ved bestemmelse af outputtet, også når de samme intervaller anvendes.

## Navn på resultatlag

Navnet på det lag, som oprettes under Mit indhold og føjes til kortet. Standardnavnet er baseret på navnet på værktøjet og navnet på inputlaget. Hvis laget allerede findes, vil du blive bedt om at angive et andet navn.

Ved hjælp af rullelisten Gem resultat i kan du angive navnet på en mappe i Mit indhold, hvor resultatet skal gemmes.