## Leia lähim

##

See tööriist leiab lähimad objektid ning raporteerib ja reastab vahemaad lähedalasuvate objektideni, Lähima leidmisel võib tööriist mõõtmisel kasutada kas sirgjoonelist lineaarset vahemaad või valitud liikumisviisi. Otsitavate lähimate objektide arvu või soovitud otsinguulatust saate vajadusel piirata. Selle tööriistaga saadud tulemused aitavad teil leida vastuseid näiteks järgmistele küsimustele.

- Milline park asub mulle kõige lähemal?
- Millisesse haiglasse on võimalik jõuda lühima sõiduajaga? Kui kaua kestab sõit algusega kell 5:30 teisipäeva õhtusel tipptunnil?
- Milline on kahe linna vahemaa piki maanteed?
- Millised neist patsientidest elavad neist keemiatehastest kolme kilomeetri raadiuses?

Lähima leidmise funktsioon tagastab kihi, mis sisaldab lähimaid objekte ja joonekihi, mis seostab alguspunktid neile lähimate asukohtadega. Joonekiht sisaldab teavet lähtepunkti ja lähimate asukohtade ning nendevaheliste vahemaade kohta.

Kui ruut Kasuta praegust kaardi ulatust on märgitud, kaalutakse võimalike alguspunktide ja potentsiaalsete lähimate objektidena üksnes neid objekte, mis on kaardil näha. Kui see ruut pole märgitud, võetakse kõik sisendkihis olevad objektid arvesse ka siis, kui need pole praegu kaardil näha.

## Vali punktikiht, kust lähimaid asukohti otsitakse

Lähima leidmise funktsioon mõõdab siin määratud kihi objektide (alguspunktide) vahemaa järgmises parameetris määratud asukohtadeni. Kaasata saab kuni 1000 objekti iga kihi kohta.

## Leia lähimad asukohad

Lähima leidmise funktsioon mõõdab esimeses kihis asuvate objektide vahemaa selle kihi asukohtadeni. Ühte kihti saab kaasata kuni 1000 asukohta.

Lisaks kaardil asuvale kihile saate valida variandi Vali elukeskkonna atlase analüüsikiht või Vali analüüsikiht. Nii avaneb galerii, mis sisaldab mitmete analüüside jaoks tarvilikku kihtide kollektsiooni.

## Mõõda

Saate valida, kas soovite lähimad asukohad leida sirgjoonelise vahemaa või valitud liikumisviisi põhjal. Liikumisviisid on lubatud üksnes juhul, kui teie sisendkiht sisaldab punkte. Lubatud reisimisviisid määrab teie asutuse administraator. Liikumisviisi kasutamisel mõõdetakse vahemaad piki maanteid või jalgteid ning arvesse võetakse kehtivad reeglid (nt ühesuunalised teed, keelatud pöördeid jne).

Kui mõõdate vahemaad joonte või alade vahel, leitakse vahemaa lähimast punktist või lähima punktini piki joont või ala piiri.

Valikute sõiduaeg, sõiduaeg maakohasvõi autoveo sõiduaeg korral saate sõiduaja mõõtmiseks mitme variandi vahel valida.

- Tühjendage ruut Kasuta liiklusinfot, kui soovite lähimate objektide leidmisel võtta aluseks staatilise sõidukiiruse (nt kiirusepiirangutest lähtudes), mitte muutuvatest liiklusoludest tingitud muutuvad kiirused.

  Selle variandi võiksite valida juhul, kui soovite teada saada üldiselt lähimat objekti, mitte tingimata seda, mis oleks teile kõige lähemal konkreetse päeva ja kellaaja liiklusolusid arvestades.

- Märkige ruut Kasuta liiklusinfot, kui soovite lähimate objektide leidmisel lähtuda kindlast alguskellaajast ja muutuvatest liiklusoludest. Kui märgite ka ruudu Reaalajas liiklus, määratakse alguspunktist väljumise ajaks praegune kellaaeg ning lähimate objektide tuvastamisel võetakse arvesse andurite ja voogude kaudu hangitavat teavet praeguse ja prognoositud liikluskiiruse kohta. Prognoositud liikluskiirused arvutatakse lähtuvalt liikluse kiirusest reaalajas, varem mõõdetud kiirustest ja muudest tingimustest (nt ilm). Liikluskiirust saab prognoosida kuni 12 tundi ette. Seega saate liugurit liigutades määrata väljumisaja, mis on praegusest kuni 12 tundi hilisem.

  Reaalajas liikluse seadete abil saate välja selgitada, milliste objektideni jõuaksite kõige lühema ajaga praegu väljudes, sõitu näiteks tunni aja pärast alustades jne.

- Kui märgite ruudu Kasuta liiklusinfot ja valite seade Liiklusinfo põhineb tavapärastel tingimustel koos kindla päeva ja kellaajaga, leiab tööriist lähimad objektid, võttes aluseks varasemalt viieminutise intervalliga mõõdetud keskmised kiirused tavapärasel nädalal. Tulemused sisaldavad liiklusinfot, kuid ei sisalda praeguste liiklusolude ja sündmuste mõju, mis võib sõltuvalt päevast oluliselt varieeruda.

  Neid ajaloolisi liikluseandmeid saate kasutada näiteks selleks, et leida vastus küsimusele, milliste objektideni jõuab kõige lühema ajaga, kui väljuda kolmapäeval kell 11.30.

  Teie määratud kellaaeg viitab konkreetsele ajavööndile, kus teie algusobjektid asuvad. Kui määrate kellaaja 8:00 (hommikul) ning teie kaks alguspunkti asuvad erinevates ajavööndites, siis arvestatakse vastavalt teekonna genereerimisel mõlemas erinevas ajavööndis väljumiskellaaega 8:00.

Võtke arvesse, et sõiduki liikumisel lähtepunktist edasi aeg kulub ja liiklusolud muutuvad. See tööriist arvestab nende variatsioonidega, kui märgite ruudu Kasuta liiklusinfot, kuid kõik piirkonnad ei toeta liiklusteabe kasutamist. Klõpsake linki Vaata kättesaadavust, et teada saada, kas antud funktsioon on teie piirkonnas kättesaadav.

Autoveo sõiduaeg saab kasutada liiklusel põhinevaid dünaamilisi sõidukiiruseid, kuid ainult kuni seadusega lubatud veoauto maksimaalse sõidukiiruseni. Näiteks kui reaalajas liikluses on dünaamiline kiirus tänaval 60 kilomeetrit tunnis, aga veoauto lubatud sõidukiirus antud tänaval on 50 kilomeetrit tunnis, kasutatakse selle tänava korral kiirust 50 kilomeetrit tunnis.

## Iga sisendkihi asukoha jaoks

Lähimate asukohtade otsingu piiramiseks on teil kaks varianti. Esimene variant on piirata ühe alguspunkti kohta leitavate lähimate asukohtade arvu. Näiteks saate otsida kas ühte lähimat parki, kahte kõige lähemal asuvat parki jne. Teine võimalus on määrata maksimaalne otsinguulatus või sõiduaeg.

Kui jätate need ruudud märkimata, on leitavate lähimate asukohtade arv maksimaalselt 100 (tööriista piirmäär) ja otsinguulatus on piiramatu.

Töötlemiseks kuluv aeg sõltub alguspunktide ja lähimate asukohtade arvust ning maksimaalsest otsinguulatusest. Kui asukohti on rohkem ja otsinguulatus suurem, kulub analüüsimiseks rohkem aega.

Pange tähele, et kui otsinguulatus on piiratud, võib juhtuda, et tööriist ei leia selles ulatuses ühtegi lähimat asukohta või leitakse teie määratud lähimate asukohtade maksimaalsest arvust vähem asukohti.

## Tulemkihi nimi

See on selle objektikihi nimi, mis luuakse jaotises Minu sisu ja lisatakse kaardile. Kui objektikiht on juba olemas, palutakse teil sisestada mõni muu nimi. See objektikiht koosneb kahest kihist: lähimate asukohtadega kihist ja kihist, milles sisalduvad jooned, mis ühendavad sisendpunktid lähimate asukohtadega.

Kui valite Kaasa marsruudikihid, salvestatakse tulemuse iga marsruut marsruudikihina. Marsruudikiht sisaldab teavet konkreetse marsruudi kohta (nt marsruudile määratud peatused ja ka teejuhised). Marsruudikihtide loomine on kasulik, kui soovite üksikuid marsruute jagada oma ettevõtte teiste liikmetega või kui soovite neid marsruute edaspidi muuta kaardivaaturi nupu Teejuhised abil. Marsruudikihid kasutavad objektikihi jaoks pandud nime eesliitena ja analüüsi osana genereeritud marsruudinimi lisatakse iga marsruudikihi kordumatu nime loomiseks.

Maksimaalselt saab luua 1000 marsruudikihti. Kui tulem sisaldab enam kui 1000 marsruuti ja ruut Kaasa marsruudikihid on märgitud, loob tööriist ainult väljundi objektiteenuse.

Ripploendi Salvesta tulemus kaudu saate määrata jaotises Minu sisu selle kausta nime, kuhu objektikiht ja marsruudikihid salvestatakse.