## Registrér hændelser

##

Dette værktøj arbejder med et tidsafhængigt lag bestående af punkter, linjer, områder eller tabeller, der repræsenterer et øjeblik i tiden. Ved at benytte objekter, der er ordnet i rækkefølge, også kaldet spor, bestemmer dette værktøj, hvilke objekter der repræsenterer hændelser af interesse. Hændelserne bestemmes ud fra de betingelser, du angiver.

Først bestemmer værktøjet, hvilke objekter der tilhører et spor, ved at benytte et eller flere felter. Ved at benytte tid i forhold til hvert objekt arrangeres sporene i rækkefølge og hændelsesbetingelsen anvendes. De objekter, der opfylder start-hændelsesbetingelsen, markeres som en hændelse. Du kan også vælge at anvende en slut-hændelsesbetingelse; når slutbetingelsen er sand, er objektet ikke længere en hændelse. Resultaterne vil blive returneret sammen med de oprindelige objekter – med nye kolonner, der repræsenterer hændelsesnavnet – og angive, hvilke objekter der opfylder hændelsesbetingelsen. Du kan returnere alle de oprindelige objekter eller kun de objekter, der er hændelser.

Forestil dig f.eks., at du får GPS-målinger af orkaner hvert 10. minut. Hver GPS-måling registrerer orkanens navn, position, registreringstidspunkt samt vindhastighed. Ved at bruge disse felter kan du oprette en hændelse, hvor alle målinger med en vindhastighed på over 208 km/t er en hændelse med titlen `Katastrofal`. Når en slutbetingelse ikke angives, ville hændelsen slutte, hvis objektet ikke længere opfylder startbetingelsen (vindhastigheden falder til under 208 km/t).

Forestil dig – som et andet eksempel – at du overvåger koncentrationer af et kemikalie i din lokale vandforsyning ved at bruge et felt med navnet `contanimateLevel`. Du ved, at de anbefalede niveauer ligger på under 0,01 mg/l, og at farlige niveauer ligger over 0,03 mg/l. For at kunne registrere at en værdi på over 0,03 mg/l er en hændelse, og at den forbliver en hændelse, indtil forureningsniveauet igen er normalt, kan du oprette en hændelse ved at bruge startbetingelsen `contanimateLevel > 0,03` og slutbetingelsen `contanimateLevel < 0,01`. Dette vil markere enhver sekvens, hvor værdierne overskrider 0,03 mg/l, indtil de vender tilbage til en værdi, der er lavere end 0,01.

## Vælg lag for at registrere hændelser fra

De punkter, linjer, områder og tabeller, der vil blive anvendt til at identificere hændelser. Input-laget skal være tidsafhængigt og indeholde objekter, der repræsenterer et øjeblik i tiden, og der skal desuden være et eller flere felter, der kan bruges til at identificere spor.

Udover at du kan vælge et lag i dit kort, kan du vælge Gennemse lag nederst på rullelisten for at gå til dit indhold til et big data-fildelingsdatasæt eller -vektorlag.

## Vælg ét eller flere felter for at identificere spor

Felter, der repræsenterer sporidentifikatoren. Du kan bruge ét eller flere felter til at repræsentere unikke værdier for sporene.

Hvis du f.eks. skulle rekonstruere spor af orkaner, kunne du benytte orkanens navn som sporingsfelt.

## Opret et betingelsesudtryk, der betegner starten på en hændelse

Tilføj et udtryk ved at bruge Expression Builder-programmet til at bestemme, hvad en hændelse er. Hvis den betingelse, du angiver, er sand, er objektet en hændelse. Hvis du ikke angiver en slutbetingelse, slutter en hændelse, når startbetingelsen ikke længere er sand.

Forestil dig f.eks., at du ønsker at blive alarmeret, når summen af felterne `concentration_1` og `concentration_2` er større end `concentration_3`. For at gøre dette skal du anvende betingelsen `($feature["concentration_1"] + $feature["concentration_2"]) > $feature["concentration_3"])`.

## Opret et betingelsesudtryk, der betegner slutningen på en hændelse

Du kan vælge at tilføje et udtryk ved at bruge Expression Builder-programmet til at definere slutningen på en hændelse. Hvis den slutbetingelse, som du angiver, er sand, er objektet ikke længere en hændelse. Hvis du ikke angiver en slutbetingelse, slutter en hændelse, når startbetingelsen ikke længere er sand.

Forestil dig f.eks., at du ønsker at blive alarmeret, når summen af felterne `concentration_1` og `concentration_2` er større end `concentration_3`, og du ønsker, at hændelsen skal slutte, hvis `concentration_4` er mindre end `concentration_1`. For at gøre dette skal du anvende startbetingelsen `($feature["concentration_1"] + $feature["concentration_2"]) > ($join["income"] * .20)` og slutbetingelsen `($feature["concentration_4"] < $feature["concentration_1"])`.

## Vælg, hvordan du ønsker at få outputtet vist

Alle output-metoder vil knytte felter til de oprindelige objekter. Der er to måder, hvorpå du kan bestemme, hvilke objekter der skal returneres:

- Returnér kun hændelser—Denne metode vil kun returnere de objekter, der er hændelser. Eventuelle objekter, der ikke er hændelser, vil ikke blive returneret.
- Returnér alle objekter—Dette er standardindstillingen. Alle objekter i inputtet vil blive returneret.

## Navn på resultatlag

Dette er navnet på det lag, som oprettes i Mit indhold og føjes til kortet. Standardnavnet er baseret på navnet på værktøjet og navnet på inputlaget. Hvis laget allerede findes, vil værktøjet ikke fungere.

Ved hjælp af rullelisten Gem resultat i kan du angive navnet på en mappe i Mit indhold, hvor resultatet skal gemmes.