## Sujungti išvykimo ir atvykimo vietas

##

Sujungti išvykimo ir atvykimo vietas nustato atstumą ar kelionės laiką tarp taškų porų. Įrankis gali pateikti atstumus tiesia linija; atstumus pagal kelionės režimą, pvz., ėjimo ar važiavimo automobiliu; arba kelionės trukmę pagal kelionės režimą. Naudodami šį įrankį, galite atlikti šiuos veiksmus:

- Apskaičiuoti, kiek laiko darbuotojai sugaišta iš namų pasiekdami darbo vietą.
- Apskaičiuoti, kokiu atstumu atvyksta klientai į parduotuves. Remiantis šia informacija, galima planuoti komercinę veiklą, reklamos akcijas, naujų parduotuvių įkūrimą.
- Apskaičiuoti automobilių parko planuojamą kilometražą. Vėliau, įrankiu Sumuoti Viduje kilometražą galima apskaičiuoti pagal regionus.

Pagal nurodytus pradžios ir pabaigos taškus, įrankis pateikia sluoksnį, susidedantį iš maršrutų linijų bei jų verčių tarp išvykimo ir atvykimo vietų porų.

Jei pažymėta Naudoti esamą žemėlapio aprėptį, bus analizuojami tik aprėptyje matomi elementai. Jei nepažymėta – analizuojami visi elementai, net jei jie patenka už matomo žemėlapio ribų.

## Pasirinkite taškų sluoksnį, nurodantį išvykimo vietas

Pasirinkite taškų sluoksnį, nurodantį išvykimo vietą arba vietas. Įrankis leidžia naudoti iki 5 000 išvykimo ir 5 000 atvykimo vietų.

Jei pasirinktame sluoksnyje yra tik viena išvykimo vieta, ji bus sujungta su visomis atvykimo vietomis.

Pasirinkę sluoksnį žemėlapyje, galite pasirinkti Pasirinkite Gyvojo pasaulio atlaso analizės sluoksnį arba Pasirinkite analizės sluoksnį, kurį rasite iškrentančio sąrašo apačioje. Ši parinktis atidarys galeriją, kurioje yra kolekcija sluoksnių, naudingų daugeliui analizių.

## Pasirinkite atvykimo vietų sluoksnį

Pasirinkite sluoksnį nurodantį atvykimo vietą ar vietas, kurios turi būti sujungtos su išvykimo vietomis. Įrankis leidžia naudoti iki 5 000 išvykimo ir 5 000 atvykimo vietų.

Jei pasirinktame sluoksnyje yra viena atvykimo vieta, visos išvykimo vietos bus sujungtos su šia vieta.

Jei yra viena išvykimo vieta ir kelios atvykimo vietos, įrankis sujungs išvykimo vietą su kiekviena atvykimo vieta.

Pasirinkę sluoksnį žemėlapyje, galite pasirinkti Pasirinkite Gyvojo pasaulio atlaso analizės sluoksnį arba Pasirinkite analizės sluoksnį, kurį rasite iškrentančio sąrašo apačioje. Ši parinktis atidarys galeriją, kurioje yra kolekcija sluoksnių, naudingų daugeliui analizių.

Jei yra daug išvykimo ir atvykimo vietų, reikalingi du laukai, kuriuose bus aprašytos išvykimo-atvykimo vietų poros: išvykimo vietos lauko ID ir atitinkamas atvykimo vietos ID laukas. Įrankis analizės metu sujungia išvykimo ir atvykimo vietas. Pavyzdžiui, jei yra dvi išvykimo vietos su ID reikšmėmis `Rosie` ir `Harold` bei dvi atvykimo vietos su tokiomis pačiomis ID reikšmėmis. `Rosie` išvykimo vieta bus sujungta su `Rosie` atvykimo vieta, o `Harold` sujungtas su `Harold`. Kiti sujungimai ar matavimai neatliekami.

ID reikšmės turi nesikartoti abiejuose sluoksniuose; pavyzdžiui, išvykimo vietų sluoksnyje negali būti dviejų reikšmių `Rosie`. Reikšmės išvykimo ir atvykimo sluoksniuose turi sutapti; `Harold` nebus sujungtas su klaidingai užrašyta reikšme `Harodl`.

## Matuoti

Pasirinkite, ar išvykimo ir atvykimo vietas sujungsite naudodami tiesią liniją ar kelionės režimą. Gaunami maršrutai atkartos kelius arba pėsčiųjų takus ir laikysis taikomų taisyklių, pvz., gatvių su vienpusiu eismu bei neleistinų apsisukimų vairuojant ar važiuojant sunkvežimiu. Galimus kelionės režimus nustato jūsų organizacijos administratorius.

Kai pasirenkate Važiavimo laikas, Važiavimo užmiestyje laikas arba Važiavimo sunkvežimiu laikas, galite nurodyti, kaip matuojama važiavimo trukmė.

- Atžymėkite Naudoti eismo būseną, jei ieškoma maršrutų pagal fiksuotą greitį.

  Šis pasirinkimas tinkamas, jei reikalingas bendras važiavimo laikas, o ne tas, kuris apskaičiuojamas naudojant besikeičiančias eismo sąlygas, priklausomai nuo tam tikro išvykimo laiko.

- Pažymėkite Naudoti eismo būseną, jei ieškote maršrutų pagal kelionės pradžios laiką ir kintančias eismo sąlygas. Pasirinkus Esamos sąlygos, kelionės pradžios laikas bus prilygintas analizės vykdymo laikui, bus įvertintos esamos eismo sąlygos ir prognozuojamas važiavimo greitis pagal sensorių pateiktą informaciją. Prognozuojamas važiavimo greitis bus apskaičiuotas pagal esamas eismo sąlygas, istorinius greičio duomenis bei papildomus, pavyzdžiui, meteorologinius įvykius. Važiavimo greitis prognozuojamas 12 valandų, todėl kelionės pradžią galite nurodyti iki 12 val. nuo esamo laiko.

  Naudokite esamas eismo sąlygas, jei norite rasti trumpiausius atstumus išvykdami šiuo ar artimu laiku, pavyzdžiui, po valandos.

- Pažymėjus Naudoti eismo būseną ir pasirinkus Tipinės eismo sąlygos tam tikrai datai ir laikui, įrankis ras artimiausius atstumus pagal istorinius greičio duomenis kiekvienam penkių minučių intervalui pasirinktą savaitę. Apskaičiavimas vyks įvertinant eismo sąlygų įtaką, bet ne esamas konkrečias sąlygas; tai gali lemti besiskiriančius rezultatus.

  Galite naudoti istorinius duomenis, jei domina kelionės trukmė, išvykus, pavyzdžiui, trečiadienį 11:30.

  Laikas, kurį nurodote, atitinka laiko juostą, kurioje yra išvykimo vietos. Taigi, jei laikas bus nurodytas 8:00 ir bus dvi išvykimo vietos, viena Niujorke, o kita - Los Andžele, įrankis apskaičiuos maršrutą naudodamas išvykimą 8:00 Rytų pakrantės laiku ir 8:00 Ramiojo vandenyno pakrantės laiku

Atkreipkite dėmesį, kad judant automobiliui ir bėgant laikui, keičiasi eismo sąlygos. Įrankis Jungti išvykimo vietas su atvykimo vietomis įvertins sąlygas pažymėjus Naudoti eismo būseną, tačiau tokie duomenys prieinami ne visuose regionuose. Paspauskite Tikrinti prieinamumą, jei norite sužinoti, ar duomenys prieinami jūsų regione.

Važiavimo sunkvežimiu laikas galite naudoti dinaminį važiavimo greitį, pagrįstą eismo sąlygomis, bet neviršijančio leistino sunkvežimių greičio. Pavyzdžiui, jeigu dinaminis greitis kelyje, atsižvelgiant į eismą, yra 105 km/h, o leistinas sunkvežimių greitis tame kelyje – 90 km/h, skaičiuojant šiame kelyje bus naudojamas 90 km/h greitis.

## Rezultatų sluoksnio pavadinimas

Tai elemento sluoksnio, kuris bus sukurtas ir patalpintas Turinyje bei pridėtas į žemėlapį, pavadinimas. Jei toks elemento sluoksnis jau egzistuoja, jūsų paprašys pateikti kitą pavadinimą. Elemento sluoksnyje bus šie sluoksniai: maršrutai, nepriskirti pradžios ir pabaigos taškai, kai tam tikrų pradžios taškų negalima sujungti su pabaigos taškais.

Jei pasirinksite Įtraukti maršruto sluoksnius, kiekvienas rezultato maršrutas taip pat bus įrašytas kaip maršruto sluoksnis. Maršruto sluoksnis apima visą konkretaus maršruto informaciją, pvz., stoteles, priskirtas maršrutui, taip pat kelionės kryptis. Sukurti maršruto sluoksnius naudinga, jei norite bendrinti individualius maršrutus su kitais organizacijos nariais arba jei norite toliau modifikuoti maršrutus naudodami žemėlapių peržiūros priemonės mygtuką Kryptys. Maršruto sluoksniai naudoja pateiktą elementų sluoksnio pavadinimą kaip prefiksą, o maršruto pavadinimas, sugeneruojamas kaip analizės dalis, pridedamas kuriant unikalų kiekvieno maršruto sluoksnį.

Maršrutų sluoksnių, kuriuos galima sukurti, maksimalus skaičius yra 1 000. Jei gaunamas rezultatas yra didesnis negu 1 000 maršrutų ir yra pažymėta Įtraukti maršrutų sluoksnius, įrankis sukurs tik išvesties elementų paslaugą.

Išplečiamame sąraše pasirinkę Rezultatą įrašyti į, galite nurodyti puslapyje Turinys esančio aplanko, kuriame bus išsaugotas elementų sluoksnis ir maršruto sluoksnis (jei jie bus sukurti), pavadinimą.