Rastru analīze ļauj veikt lielu rastru datu kopu analīzi, izmantojot ArcGIS Image Server. Tādējādi varat ātrāk analizēt lielāku datu apjomu, izmantojot servera jaudu. Rīku komplekti, kas šobrīd pieejami Portal for ArcGIS tīmekļa lietotājiem ietver Apkopot datus, Analizēt modeļus, Analizēt attēlu, Analizēt reljefu un Pārvaldīt datus.

## Apkopot datus

Šajā rīku komplektā ir iekļauts rīks, kas ļauj aprēķināt rastra slāņa statistiku jūsu definētās platības robežās.

- Apkopot rastu šeit: aprēķina statistiku rastru šūnām, kas atrodas definētās platības robežās.

## Apkopot rastru šeit: |

Aprēķina kopsavilkuma statistiku rastru šūnām definētās platībās.

Daži pielietojumu piemēri:

- Ja ir dots ūdensšķirtnes platības slānis un augstuma rastra slānis, aprēķiniet augstuma diapazonu katrā ūdensšķirtnē, lai noteiktu, kurās no tām ir spēcīgākā ūdens plūsma.
- Ja ir dots administratīvās pārvaldības vienību slānis un zemes lietojuma kategoriju rastra slānis, aprēķiniet zemes lietojuma dispersiju katrā pārvaldības platībā, lai noteiktu, kurās no tām jāiegulda visvairāk darba, lai izveidotu pārvaldības plānu.

## Modeļu analīze

Šie rīki palīdzēs jums identificēt, aprēķināt un vizualizēt jūsu datu telpiskos modeļus.

- Rīks Blīvuma aprēķināšana izmanto kādas parādības zināmo daudzumu un izveido blīvuma karti, izklājot šo daudzumu visā kartē.
- Rīks Interpolēt punktus sniedz iespēju prognozēt vērtības jaunos izvietojumos, pamatojoties uz mērījumiem no punktu kolekcijas.

## Blīvuma aprēķināšana |

Rīks Blīvuma aprēķināšana izmanto kādas parādības zināmo daudzumu un izveido blīvuma karti, izklājot šo daudzumu visā kartē. Varat izmantot šo rīku, piemēram, lai attēlotu zibens spērienu vai tornado koncentrāciju, piekļuvi veselības aprūpes iestādēm un apdzīvotības blīvumu.

## Punktu interpolēšana |

Šis rīks sniedz iespēju prognozēt vērtības jaunos izvietojumos, pamatojoties uz mērījumiem no punktu kolekcijas. Rīks izmanto punkta datus ar vērtībām katrā punktā un atgriež teritorijas, ko klasificē prognozētās vērtības. Varat izmantot šo rīku, piemēram, lai prognozētu lietusgāžu līmeni ūdensšķirtnē, pamatojoties uz mērījumiem, kas iegūti no atsevišķām lietus mērierīcēm.

## Analizēt attēlu

Zemāk norādītais rīks palīdz analizēt attēlus.

- Rīks Lietot rastra funkciju sagatavi apstrādā jūsu attēlus, izmantojot funkciju vai funkciju virkni, kā norādīts rastra funkcijas sagatavē.
- Pārraudzīt veģetāciju attēlā nosaka veģetāciju, pamatojoties uz aritmētiskām joslu darbībām.

## Lietot rastra funkciju sagatavi |

Apstrādā jūsu attēlus, izmantojot funkciju vai funkciju virkni, kā norādīts rastra funkcijas sagatavē.

## Pārraudzīt veģetāciju |

Veic aritmētisku darbību vairākjoslu rastra slāņa joslās, lai atklātu pētījumu teritorijas veģetācijas seguma informāciju.

## Reljefa analīze

Šos rīkus var izmantot, lai analizētu rastra virsmas.

- Rīks Slīpuma aprēķināšana aprēķina reljefa slīpumu.
- Rīks Aspekta atvasināšana aprēķina stāvākā slīpuma virzienu katram izvietojumam.
- Rīks Skata aizseguma izveide nosaka, ko var redzēt no jebkura punkta ainavā.

## Aprēķināt slīpumu |

Identificē virsmu, kas norāda ievades augstuma datu slīpumu. Slīpums norāda augstuma maiņas līmeni katrai digitālā augstuma modeļa (digital elevation model — DEM) šūnai.

## Atvasināt aspektu |

Identificē lejupvērstā slīpuma virzienu maksimālajam vērtības maiņas līmenim no katras šūnas uz tās kaimiņiem. Aspektu var uzskatīt par slīpuma virzienu.

## Izveidot redzamības lauku |

Nosaka uz rastra virsmas esošus izvietojumus, kas ir redzami vērotāju kopai.

## Pārvaldīt datus

Šie rīki tiek izmantoti gan ikdienas ģeogrāfisko datu pārvaldīšanai, gan datu apvienošanai pirms analīzes.

- Izvilkt rastru izgriež rastra datu kopas fragmentus turpmākas analīzes veikšanai.
- Pārkartēt vērtības piešķir dažādas vērtības rastru šūnām.
- Konvertēt elementu par rastru rastrē vektora datus.
- Konvertēt rastru par elementu vektorizē rastra datus.

## Izvilkt rastru |

Izvelciet šūnas no rastra, pamatojoties uz citas datu kopas vērtību, formu vai pārklājumu.

## Pārkartēt vērtības |

Mainiet atsevišķas šūnu vērtības vai to diapazonus uz jaunām vērtībām.

## Konvertēt elementu par rastru |

Izveidojiet jaunu rastra datu kopu no esošās elementu datu kopas.

## Konvertēt rastru par elementu |

Izveidojiet jaunu elementu datu kopu no esošās rastra datu kopas.