## Izvleci podatke

##

S tem orodjem lahko izberete in prenesete podatke za določeno interesno območje. Sloji, ki jih izberete, bodo dodani datoteki ZIP, CSV ali KMZ.

## Sloji za ekstrakcijo

To so sloji v Vsebini, iz katere lahko izvlečete geoobjekte. Sloji, ki so obkljukani, so izvlečeni in vključeni v datoteko ZIP ali CSV.

Da se sloj pojavi v seznamu slojev za ekstrakcijo, morate biti lastnik podatkov ali pa mora lastnik podatkov omogočiti izvoz podatkov. Da sami omogočite izvoz podatkov:

- Odprite opis elementov podatkov.
- Kliknite zavihek Nastavitve.
- Premaknite se navzdol na razdelek Izvoz podatkov.
- Obkljukajte Omogoči drugim izvoz v različne formate. Ko končate, kliknite Shrani.

Če vaš sloj za analizo vsebuje priloge, upoštevajte, da bodo te izvlečene samo, če je format izhodnih podatkov File Geodatabase in je odkljukana možnost Izsekaj geoobjekte.

## Študijsko območje

Območje, ki določa, kateri geoobjekti bodo vključeni v izhodno datoteko ZIP ali CSV. Izbirate lahko med naslednjim:

- Trenutno viden obseg vaše karte ( Enako kot prikaz).
- Eden od slojev v vaši Vsebini.
- Narišite poligon, da določite študijsko območje.

Izvlečeni bodo vsi geoobjekti, ki so v celoti znotraj obsega karte. Za geoobjekte, ki prečkajo ali sekajo mejo obsega karte, vendar niso v celoti znotraj obsega, imate dve možnosti:

- Izberi geoobjekte – Izvlečeni bodo celotni geoobjekti, ki prečkajo mejo študijskega območja.
- Izsekaj geoobjekte – Izvlečeni bodo samo tisti deli geoobjektov, ki so znotraj študijskega območja.

## Format izhodnih podatkov

Format podatkov, ki bodo izvlečeni. Pri izvozu linijskih ali poligonskih geoobjektov v datoteke CSV, so izvlečeni samo neprostorski atributi. Pri izvozu točkovnih geoobjektov, so izvlečeni tako prostorski kot neprostorski atributi.

## Ime izhodne datoteke

To je ime elementa, ki bo dodano v Moja vsebina . Ime elementa temelji na izbranem formatu izhodnih podatkov. Če element že obstaja, boste morali navesti drugo ime.

S pomočjo spustnega menija Shrani rezultat v lahko navedete ime mape v Moja vsebina, kjer bo shranjen rezultat.