## Liitä kohteet

##

Liitä kohteet toimii kahden karttatason välillä ja liittää yhden kohteen ominaisuustiedot toiseen paikkatiedon ja ominaisuustiedon välisten suhteiden perusteella. Työkalu määrittää kaikki lähtöaineiston kohteet, jotka vastaavat määritettyjä liittämisen ehtoja ja lisää liitoskarttatason kohdekarttatasoon.

Liitä kohteet -toimintoa voi käyttää pisteisiin, viivoihin, alueisiin ja taulukoihin. Sijaintiliitos edellyttää, että aineistossa on geometriaobjekti.

Jos Käytä nykyistä karttalaajuutta -vaihtoehto on valittuna, toiminto analysoi vain nykyisessä kartassa näkyvissä olevat kohteet. Jos vaihtoehto ei ole valittuna, kohde- ja liitoskarttatason kaikki kohteet analysoidaan, vaikka ne olisivat nykyisen kartan laajuuden ulkopuolella.

## Valitse kohdekarttataso

Kohdekarttataso, jonka taulukkoon liitoskarttatason ominaisuustiedot on lisätty.

Kartasta valittavan karttatason lisäksi voit valita alareunan avattavasta luettelosta Valitse maailmankartaston analyysikarttataso- tai Valitse analyysikarttataso -vaihtoehdon. Tämä vaihtoehto avaa gallerian, joka sisältää monissa analyyseissa hyödyllisten karttatasojen kokoelman.

## Valitse karttataso, joka liitetään kohdekarttatasoon

Liitoskarttataso, jonka ominaisuustiedot lisätään kohdekarttatasoon.

Kartasta valittavan karttatason lisäksi voit valita alareunan avattavasta luettelosta Valitse maailmankartaston analyysikarttataso- tai Valitse analyysikarttataso -vaihtoehdon. Tämä vaihtoehto avaa gallerian, joka sisältää monissa analyyseissa hyödyllisten karttatasojen kokoelman.

## Valitse liitoksen tyypit

Voit käyttää sijaintiliitosta, ominaisuustietoliitosta tai näiden kahden yhdistelmää.

- Sijainti: Kohteet liitetään käyttämällä määritettyä sijaintisuhdetta. Tämä edellyttää, että molemmilla karttatasoilla on geometria.
- Ominaisuustieto: Kohteet liitetään samanlaisten kenttien perusteella.

## Valitse sijaintisuhde

Sijaintisuhde, joka määrittää, liitetäänkö kohteet toisiinsa. Käytettävissä olevat suhteet määräytyvät lähtöaineiston kohteena käytettävän geometriatyypin mukaan (piste-, viiva- tai aluekohteet). Seuraavassa on luettelo käytettävissä olevista suhteista:

- Identtinen kohteen kanssa – Kohdekarttatason kohteet täsmäytetään, jos ne vastaavat liitoskarttatason kohteita.
- Leikkaa – Kohdekarttatason kohteet täsmäytetään, jos ne leikkaavat liitoskarttatason kohteiden kanssa.
- Sisältää kokonaan – Kohdekarttatason kohteet täsmäytetään, jos kohdekarttatason kohteet sisältävät liitoskarttatason kohteen kokonaisuudessaan.
- Kokonaan sisällä – Kohdekarttatason kohteet täsmäytetään, jos kohdekarttatason kohteet sisältyvät kokonaan liitoskarttatason kohteisiin.
- Etäisyydellä – Kohdekarttatason kohteet täsmäytetään, jos ne ovat määritetyllä etäisyydellä liitoskarttatason kohteista.

## Ominaisuustietoliitos

Ominaisuustietosuhde, joka määrittää, liitetäänkö kohteet toisiinsa. Kohteet täsmäytetään, kun liitoskarttatason kenttien arfot vastaavat kohdekarttatason kenttien arvoja.

Oletetaan esimerkiksi, että sinulla on asuinosoitteiden maanlaajuinen maantieteellinen karttataso (mukaan lukien Postinumero-kenttä) ja taulukkomuotoinen aineistoryhmä terveystiedoista postinumeron mukaan (mukaan lukien HEALTHZIP-kenttä). Voit liittää terveystietojen aineistoryhmän asuintietoihin täsmäyttämällä ZIP-kentän HEALTHZIP-kenttään, jolloin tuloksena on asuinpaikkojen karttataso ja vastaavat terveystiedot.

## Valitse liitostoiminto

Määrittää, miten kohdekarttatason ja liitoskarttatason väliset liitokset käsitellään, jos usealla liitoskarttatason kohteella on sama suhde kohdekarttatasoon. Valittavana on kaksi liitostoimintoa:

- Liitä yksi yhteen – Tämä toiminto liittää ensimmäisen hakua vastaavan liitoskarttatason kohteen ensimmäiseen kohdekarttatason kohteeseen. Jos tilastotiedot lisätään, niiden liitettyjen kohteiden yhteenveto, joiden vastineet on löydetty, lisätään vaihtoehtoisesti kohdekarttatason kuhunkin kohteeseen. Liitettyjen kohteiden määrä lisätään oletusarvoisesti.
- Liitä yksi useaan – Tämä toiminto liittää kaikki liitoskarttatason vastaavat kohteet kohdekarttatasoon. Tuloskarttataso sisältää useita kohdekarttatason kohdetietueita.

Oletetaan esimerkiksi, että haluat löytää automarketit viiden kilometrin etäisyydellä torista. Tässä tapauksessa karttatasolla, johon liitetään, on yksi toria edustava kohde ja liitettävät kohteet edustavat paikallisia ruokakauppoja, joihin liittyy ominaisuustietoja, kuten kokonaisvuosimyynti. Liitä kohteet -työkalun avulla saat selville, että viisi ruokakauppaa täyttävät kyseiset ehdot. Jos määrität Liitä yksi useaan -liitostoiminnon, saat tulokseksi viisi kohdetta, ja jokainen rivi edustaa toria ja automarkettia. Jos määrität Liitä yksi yhteen -suhteen ja valitset tilastotiedot, saat tulokseksi yhden toria edustavan kohteen ja koostetut tiedot automarketeista, kuten määrän (5), sekä muita valinnaisia tilastotietoja, kuten vuosimyynnin.

## Lisää tilastotiedot (valinnainen)

Jos valitse Liitä yksi yhteen -liitoksen, voit muodostaa numeeristen kenttien liitettyjen kohteiden yhteenvedon ja laskea niiden tilastotiedot. Vastaavien liitoskohteiden määrä lasketaan oletusarvoisesti ja lisätään tuloskarttatasoon. Jos et halua lisätä lisätilastotietoja, ensimmäinen hakua vastaava liitoskarttatason kohde liitetään ensimmäiseen kohdekarttatason kohteeseen. Voit laskea jonkin seuraavista arvoista:

- Summa
- Minimi
- Maksimi
- Keskiarvo
- Keskihajonta

## Tulostason nimi

Sen tason nimi, joka luodaan kohtaan Oma sisältö ja joka lisätään karttaan. Oletusnimi perustuu työkalun nimeen ja lähtökarttatason nimeen. Jos taso on jo luotu, sinua pyydetään antamaan toinen nimi.

Avattavan Tallenna tulos kohteeseen -valikon avulla voit määrittää sen Oma sisältö -kansion nimen, johon tulos tallennetaan.