## Tvori nove lokacije

##

To orodje tvori nove geoobjekte na vašem študijskem območju, ki ustrezajo vrsti navedenih kriterijev. Ti kriteriji lahko temeljijo na atributnih poizvedbah (na primer parcele, ki so neizkoriščene) in prostorskih poizvedbah (na primer, parcele, ki so na poplavnih območjih).

Če je obkljukano Uporabi trenutni obseg karte, bodo analizirani samo geoobjekti, vidni znotraj trenutnega obsega karte. Če je možnost odkljukana, bodo analizirani vsi geoobjekti, tudi če so zunaj trenutnega obsega karte.

## Tvori nove lokacije, ki se ujemajo z naslednjimi izrazi

Kliknite gumb Dodaj izraz, da določite izraz. Dodate lahko več izrazov. Po vnosu izraza in kliku gumba Zaženi analizo se geoobjekti v vašem sloj za analizo filtrirajo z vsakim izrazom. Del geoobjektov, ki ustreza vsem izrazom, je zapisan v sloju z rezultati.

Obstajata dva osnovna tipa izrazov, ki jih lahko ustvarite; atributni in prostorski. Atributni izrazi so poizvedbe po vrednostih poljih, kot npr. `kjer je ime »San Francisco«`. Obstajajo štirje tipi prostorskih izrazov:

- znotraj razdalje: deli geoobjektov znotraj razdalje do geoobjektov v drugem sloju. Na primer, najde dele parcel, ki so znotraj razdalje 500 metrov od reke Los Angeles.
- v celoti vsebuje: geoobjekt mora vsebovati celoten geoobjekt iz drugega sloja. Na primer, najde razvodja, ki v celoti vsebujejo parcele v območju za industrijsko uporabo. Noben del parcele ne sme biti zunaj razvodja.
- v celoti znotraj: geoobjekt mora biti popolnoma obkrožen z geoobjektom iz drugega sloja. Na primer, najde šolska okrožja, ki so v celoti znotraj meja mesta. Noben del šolskega okrožja ne sme biti zunaj meja mesta.
- seka: geoobjekt ali deli geoobjekta se morajo prekrivati z ali sekati geoobjekt iz drugega sloja. Na primer, najde območja, ki imajo požgano vegetacijo zaradi več požarov v nacionalnem parku. Požgana območja zunaj meja parka ne bodo vključena.

Vsak prostorski izraz ima ustrezno negacijo; ni znotraj razdalje, ne vsebuje v celoti, ni v celoti znotraj in ne seka.

## Ime sloja z rezultati

To je ime sloja, ki bo ustvarjen v Moji vsebini in dodan na karto. Privzeto ime temelji na imenu orodja in imenu vhodnega sloja. Če sloj že obstaja, bo od vas zahtevano, da vnesete drugo ime.

S pomočjo spustnega menija Shrani rezultat v lahko navedete ime mape v Moji vsebini, kjer bo shranjen rezultat.