## Atkurti trajektorijas

##

Šis įrankis veikia kartu su taškiniu arba plotiniu elementų sluoksniu, kuriuose įgalintos laiko žymos, nurodančios konkretų laiko `momentą`. Pirmiausia įrankis pagal identifikatorių nustato, kurie elementai priklauso trajektorijai. Pagal kiekvienos vietos laiką trajektorijos dalys išdėstomos nuosekliai, o pati trajektorija išreiškiama linija arba plotu, parodančiu judėjimo laike kelią. Pasirinktinai įvesties duomenis galima buferizuoti įtraukiant lauką, kuris sukurs plotą aplink kiekvieną vietą. Tada šie buferizuoti taškai (arba plotai) nuosekliai sujungiami, kad sukurtų plotinę trajektoriją, kurios plotis nurodo dominantį atributą. Gautos trajektorijos turi pradžios ir pabaigos laiką, kuris laikinai nurodo pirmąjį ir paskutinįjį duotosios trajektorijos elementą. Sukūrus trajektorijas, apskaičiuojama įvesties elementų statistika, kuri priskiriama išvesties trajektorijai. Pats paprasčiausias apskaičiuojamas statistinis rodiklis – taškų skaičius plote, tačiau galite apskaičiuoti ir kitokius rodiklius.

Elementai sluoksniuose, kuriuose palaikomos laiko žymos, gali būti dviejų tipų:

- Momentas – konkreti laiko akimirka
- Intervalas – pradžios ir pabaigos laikas

Pavyzdžiui, tarkime, jūs turite kas 10 min. fiksuotus uraganų GPS matavimus. Kiekvienas GPS matavimas užfiksuoja uragano pavadinimą, vietą, įrašymo laiką ir vėjo greitį. Pasitelkdami šią informaciją, galite kurti kiekvieno uragano trajektorijas, naudodami trajektorijos identifikacijos pavadinimą. Taip bus sugeneruota kiekvieno uragano trajektorija. Taip pat galite skaičiuoti statistiką, pvz., kiekvieno uragano vidutinį, maksimalų ir minimalų vėjo greitį, kiekvienos trajektorijos matavimų skaičių.

Naudodami tą patį pavyzdį, galite buferizuoti savo trajektorijas pridėdami vėjo greitį. Taip kiekvienas matavimas bus buferizuotas naudojant lauką, nurodantį tos vietos vėjo greitį, o buferizuotos zonos sujungtos į vieną, sukuriant plotą, vaizduojantį ne tik uragano trajektoriją, bet ir vėjo greičio pokyčius uraganams įsismarkaujant.

## Pasirinkite elementus, pagal kuriuos norite atkurti trajektoriją

Taškinis ar plotinis sluoksnis, kuriame bus atkurta trajektorija. Įvesties sluoksnis turi būti susietas su laiku ir jame turi būti elementai, kurie nurodo konkretų laiką. Sluoksnis turi būti projekcinėje koordinačių sistemoje arba ji turi būti nustatyta naudojant Analizės aplinką (jei taikomas buferis).

Galite ne tik nurodyti sluoksnį iš žemėlapio, bet ir apačioje pasirinkti Naršyti sluoksnius, kad galėtumėte turinyje naršyti didelių duomenų rinkinio arba elemento sluoksnio.

## Pasirinkite vieną arba kelis laukus, kad galėtumėte nustatyti trajektorijas

Laukai, nurodantys sekimo identifikatorių.

Pavyzdžiui, jei atkuriate uraganų trajektorijas, sekimo lauke galite nurodyti uragano pavadinimą.

## Pasirinkite metodą trajektorijai atkurti

Metodas trajektorijoms dalims sujungti ir buferiui pritaikyti (jei reikia). Naudojant Plokštuminį metodą, rezultatai bus apskaičiuojami greičiau, tačiau trajektorijos aplink demarkacinę paros laiko liniją nebus buferizuojamos, o buferizuojant nebus atsižvelgiama į tikrąją Žemės formą. Naudojant Geodezinį metodą, trajektorijos aplink demarkacinę paros laiko liniją bus buferizuojamos (jei reikia), o atsižvelgiant į tikrąją Žemės formą bus naudojamas geodezinis buferis.

## Sukurkite išraišką, pagal kurią bus buferizuojami įvesties elementai (neprivaloma)

Lygtis, naudojama buferio atstumui aplink įvesties elementus apskaičiuoti. Šią lygtį galima sugeneruoti naudojant buferio skaičiuotuvą ir paprastus skaičiavimo veiksmus. Palaikoma sudėtis, atimtis, dalyba ir daugyba. Reikšmės apskaičiuojamos naudojant analizės koordinačių sistemą. Sluoksnis turi būti projekcinėje koordinačių sistemoje arba ji turi būti nustatyta naudojant Analizės aplinką (jei taikomas buferis).

Tokia lygtis kaip `$feature.windspeed * 1000` taikytų buferį, kuriam 1000 būtų padaugintas iš lauko windspeed. Buferio skaičiuotuve galite naudoti daugiau negu vieną lauką.

## Pasirinkite laiką, kurio intervalais bus suskaidytos trajektorijos (neprivaloma)

Laikas, kurio intervalais bus suskaidytos trajektorijos. Jei trukmė tarp įvesties taškų ar plotų yra ilgesnė negu laiko intervalas, jie bus padalinti į mažesnes trajektorijas.

Jei nurodysite laiko ir atstumo intervalą, trajektorijos bus skaidomos, kai bus patenkinta viena arba abi sąlygos.

Įsivaizduokite, kad turite taškų elementus, rodančius lėktuvo skrydžius, kur trajektorijos lauke nurodytas lėktuvo ID. Šis lėktuvas gali atlikti kelis skydžius, kurie būtų parodyti kaip viena trajektorija. Jei žinotumėte, kad tarp skrydžių buvo 1 valandos pertrauka, galėtumėte panaudoti `1 valandos` laiko intervalą, ir kiekvienas skrydis būtų padalintas į atskiras trajektorijas.

## Pasirinkite atstumą, kurio intervalais bus suskaidytos trajektorijos (neprivaloma)

Atstumas, pagal kurį bus suskaidytos trajektorijos. Jei atstumas tarp įvesties taškų ar plotų yra didesnis nei atstumo intervalas, jie bus padalinti į mažesnes trajektorijas.

Jei nurodysite laiko ir atstumo intervalą, trajektorijos bus skaidomos, kai bus patenkinta viena arba abi sąlygos.

## Pridėti statistiką (pasirinktinis nustatymas)

Galite apskaičiuoti susumuotų elementų statistiką. Naudodami skaitinius laukus, galite apskaičiuoti:

- Skaičius – apskaičiuojamas nenulinių reikšmių skaičius. Galima naudoti skaitiniams laukams arba eilutėms. [nulinis, 0, 2] skaičius yra 2.
- Suma – lauke nurodytų skaitinių reikšmių suma. [nulinis, 0, 3] suma yra 3.
- Vidurkis – skaitinių reikšmių vidurkis. [0, 2, nulinis] vidurkis yra 1.
- Minimumas – skaitinio lauko reikšmės minimumas. [0, 2, nulinis] minimumas yra 0.
- Maksimumas – skaitinio lauko reikšmės maksimumas. [0, 2, nulinis] maksimumas yra 2.
- Intervalas – skaitinio lauko intervalas. Apskaičiuojamas iš maksimalios reikšmės atėmus minimalią reikšmę. [0, nulinis, 1] intervalas yra 1. [nulinis, 4] intervalas yra 0.
- Nuokrypis – skaitinio laiko nuokrypis trajektorijoje. [1] nuokrypis yra nulinis. [nulinis, 1,1,1] nuokrypis yra 1.
- Standartinis nuokrypis – skaitinio laiko standartinė deviacija. [1] standartinis nuokrypis yra nulinis. [nulinis, 1,1,1] standartinis nuokrypis yra 1.

Naudodami tekstinius laukus, galite apskaičiuoti:

- Skaičius – nenulinių eilučių skaičius.
- Bet kokį rodiklį – šis statistinis rodiklis yra atsitiktinės eilutės reikšmės iš nurodyto lauko pavyzdys.

Visi statistiniai rodikliai apskaičiuojami tik su nenulinėmis reikšmėmis. Gautame sluoksnyje bus kiekvieno apskaičiuoto statistinio rodiklio naujas laukas. Pasirenkant atributą ir statistinį rodiklį, gali būti pridėtas neribotas statistinių rodiklių kiekis.

## Pasirinkite ArcGIS Data Store, kad įrašytumėte rezultatus į

GeoAnalytics rezultatai yra saugomi ArcGIS duomenų saugykloje ir rodomi kaip Portal for ArcGIS elementų sluoksnis. Daugeliu atvejų rezultatai turi būti saugomi erdvinių-laiko duomenų saugykloje, ir tai yra numatytasis nustatymas. Kai kuriais atvejais galima rezultatus įrašyti į releacinę duomenų saugyklą. Toliau pateikiame priežastis, kodėl reikėtų rezultatus įrayši į releacinių duomenų saugyklą:

- Rezultatus galima naudoti dviejuose susietuose portaluose.
- Rezultatus galima sinchronizuoti.

Nenaudokite releacinių duomenų saugyklos, jei jūsų GeoAnalytics rezultatų turėtų padaugėti, ir apdorojant didelius duomenų kiekius reikia pasinaudoti erdvinių-laiko didelių duomenų saugyklos galimybėmis.

## Rezultatų sluoksnio pavadinimas

Tai sluoksnio, kuris bus sukurtas ir patalpintas dalyje Mano turinys ir įtrauktas į žemėlapį, pavadinimas. Numatytasis pavadinimas sukuriamas pagal įrankio ir įvesties sluoksnio pavadinimus. Jei toks sluoksnis jau yra, įrankis neveiks.

Iššokančiame meniu Įrašyti rezultatą į galite nurodyti Mano turinys esančio aplanko, kur bus įrašyti rezultatai, pavadinimą.