## Slå sammen lag

##

Dette verktøyet kopierer geoobjekter fra to lag til et nytt lag. Lagene som skal slås sammen, må inneholde de samme geoobjektstypene (punkt, linjer eller områder). Du kan bestemme hvordan feltene fra inndatalagrene skal slås sammen og kopieres. Eksempel:

- Hvis du har tre lag for England, Wales og Skottland, og du vil ha et enkelt lag for Storbritannia.
- Du har 12 lag, og hvert lag inneholder tomteinformasjon for tilstøtende kommuner. Du vil slå lagene sammen til ett lag og kun beholde feltene som har samme navn og type i de 12 inndatalagene.

Hvis det er merket av for Use current map extent, er det kun geoobjektene som vises i gjeldende kartutstrekning, som slås sammen. Hvis det ikke er merket av for dette alternativet, slås alle geoobjektene i begge lagene sammen, selv om de befinner seg utenfor gjeldende kartutstrekning.

## Velg kartlag

Punkt-, linje- eller områdegeoobjektene som skal slås sammen med laget som er angitt nedenfor.

## Velg laget som skal slås sammen

Velg laget som skal slås sammen med det første laget.

## Endre felter som slås sammen

Standardinnstillingen er at alle feltene fra begge inndatalagene videreføres til utdatalaget. Du kan endre hvordan feltene videreføres til utdatalaget:

- Gi nytt navn – Feltet får nytt navn i utdatalaget.
- Fjern – Feltet fjernes fra utdatalaget.
- Match – Feltnavnene beholdes. Verdiene i feltene i laget som skal slås sammen, kopieres til de tilsvarende utdatafeltene.

## Navn på resultatlag

Dette er navnet på laget som opprettes i Mitt innhold og legges til kartet. Standardnavnet er basert på verktøynavnet og navnet på inndatalaget. Hvis laget allerede finnes, blir du bedt om å oppgi et annet navn.

Bruk rullegardinlisten Lagre resultat i til å angi navnet på en mappe i Mitt innhold som resultatene skal lagres i.