## Summér raster inden for

##

Dette værktøj summerer rasterdata baseret på områder (zoner), der er defineret af det første inputlag.

Her er nogle eksempelanvendelser:

- Ved angivelse af et lag med afvandingsområder og et lag med grænser for arealanvendelse efter arealanvendelsestype beregnes f.eks. det samlede areal for anvendelsestype pr. afvandingsområde.
- Ved angivelse af et lag med parceller i et amt og et lag med bygrænser opsummeres gennemsnitsværdien af ledige parceller inden for hver bygrænse.

Hvis Anvend aktuel kortudstrækning er markeret, er det kun objekterne i inputlaget og laget, som skal summeres, der er synlige inden for den aktuelle kortudstrækning, der analyseres. Hvis umarkeret, analyseres alle objekter i både inputlaget og laget, der skal summeres, også selvom de befinder sig uden for den aktuelle kortudstrækning.

## Vælg områdelag for at summere et rasterlag inden for definerede grænser

Det lag, der definerer grænser for de områder, eller zoner, som skal summeres.

Laget kan være et raster- eller vektorlag. For rasterlag defineres zonerne af alle de positioner i inputtet, som har samme celleværdi. Områderne behøver ikke at støde op til hinanden.

## Vælg felt for at definere grænser

Dette er den attribut i laget, der vil blive brugt til at definere grænserne for områderne.

Forestil dig f.eks., at det første inputlag definerer grænserne for administrationsenheden ved hjælp af attributter, der definerer regionen, distriktet samt parcel-ID for hver enhed. Du kan også have et rasterlag, der definerer et biodiversitetsindeks for hver position. Når dette felt er valgt, kan du beslutte at beregne den gennemsnitlige biodiversitet på lokalt-, distrikts- og regionalt niveau.

## Vælg rasterlag at summere

Rastercellerne i dette lag vil blive summeret efter de områder (zoner), som de falder inden for.

## Vælg statistik, der skal beregnes:

Når du har valgt et lag, der skal summeres, kan du vælge at beregne statistik for eventuelle numeriske attributter bestående af punkter, linjer eller områder inden for inputområdelaget.

Når det valgte felt udgøres af et heltal, er de tilgængelige statistikttyper Gennemsnit, Maksimum, Median, Minimum, Minoritet, Område, Standardafvigelse, Sum og Variation.

Hvis feltet er et flydende punkt, er valgmulighederne Gennemsnit, Maksimum, Minimum, Område, Standardafvigelse og Sum.

## Ignorér manglende værdier i beregning

Hvis du vælger at ignorere manglende værdier, er det kun de celler, der har en værdi i det lag, der skal summeres, der benyttes til at bestemme outputværdien for det pågældende område. Hvis der i øvrigt mangler værdier noget sted i et område, vurderes det, at der er utilstrækkelige oplysninger til at udføre statistiske beregninger for alle cellerne i den pågældende zone, og området vil modtage en nul-værdi (NoData) i outputtet.

## Navn på resultatlag

Navnet på det lag, som oprettes under Mit indhold og føjes til kortet. Standardnavnet er baseret på navnet på værktøjet og navnet på inputlaget. Hvis laget allerede findes, vil du blive bedt om at angive et andet navn.

Ved hjælp af rullelisten Gem resultat i kan du angive navnet på en mappe i Mit indhold, hvor resultatet skal gemmes.