## Ένωση Στοιχείων

##

H Ένωση Στοιχείων λειτουργεί με δύο θεματικά επίπεδα και ενώνει γνωρίσματα από ένα στοιχείο σε ένα άλλο με βάση χωρικές σχέσεις και σχέσεις γνωρισμάτων. Το εργαλείο προσδιορίζει όλα τα στοιχεία εισόδου που πληρούν τις καθορισμένες συνθήκες της ένωσης και προσαρτά το θεματικό επίπεδο ένωσης στο θεματικό επίπεδο προορισμού.

Η Ένωση Στοιχείων μπορεί να εφαρμοστεί σε σημεία, γραμμές, περιοχές και πίνακες. Μια χωρική ένωση απαιτεί τα δεδομένα σας να έχουν γεωμετρικό τύπο.

Αν είναι επιλεγμένη η Χρήση τρέχουσας έκτασης χάρτη, θα αναλυθούν μόνο τα στοιχεία που είναι ορατά στην τρέχουσα έκταση του χάρτη. Αν δεν είναι επιλεγμένη, θα αναλυθούν όλα τα στοιχεία τόσο στο θεματικό επίπεδο προορισμού όσο και στο θεματικό επίπεδο ένωσης, ακόμα και αν βρίσκονται έξω από την έκταση του τρέχοντος χάρτη.

## Επιλογή θεματικού επιπέδου προορισμού

Το θεματικό επίπεδο προορισμού που θα περιλαμβάνει τα γνωρίσματα από το θεματικό επίπεδο ένωσης προσαρτημένα στον πίνακά του.

Εκτός από την επιλογή ενός θεματικού επιπέδου από το χάρτη σας, μπορείτε επίσης να επιλέξετε την Επιλογή θεματικού επιπέδου ανάλυσης Living Atlas ή την Επιλογή θεματικού επιπέδου ανάλυσης που βρίσκονται στο τέλος της πτυσσόμενης λίστας. Αυτό ανοίγει μια συλλογή θεματικών επιπέδων που είναι χρήσιμα για πολλές αναλύσεις.

## Διαλέξτε θεματικό επίπεδο προς ένωση στο θεματικό επίπεδο προορισμού

Το θεματικό επίπεδο ένωσης με τα γνωρίσματα που θα προσαρτηθούν στο θεματικό επίπεδο προορισμού.

Εκτός από την επιλογή ενός θεματικού επιπέδου από το χάρτη σας, μπορείτε επίσης να επιλέξετε την Επιλογή θεματικού επιπέδου ανάλυσης Living Atlas ή την Επιλογή θεματικού επιπέδου ανάλυσης που βρίσκονται στο τέλος της πτυσσόμενης λίστας. Αυτό ανοίγει μια συλλογή θεματικών επιπέδων που είναι χρήσιμα για πολλές αναλύσεις.

## Επιλέξτε τους τύπους ένωσης

Μπορείτε να εφαρμόσετε μια χωρική ένωση, μια ένωση γνωρισμάτων ή έναν συνδυασμό των δύο.

- Χωρική—Χρησιμοποιεί μια καθορισμένη χωρική σχέση για την ένωση στοιχείων. Απαιτεί και τα δύο θεματικά επίπεδα να έχουν γεωμετρικό τύπο.
- Γνώρισμα—Ενώνει στοιχεία με βάση ίσα πεδία.

## Επιλέξτε χωρική συσχέτιση

Η χωρική σχέση που θα καθορίσει εάν τα στοιχεία ενώνονται μεταξύ τους. Οι διαθέσιμες σχέσεις θα εξαρτώνται από τον γεωμετρικό τύπο (σημείο, γραμμή, περιοχές) που χρησιμοποιείται στα στοιχεία εισόδου. Οι διαθέσιμες σχέσεις περιλαμβάνουν τις εξής:

- Πανομοιότυπο με—Τα στοιχεία στο θεματικό επίπεδο προορισμού θα αντιστοιχιστούν εάν είναι πανομοιότυπα με τα στοιχεία στο θεματικό επίπεδο ένωσης.
- Τέμνει—Τα στοιχεία στο θεματικό επίπεδο προορισμού θα αντιστοιχιστούν εάν τέμνουν στοιχεία στο θεματικό επίπεδο ένωσης.
- Περιέχει πλήρως—Τα στοιχεία θα αντιστοιχιστούν εάν τα στοιχεία στο θεματικό επίπεδο προορισμού περιέχουν πλήρως στοιχεία στο θεματικό επίπεδο ένωσης.
- Εντελώς μέσα—Τα στοιχεία θα αντιστοιχιστούν εάν τα στοιχεία στο θεματικό επίπεδο προορισμού βρίσκονται εντελώς μέσα σε στοιχεία του θεματικού επιπέδου ένωσης.
- Σε απόσταση από—Τα στοιχεία στο θεματικό επίπεδο προορισμού θα αντιστοιχιστούν εάν βρίσκονται σε καθορισμένη απόσταση από στοιχεία στο θεματικό επίπεδο ένωσης.

## Ένωση γνωρισμάτων

Η σχέση γνωρισμάτων που θα καθορίσει εάν τα στοιχεία ενώνονται μεταξύ τους. Τα στοιχεία αντιστοιχίζονται όταν οι τιμές πεδίων στο θεματικό επίπεδο ένωσης είναι ίδιες με τις τιμές πεδίων στο θεματικό επίπεδο προορισμού.

Για παράδειγμα, ας υποθέσουμε ότι έχετε ένα γεωγραφικό θεματικό επίπεδο ολόκληρης της επικράτειας με διευθύνσεις κατοικίας (που περιλαμβάνει ένα πεδίο ZIP) και ένα πινακοειδές σύνολο δεδομένων με δημογραφικά στοιχεία για την υγεία ανά ταχυδρομικό κώδικα (που περιλαμβάνει ένα πεδίο HEALTHZIP). Μπορείτε να ενώσετε το σύνολο δεδομένων υγείας με τα οικιστικά δεδομένα αντιστοιχίζοντας το πεδίο ZIP με το πεδίο HEALTHZIP, και το αποτέλεσμα θα είναι ένα θεματικό επίπεδο διευθύνσεων κατοικίας με τα αντίστοιχα δεδομένα υγείας.

## Διαλέξτε λειτουργία ένωσης

Καθορίζει πώς θα γίνεται η διαχείριση των ενώσεων μεταξύ των θεματικών επιπέδων προορισμού και ένωσης εάν πολλαπλά στοιχεία στο θεματικό επίπεδο ένωσης βρεθούν να έχουν την ίδια σχέση ως προς το επίπεδο προορισμού. Οι παρακάτω είναι οι δύο λειτουργίες ένωσης από τις οποίες μπορείτε να διαλέξετε:

- Ένωση ένα προς πολλά—Με την επιλογή αυτή, το πρώτο στοιχείο που πληροί τις συνθήκες στο θεματικό επίπεδο ένωσης ενώνεται με το πρώτο στοιχείο που πληροί τις συνθήκες στο θεματικό επίπεδο προορισμού. Προαιρετικά, αν προστεθούν στατιστικά στοιχεία, τα ενωμένα στοιχεία που πληρούν τις συνθήκες θα συνοψιστούν σε κάθε στοιχείο του θεματικού επιπέδου προορισμού. Το πλήθος των ενωμένων στοιχείων θα προστεθεί από προεπιλογή.
- Ένωση ένα προς πολλά—Με την επιλογή αυτή, όλα τα στοιχεία που πληρούν τις συνθήκες στο θεματικό επίπεδο ένωσης ενώνονται με το θεματικό επίπεδο προορισμού. Το εξαγόμενο θεματικό επίπεδο θα περιέχει πολλαπλές εγγραφές του στοιχείου προορισμού.

Για παράδειγμα, ας υποθέσουμε ότι θέλετε να βρείτε τα supermarket σε απόσταση 5 χιλιομέτρων από μια λαϊκή αγορά. Σε αυτή την περίπτωση, το θεματικό επίπεδο στο οποίο γίνεται η ένωση έχει ένα μοναδικό στοιχείο που αντιστοιχεί σε μια λαϊκή αγορά, και τα στοιχεία ένωσης αντιστοιχούν στα τοπικά καταστήματα με γνωρίσματα, όπως οι συνολικές ετήσιες πωλήσεις. Χρησιμοποιώντας το εργαλείο Ένωση Στοιχείων, βρίσκετε ότι πέντε καταστήματα πληρούν τα κριτήρια. Αν επιλέγατε τη λειτουργία Ένωση ένα προς πολλά, θα είχατε πέντε στοιχεία στα αποτελέσματά μας, με κάθε σειρά να αντιστοιχεί στη λαϊκή αγορά και σε ένα supermarket. Αν προσδιορίσετε μια σχέση Ένωση ένα προς ένα και επιλέξετε ένα στατιστικό στοιχείο, θα δημιουργηθεί ένα στοιχείο που αντιστοιχεί στη λαϊκή αγορά και σε συγκεντρωτική πληροφόρηση για τα supermarket, όπως το πλήθος (5), και άλλα προαιρετικά στατιστικά στοιχεία, όπως το άθροισμα των ετήσιων πωλήσεων.

## Προσθήκη στατιστικών (προαιρετικά)

Αν επιλέξετε Ένωση ένα προς ένα, μπορείτε να συνοψίσετε και να υπολογίσετε στατιστικά στοιχεία για τα ενωμένα στοιχεία στα αριθμητικά πεδία. Από προεπιλογή, το πλήθος των στοιχείων ένωσης που πληρούν τις συνθήκες υπολογίζεται και προστίθεται στο θεματικό επίπεδο αποτελεσμάτων. Αν επιλέξετε να μην προσθέσετε επιπλέον στατιστικά στοιχεία, το πρώτο στοιχείο που πληροί τις συνθήκες στο θεματικό επίπεδο ένωσης ενώνεται με το πρώτο στοιχείο που πληροί τις συνθήκες στο θεματικό επίπεδο προορισμού. Μπορείτε να υπολογίσετε ένα ή περισσότερα από τα εξής:

- Άθροισμα
- Ελάχιστο
- Μέγιστο
- Μέσος όρος
- Τυπική απόκλιση

## Όνομα εξαγόμενου θεματικού επιπέδου

Αυτό είναι το όνομα του θεματικού επιπέδου που θα δημιουργηθεί στην ενότητα Περιεχόμενο και θα προστεθεί στο χάρτη. Το προεπιλεγμένο όνομα βασίζεται στο όνομα του εργαλείου και στο όνομα του θεματικού επιπέδου εισόδου. Αν το θεματικό επίπεδο υπάρχει ήδη, θα σας ζητηθεί να δώσετε άλλο όνομα.

Με τη χρήση του πτυσσόμενου πλαισίου Αποθήκευση αποτελέσματος σε, μπορείτε να καθορίσετε το όνομα ενός φακέλου στην ενότητα Το περιεχόμενό μου όπου θα αποθηκευτεί το αποτέλεσμα.