## Täsmäytä arvot uudelleen

##

Tämän työkalun avulla voit muuttaa tai luokitella uudelleen rasteriaineiston pikseliarvot. Pikseliarvot täsmäytetään uudelleen määrittämällä pikselien arvoalue tulosaineiston pikseliarvoon täsmäyttämistä varten. Tulosaineiston pikseliarvo voi olla kelvollinen arvo tai NoData-arvo. NoData-arvoisilla pikseleillä ei ole tunnettua arvoa.

Jos vaihtoehto Käytä nykyistä karttalaajuutta on valittuna, toiminto täsmäyttää uudelleen vain nykyisessä karttalaajuudessa näkyvissä olevat solut. Jos vaihtoehtoa ei ole valittu, kaikki rasterin solut käsitellään, myös nykyisen karttalaajuuden ulkopuolella olevat solut.

## Lähtöaineisto

Lähtöaineisto, jonka arvot on täsmäytetty uudelleen.

## Täsmäytä pikseliarvot uudelleen uusiin arvoihin

Anna arvoalue määrittämällä minimi- ja maksimiarvo ja anna sitten tulosaineiston arvo tai NoData-arvo määritetylle arvoalueelle.

Jos haluat täsmäyttää uuden arvoalueen uudelleen, lisää rivi valitsemalla Lisää. Muokkaa haluamiasi taulukossa olevia arvoalueita ja uudelleen täsmäytettyä arvoa napsauttamalla arvoja. Arvoalueiden määrittämisessä käytetään kahta sääntöä:

- Arvoalueen minimiarvo on sisältyvä ja maksimiarvo on poissuljettu.
- Taulukon rivit käsitellään ylhäältä alaspäin.

Alla olevassa taulukossa näkyy, että minimiarvo sisältyy tulosaineistoon mutta maksimiarvo ei.

1 | 10 | 1–9
10 | 20 | 10–19
50 | 51 | 50

Taulukossa määritettyjen arvoalueiden järjestys on myös merkittävä. Taulukon ylärivi käsitellään ensin ja sitten käsitellään alapuolella oleva rivi. Kahdessa alla olevassa taulukossa näkyy, miten samat arvoalueet tuottavat eri tulokset taulukon rivien järjestyksen mukaan.

1 | 15 | 1–14
10 | 30 | 15–29
30 | 40 | 30–39

10 | 30 | 10–29
1 | 15 | 1–9
30 | 40 | 30–39

Molempia sääntöjä on käytetty arvojen järjestämisessä uudelleen. Koska jokainen rivi käsitellään ylhäältä alaspäin, nämä arvot ovat etusijalla tulosaineistoa määritettäessä, vaikka käytetään samoja arvoalueita.

## Tulostason nimi

Sen karttatason nimi, joka luodaan Oma sisältö -kohtaan ja lisätään karttaan. Oletusnimi perustuu työkalun nimeen ja lähtökarttatason nimeen. Jos taso on jo luotu, sinua pyydetään antamaan toinen nimi.

Avattavan Tallenna tulos kohteeseen -valikon avulla voit määrittää sen Oma sisältö -kansion nimen, johon tulos tallennetaan.