## Postavke okruženja analize u portalu

##

Postavke okruženja analize u Portal for ArcGIS i ArcGIS Online.

## Pregazi sloj rezultata

Opcija zamjene postojećih slojeva. Kad se označi, ako već postoji sloj istog naziva u vašem sadržaju, pregazit će se.

- Označeno – ako već postoji sloj istog naziva u vašem sadržaju, pregazit će se. Rezultat će imati isti koordinatni sustav kao unos.
- Neoznačeno – ako uneseni naziv sloja rezultata već postoji, dogodit će se pogreška i sloj rezultata mora se preimenovati prije izvršavanja alata. To je zadano.

## Zatvori widget za analizu nakon pokretanja analize

Opcija da dijaloški okvir analize ostane otvoren i omogućen za vrijeme obrade alata. Ova će vam postavka omogućiti jednostavno mijenjanje vaših parametara analize dok prethodni zadatak analize i dalje radi. Analiza je iterativni postupak i ako ostavite dijaloški okvir alata otvoren, omogućit će vam jednostavno mijenjanje parametara i ponovno pokretanje vaše analize.

- Označeno – zatvorit će se prozor alata za analizu i fokus će se vratiti na sadržaj. To je zadano
- Neoznačeno – prozor alata za analizu ostat će otvoren i omogućen.

## Pohrani rezultate analize kao hostirane slojeve geoobjekata

Opcija za određivanje hoće li sloj rezultata iz vaše analize biti kolekcija geoobjekata ili hostirani sloj geoobjekata.

- Označeno – rezultat vaše analize stvorit će hostirani sloj geoobjekata i stavka će se stvoriti u vašem sadržaju. To je zadano.
- Neoznačeno – rezultati vaše analize stvorit će kolekciju geoobjekata.

## Izlazni koordinatni sustav

Postavke okruženja za analizu rastera korištene za definiranje koordinatnog sustava sloja rezultata.

- Jednako kao unos – rezultat vaše analize bit će isti koordinatni sustav kao u unosu. To je zadano.
- Kao što je određeno – odaberite koordinatni sustav za rezultate vaše analize. Kad je ova opcija odabrana, kliknite na ikonu globusa za odabir s popisa poznatih koordinatnih sustava ili dodajte prostornu referencu WKID u zadani okvir.
- Sloj <naziv> – odaberite postojeći sloj na svojoj web-karti koji će se upotrebljavati za određivanje koordinatnog sustava rezultata vaše analize.

## Koordinatni sustav obrade

Postavke okruženja za geoanalitiku koje služe za određivanje koordinatnog sustava koji će se koristiti tijekom izvršavanja analize.

Za geoanalitiku, neke analize zahtijevaju da se obrađivanje izvrši u projiciranom koordinatnom sustavu. Bilo koji alat koji primjenjuje podatake u ćelijama ili linearne jedinice zahtijeva projicirani koordinatni sustav.

- Jednako kao unos – vaša analiza obradit će se u istom koordinatnom sustavu kao u unosu. To je zadano.
- Kao što je određeno – odaberite koordinatni sustav za obradu vaše analize. Kad je ova opcija odabrana, kliknite na ikonu globusa za odabir s popisa poznatih projiciranih koordinatnih sustava ili dodajte prostornu referencu WKID u zadani okvir.
- Sloj <naziv> – odaberite postojeći sloj sa svoje web-karte. Na temelju koordinatnog sustava odabranog sloja odredit će se koordinatni sustav koji će se upotrebljavati za analizu.

## Obuhvat

Postavke okruženja za određivanje obuhvata ili granice koji će se koristiti tijekom izvršavanja analize. Svi ulazni geoobjekti koji su potpuno unutar ili koji presijecaju naznačen obuhvat upotrijebit će se u analizi.

- Zadano – upotrijebite obuhvat od alata.
- Kao što je određeno – ručno unesite koordinate za određivanje obuhvata.
- Sloj <naziv> – odaberite postojeći sloj sa svoje web-karte. Prostorni obuhvat odabranog sloja upotrebljavat će se za određivanje obuhvata analize.

## Poravnanje rastera

Prilikom izvršavanja analize rastera, postavljanje okruženja Poravnanje rastera podesit će obuhvat izlaznog sloja rastera tako da se podudara s poravnanjem ćelija naznačenog sloja za Poravnanje rastera.

## Veličina ćelije

Prilikom izvršavanja analize rastera, ovo okruženje postavlja veličinu ćelije ili razlučivost koja će se koristiti za stvaranje izlaznog sloja rastera. Zadana izlazna razlučivost određuje se prema najvećoj ćeliji ulaznog sloja rastera.

- Minimum unosa – upotrijebite najmanju veličinu ćelije od svih slojeva unosa.
- Maksimum unosa – upotrijebite najveću veličinu ćelije od svih slojeva unosa. To je zadano.
- Kao što je određeno – odredite brojčanu vrijednost za postavljanje veličine ćelije. Ako se ovo odabere, zadana je vrijednost 1.
- Sloj <naziv> – postavite veličinu ćelije na odabrani sloj rastera.

## Maska

Prilikom izvršavanja analize rastera, upotrijebite okruženje Maska za određivanje sloja koji će se koristiti za definiranje vašeg željenog područja. Samo one ćelije koje spadaju u masku analize bit će korištene u analizi.

- Maska može biti raster ili sloj geoobjekta.
- Ako je maska analize raster, sve ćelije koje imaju vrijednost uzet će se u obzir kod definiranja maske. Ćelije u rasteru maske koje nemaju podataka smatrat će se kao izvan maske i bit će bez podataka u sloju rezultata analize.
- Ako je maska analize sloj geoobjekata, bit će interno pretvorena u raster prilikom izvršavanja. Zbog toga vodite računa da su i ispravno postavljeni za vašu analizu.

## ArcGIS Data Store

Rezultati geoanalitike pohranjeni su u ArcGIS Data Storeu i dostupni kao sloj geoobjekata u Portal for ArcGIS-u. U većini slučajeva rezultate bi trebalo pohraniti u spremniku prostorno-vremenskih podataka. To je zadano. Razlozi zašto biste htjeli pohraniti rezultate u spremnik relacijskih podataka navedeni su u nastavku:

- da biste upotrijebili rezultate u suradnji od portala do portala
- da biste omogućili mogućnosti sinkronizacije rezultata

Ne biste trebali upotrebljavati spremnik relacijskih podataka ako očekujete da će se vaši geoanalitički podaci povećati i želite iskoristiti mogućnosti spremnika prostorno-vremenskih podataka za rukovanje velikim količinama podataka.