## Jungti elementus

##

Jungti elementus veikia su dviem sluoksniais ir sujungia vieno elemento atributus su kito elemento atributais, atsižvelgdamas į erdvinius ir atributų ryšius. Įrankis nustato visus įvesties elementus, atitinkančius nurodytas sujungimo sąlygas ir prideda sujungimo sluoksnį prie tikslinio sluoksnio.

Elementų sujungimą galima taikyti taškams, linijoms, plotams ir lentelėms. Erdvinis sujungimas reikalauja, kad jūsų duomenys turėtų geometrinius požymius.

Jei parinktis Naudoti esamą žemėlapio aprėptį pažymėta, bus analizuojami tik dabartiniame žemėlapyje matomi elementai. Jei nepažymėta, bus analizuojami visi abiejų (tikslinio ir prijungto) sluoksnių elementai, net jei jie yra už esamos žemėlapio aprėpties.

## Pasirinkite tikslinį sluoksnį

Tikslinis sluoksnis, kuris turės atributų iš jungtinio sluoksnio, pridėto prie jo lentelės.

Pasirinkę sluoksnį žemėlapyje, galite pasirinkti Pasirinkite Gyvojo pasaulio atlaso analizės sluoksnį arba Pasirinkite analizės sluoksnį, kurį rasite iškrentančio sąrašo apačioje. Ši parinktis atidarys galeriją, kurioje yra kolekcija sluoksnių, naudingų daugeliui analizių.

## Pasirinkite sluoksnį, kurį prijungsite prie tikslinio sluoksnio

Jungtinis sluoksnis su atributais, kurie bus pridėti prie tikslinio sluoksnio.

Pasirinkę sluoksnį žemėlapyje, galite pasirinkti Pasirinkite Gyvojo pasaulio atlaso analizės sluoksnį arba Pasirinkite analizės sluoksnį, kurį rasite iškrentančio sąrašo apačioje. Ši parinktis atidarys galeriją, kurioje yra kolekcija sluoksnių, naudingų daugeliui analizių.

## Pasirinkite sujungimo tipą

Galite taikyti erdvinį jungimą, atributų jungimą arba jų abiejų derinį.

- Erdvinis – sujungiant elementus naudojami nurodyti erdviniai ryšiai. Abu sluoksniai privalo turėti geometrinius duomenis.
- Atributų – elementai sujungiami atsižvelgiant į vienodas reikšmes turinčius laukus.

## Pasirinkite erdvinį ryšį

Erdvinis ryšys, pagal kurį nustatoma, ar elementai sujungiami vienas su kitu. Galimi ryšiai priklausys nuo geometrijos tipo (taškas, linija, plotai), naudojamo kaip įvesties elementai. Galimi ryšiai:

- Yra identiškas – elementai tiksliniame sluoksnyje atitiks, jei jie bus identiški jungtinio sluoksnio elementams.
- Susikerta – elementai tiksliniame sluoksnyje atitiks, jei jie susikirs su jungtinio sluoksnio elementais.
- Turi visus – elementai atitiks, jei tikslinio sluoksnio elementuose bus visi jungtinio sluoksnio elementai.
- Yra visi – elementai atitiks, jei visi tikslinio sluoksnio elementai bus jungtinio sluoksnio elementuose.
- Nurodytu atstumu – elementai tiksliniame sluoksnyje atitiks, jei jie bus nurodytu atstumu nuo jungtinio sluoksnio elementų.

## Atributų sujungimas

Atributų ryšys nustatys, ar elementus galima sujungti vieną su kitu. Elementai atitinka, kai lauko reikšmės jungtiniame sluoksnyje yra lygios lauko reikšmėms tiksliniame sluoksnyje.

Pavyzdžiui, turite vienos apygardos gyventojų adresų (įskaitant lauką ZIP) geografinį sluoksnį ir sveikatos demografinių duomenų lentelių rinkinį pagal pašto kodą (įskaitant lauką HEALTHZIP). Galite sujungti sveikatos duomenų rinkinį su gyventojų duomenimis pagal atitinkantį lauką ZIP su HEALTHZIP ir bus pateiktas gyventojų sluoksnio rezultatas su atitinkamais sveikatos duomenimis.

## Pasirinkite prijungimo operaciją

Nustato, kaip bus apdorojami tikslinio ir jungtinio sluoksnio sujungimai, jei aptinkama, kad keli jungtinio sluoksnio elementai turi tokius pat ryšius tiksliniame sluoksnyje. Toliau pateikiamos dvi sujungimo operacijos, iš kurių galite rinktis.

- Sujungti vieną su vienu – ši operacija prijungia pirmąjį atitinkantį jungtinio sluoksnio elementą prie pirmojo atitinkančio tikslinio sluoksnio elemento. Pasirinktinai, jeigu įtraukiama statistika, atitinkantys sujungti elementai bus apibendrinti pagal kiekvieną tikslinio sluoksnio elementą. Sujungtų elementų skaičius bus įtrauktas pagal numatytuosius nustatymus.
- Sujungti vieną su daugeliu – ši operacija prijungia visus atitinkančius jungtinio sluoksnio elementus prie tikslinio sluoksnio. Rezultatų sluoksnyje bus keli tikslinio elemento įrašai.

Pavyzdžiui, norite rasti prekybos centrus 5 kilometrų atstumu nuo ūkininkų turgaus. Tokiu atveju sujungiamas sluoksnis turi vieną elementą, atvaizduojantį ūkininkų turgų ir jungtinius elementus, atvaizduojančius vietines bakalėjos parduotuves ir turinčius tokius atributus, kaip metinis pardavimas. Naudodami įrankį Jungti elementus pastebėsite, kad šios penkios bakalėjos parduotuvės atitinka reikiamus kriterijus. Jei nurodysite sujungimo operaciją Sujungti vieną su daugeliu, gausite penkių elementų rezultatą, kiekviena eilutė atspindės ūkininkų turgų ir prekybos centrą. Jei nurodysite ryšį Sujungti vieną su vienu ir pasirinksite statistiką, gausite rezultatą, kai vienas elementas atvaizduos ūkininkų turgų ir apibendrintą informaciją iš prekybos centrų, pvz., jų skaičių (5) ir kitą pasirinktinę statistiką, pvz., metinio pardavimo sumą.

## Pridėti statistiką (pasirinktinai)

Jei pasirinksite skaitinių laukų parinktį Sujungti vieną su vienu, galėsite apibendrinti ir apskaičiuoti sujungtų elementų statistiką. Pagal numatytuosius nustatymus atitinkantys sujungti elementai bus suskaičiuoti ir jų skaičius įtrauktas į rezultatų sluoksnį. Jei pasirenkate neįtraukti statistikos, pirmasis atitinkantis jungtinio sluoksnio elementas bus prijungtas prie pirmojo atitinkančio tikslinio sluoksnio elemento. Galite atlikti vieną ar kelis iš šių skaičiavimų:

- Suma
- Minimumas
- Maksimumas
- Vidurkis
- Standartinis nuokrypis

## Rezultatų sluoksnio pavadinimas

Tai sluoksnio, kuris bus sukurtas ir patalpintas Turinyje ir pridėtas į žemėlapį, pavadinimas. Numatytasis pavadinimas sukuriamas pagal įrankio ir įvesties sluoksnio pavadinimus. Jei toks sluoksnis jau egzistuoja, jūsų paprašys pateikti kitą pavadinimą.

Naudodami išplečiamo meniu parinktį Rezultatą įrašyti į, galite nurodyti puslapyje Turinys esančio aplanko, kur bus įrašyti rezultatai, pavadinimą.