## Sulanda piirajad

##

Ühist piiri omavad või kattuvuses olevad alad liidetakse üheks tervikuks.

Te saate kontrollida, kas piirajad ühendatakse määratud välja alusel. Näiteks kui Teil on kasutada maakondade kiht, milles igal maakonnal on atribuut State_Name, saate piiride üleminekud sulatada atribuudi State_Name kaudu. Külgnevad maakonnad ühendatakse kokku juhul, kui nende atribuudi State_Name väärtus on sama. Lõpptulemusena tekib suurema ulatusega haldusüksuste kiht.

## Vali alakiht, mille piirid sulandatakse

Kiht, mis sisaldab sulatatavaid pindobjekte.

Lisaks kaardil asuvale kihile saate valida variandi Vali elukeskkonna atlase analüüsikiht või Vali analüüsikiht. Nii avaneb galerii, mis sisaldab mitmete analüüside jaoks tarvilikku kihtide kollektsiooni.

## Vali sulandamise meetod

Pindobjektide ühendamisel on võimalik valida kahe meetodi vahel:

- Alad, mis on ülekattes või külgnevad – kaks või enam ala, mille piirid kattuvad, liidetakse üheks alaks. Lisaks sellele alad, mis on omavahel külgnevad ehk mis omavad ühist piiri, liidetakse samuti üheks tervikalaks.
- Sama välja väärtust omavad alad – alad, mis kattuvad või mis omavad ühist piiri, liidetakse üheks alaks juhul, kui neil on sama välja väärtus.

  Näiteks kui Teil on kasutada maakondade kiht, milles igal maakonnal on väli State_Name, saate piiride üleminekud sulatada välja State_Name kaudu. Külgnevad maakonnad ühendatakse kokku juhul, kui nende atribuudi State_Name väärtus on sama. Lõpptulemusena tekib suurema ulatusega haldusüksuste kiht.

Kui ruut Kasuta praegust kaardi ulatust on märgitud, sulandatakse ainult need sisendkihi objektid, mis on kaardil praegu nähtavad. Kui see ruut pole märgitud, sulandatakse kõik sisendkihis olevad objektid ka siis, kui neid pole praegu kaardil näha.

## Lisa statistika

Pärast alade kokku ühendamist saate summeerida ka nende atribuudid. Näiteks kui sulandate maakondade piirid kokku atribuudi State_Name alusel ja igal maakonnal on väli Rahvastik, saate arvutada ka välja Rahvastik summa maakonna jaoks.

Kasutatavad statistikute tüübid on:

- Summa – summeerib määratud välja koguväärtuse
- Keskmine – arvutab määratud välja keskmise väärtuse
- Miinimum – leiab määratud välja kõigi väärtuste väikseima väärtuse
- Maksimum – leiab määratud välja kõigi kirjete suurima väärtuse
- Standardhälve – leiab määratud välja väärtuste standardhälbe

## Tulemkihi nimi

See on selle kihi nimi, mis luuakse jaotises Minu sisu ja lisatakse kaardile. Vaikenimi põhineb tööriista nimel ja sisendkihi nimel. Kui kiht on juba olemas, palutakse teil sisestada mõni muu nimi.

Kasutades rippmenüüd Salvesta tulemused, saate jaotises Minu sisu määrata selle kausta nime, kuhu tulemused salvestatakse.