## Gå med strømmen

##

Dette værktøj bestemmer den sporing, eller vandløbsretning, i "nedstrøms-retning" fra punkterne i dit inputlag.

Forestil dig f.eks., at du har punktobjekter, der repræsenterer forureningskilder, og du ønsker at finde ud af, hvor forureningen vil flyde hen i dit undersøgelsesområde. Du kan bruge Gå med strømmen til at identificere den retning, som forureningen vil tage. Denne sporing kan også inddeles i individuelle linjesegmenter ved at angive en afstandsværdi samt måleenheder. Den returnerede linje kan være den samlede længde af vandløbsretningen, en angivet maksimal sporingslængde eller "fastlåst til område"-objekter, f.eks. dit undersøgelsesområde. Hvis den samlede sporingslængde returneres, vil der i mange tilfælde være tale om hele længden fra kilden til havet.

Resultatet er en linje, der repræsenterer "nedstrøms-sporingen". Hvis der er angivet en afstand for Opdel sporing i linjesegmenter, opdeles sporingslinjen i flere linjer, hvor hver linje har den angivne længde. Hvis dine inputpunkter f.eks. repræsenterer et forureningsudslip, der løber ud i en flod, og floden bevæger sig med en hastighed på 0,6 miles pr. time, eller 15 miles om dagen, så ønsker du måske at opdele floden i 15 segmenter á 1 mile. Ved at opdele sporingen i 15 mile-intervaller kan du finde frem til, hvor langt forureningen vil komme hver dag. Linjen vil være symboliseret med graduerede farver baseret på afstanden, og den vil være forsynet med mærkater med afstanden fra starten af sporingen.

Den resulterende sporing vil have alle dine inputpunkters attributter samt disse supplerende attributter.

- PointID – Indeholder id-værdien fra inputpunktet.
- LengthKm – Indeholder længden i kilometer for den samlede "nedstrøms-sporing".
- Description og DataResolution – Indeholder oplysninger vedrørende de hydrologiske data, der benyttes til at beregne sporingen.
- FromDistance og ToDistance – Indeholder Fra- og Til-afstand for hvert linjesegment. Disse attributter skal angives, hvis Opdel sporing i linjesegmenter benyttes.

Hvis feltet Brug aktuel kortudstrækning er markeret, er det kun punktobjekterne i det inputlag, der er synligt inden for den aktuelle kortudstrækning, der analyseres. Hvis feltet ikke er markeret, anvendes alle objekter i inputlaget, også selvom de befinder sig uden for den aktuelle kortudstrækning.

## Punktobjekter, der anvendes som udgangspunkter for hver "nedstrøms-sporing"

De punktobjekter, der anvendes som udgangspunkter for hver "nedstrøms-sporing". Outputtet vil indeholde en linje for hvert inputpunkt.

Ud over at vælge et lag fra dit kort kan du vælge Vælg Living Atlas-analyselag eller Vælg analyselag nederst på rullelisten. Dette åbner et galleri med en samling lag, der er nyttige til mange analysetyper.

## Opdel sporing i linjesegmenter

Sporingslinjen vil blive opdelt i flere linjer, hvor hver linje har den angivne længde. Hvis dine inputpunkter f.eks. repræsenterer et forureningsudslip, der løber ud i en flod, og floden bevæger sig med en hastighed på 0,6 miles pr. time, eller 15 miles om dagen, så ønsker du måske at opdele floden i 15 segmenter á 1 mile. Ved at opdele sporingen i 15 mile-intervaller kan du finde frem til, hvor langt forureningen vil komme hver dag. Linjen vil være symboliseret med graduerede farver baseret på afstanden, og den vil være forsynet med mærkater med afstanden fra starten af sporingen. Den resulterende sporing vil have flere linjesegmenter, hvor hver af dem indeholder felterne FromDistance og ToDistance.

## Maksimal sporingsafstand

Bestemmer den samlede længde af den linje, der returneres. Hvis du angiver områdeobjekter, der skal låses til sporingen, vil resultatet være fastlåst til områdeobjektet, uanset hvilken afstand du angiver.

## Klip output til

Tegn eller angiv et lag for det område, hvor du ønsker, at resultatet skal fastlåses. Hvis du f.eks. ønsker at sporingsresultatet udelukkende skal være inden for dit undersøgelsesområde, såsom din region, skal du bruge et regionsobjekt som inputobjekt, så sporingen stopper ved regionsgrænsen.

## Navn på resultatlag

Dette er navnet på det lag, som oprettes i Mit indhold og føjes til kortet. Standardnavnet er baseret på navnet på værktøjet og navnet på inputlaget. Hvis laget allerede findes, vil du blive bedt om at angive et andet navn.

Ved hjælp af rullelisten Gem resultat i kan du angive navnet på en mappe i Mit indhold, hvor resultatet skal gemmes.