## Find lignende steder

##

Baseret på kriterier, du angiver, måler værktøjet Find lignende steder ligheden mellem steder i dit kandidatsøgningslag og et eller flere referencesteder. Værktøjet kan besvare spørgsmål såsom:

- Hvilke af dine forretninger ligner dine bedste forretninger mest med hensyn til kundeprofiler?
- På grundlag af karakteristika for de landsbyer, der blev hårdest ramt af sygdommen, hvilke andre landsbyer er så i højrisikozonen?

For at få svar på spørgsmål som disse skal du angive de referencesteder, de kandidatsøgesteder og de felter, der repræsenterer de kriterier, som du gerne vil matche. Det første inputlag bør indeholde dine referencesteder eller referencepunktsteder. Det kunne eksempelvis være et lag, som indeholder dine bedste forretninger, eller de landsbyer, som blev hårdest ramt af sygdommen. Du angiver derefter det lag, som indeholder dine kandidatsøgesteder. Det kunne f.eks. være alle dine forretninger eller alle andre landsbyer. Endelig kan du identificere et eller flere felter til brug for måling af lighed. Værktøjet Find lignende steder vil derefter rangordne alle kandidatsøgestederne efter, i hvor høj grad de matcher dine referencesteder på tværs af alle de felter, du har markeret.

## Vælg det lag, der indeholder referencestederne

Det lag, der indeholder de referencesteder, der skal matches.

Udover at du kan vælge et lag i dit kort, kan du vælge Gennemse lag nederst på rullelisten for at gå til dit indhold til et big data-fildelingsdatasæt eller -vektorlag.

## Du kan bruge alle steder eller udvælge

Brug om nødvendigt markeringsknapperne til at identificere referencestederne. Denne indstilling er kun tilgængelig, hvis objekterne tegnes på kortet (er ikke tilgængelig for en big data-fildeling). Hvis input-laget f.eks. indeholder alle stederne - både referencestederne og kandidatsøgestederne - skal du bruge et af markeringsværktøjerne til at identificere referencestederne. Hvis du opretter to særskilte lag, et med referencesteder og et andet med alle kandidatsøgestederne, behøver du ikke foretage en markering.

Hvis der er mere end et referencested, oprettes der ét enkelt sted ved at tage gennemsnittet af værdierne for hver af de felter, der bruges til at analysere ligheden.

## Søg efter lignende steder i

Kandidatsøgestederne i dette lag rangordnes fra mest til mindst lignende.

Udover at du kan vælge et lag i dit kort, kan du vælge Gennemse lag nederst på rullelisten for at gå til dit indhold til et big data-fildelingsdatasæt eller -vektorlag.

## Basér ligheden på

De felter, du vælger, vil være de kriterier, som anvendes for at vurdere ligheden. Hvis du eksempelvis vælger et befolknings- og indkomstfelt, vil kandidatsøgestederne med de laveste (bedste) rangordninger være dem, der har lignende befolknings- og indkomstværdier i forhold til dine referencesteder.

## Bestem mest og mindst ens ved hjælp af

Den metode, du vælger, bestemmer, hvordan matching'en bestemmes.

- Feltværdi-metoden anvender kvadratiske differenser af standardværdier. Dette er standardværdien.
- Feltprofil-metoden anvender de matematiske regler om cosinus-lighed til at sammenligne profilen i forhold til standardværdier. Hvis du vil benytte attributprofiler, kræves der mindst to analysefelter.

## Vis mig

Du kan enten få vist alle kandidatsøgestederne rangordnet fra ligner meget til ligner mindst, eller du kan angive det antal resultater, som du vil se.

- Hvis du angiver alle steder fra mest til mindst lignende, medtages alle objekterne i kandidatsøgelaget i rangordenen i resultatlaget. Der returneres højst 10.000 resultater.
- Hvis du angiver `antallet af` `mest, mindst, eller mest og mindst` lignende steder, bestemmer du, hvor mange af de mest, mindst eller mest og mindst lignende kandidatsøgesteder, der skal medtages i resultatlaget. Den maksimalt tilladte værdi 10.000.

## Vælg felter, der skal føjes til resultaterne

Du kan efter eget valg tilføje felter til dine data fra dit søgelag. Alle felter tilføjes som standard.

## Navn på resultatlag

Dette er navnet på det lag, som oprettes i Mit indhold og føjes til kortet. Standardnavnet er baseret på navnet på værktøjet og navnet på inputlaget. Hvis laget allerede findes, vil værktøjet ikke fungere.

Dette resultatlag vil indeholde referencesteder og det antal rangordnede kandidatsøgesteder, som du angav. Hvis navnet på resultatlaget allerede eksisterer, vil du blive bedt om at ændre det.

Ved hjælp af rullelisten Gem resultat i kan du angive navnet på en mappe i Mit indhold, hvor resultatet skal gemmes.