Objektanalyse-værktøjskassen indeholder en række værktøjer, som du kan få adgang til og bruge. Disse opgaver er struktureret kategorierne nedenfor: Kategorierne er enkle, logiske grupperinger, som ikke på nogen måde påvirker din adgang til eller brugen af opgaverne.

## Summér data

Disse værktøjer beregner samlet antal, længde, område og basal beskrivende statistik for objekter og deres attributter inden for områder eller nær andre objekter.

- Aggregér punkter beregner statistik om punkter, der falder inden for angivne områder.
- Forbind objekter overfører attributter fra ét lag eller én tabel til et andet lag eller en anden tabel på grundlag af rumlige relationer og attributrelationer.
- Summér i nærheden beregner statistik for punkter og deres attributter, der er inden for en angiven afstand.
- Summér inden for beregner statistik for områdeobjekter og -attributter, der overlapper hinanden.

## Aggregér punkter |

Ved hjælp af et lag af punktobjekter og et lag af områdeobjekter afgør dette værktøj, hvilke punkter der falder inden for hvert område og beregner statistik om alle punkterne inden for hvert område. For eksempel:

- Ved angivelse af punkt-lokationer for forbrydelser kan der f.eks. beregnes antal forbrydelser pr. amt eller andet administrativt distrikt.
- Find højeste og laveste indkomst for for franchise-lokationer pr. stat.

## Forbind objekter |

Forbind objekter overfører attributter fra ét lag eller én tabel til et andet lag eller en anden tabel på grundlag af rumlige relationer og attributrelationer. For eksempel:

- Knyt oplysninger om fælles grænse eller demografi til dine hændelsesdata.
- Identificér de nærmeste faciliteter i forhold til et kendt sted.
- Bestem antallet af beboelsesejendomme, der ligger inden for oversvømmelseszoner.
- Identificér almindelige levesteder for forskellige vildtlevende dyrearter.

## Summér i nærheden |

Finder objekter, der er inden for en bestemt afstand af objekter i inputlaget. Afstanden kan måles i fugleflugtslinje eller efter rejsetilstand. Statistik beregnes derefter for objekterne i nærheden. For eksempel:

- Beregn den samlede befolkning inden for fem minutter fra en mulig ny forretnings beliggenhed.
- Beregn antallet af motorvejsramper inden for fem minutter fra en mulig ny forretnings beliggenhed for at måle tilgængeligheden.

## Summér inden for |

Finder områder (og dele af områder), hvor to områder overlapper og beregner statistik om overlap-området. For eksempel:

- Ved angivelse af et lag med afvandingsområder og et lag med arealanvendelsestyper beregnes f.eks. det samlede areal for anvendelsestype pr. afvandingsområde.
- Ved angivelse af et lag med parceller i et amt og et lag med bygrænser opsummeres gennemsnitsværdien af ledige parceller i hver by.

## Databerigelse

Disse værktøjer hjælper dig med at undersøge områders karakter. Detaljerede demografiske data og statistik returneres for de valgte områder.

- Enrich Layer henter information om mennesker, steder og virksomheder i et bestemt område eller inden for en bestemt afstand eller køretid fra et sted.

## Enrich Layer |

Henter information om mennesker, steder og virksomheder i et bestemt område eller inden for en bestemt afstand eller køretid fra et sted.

## Find steder

Disse værktøjer benyttes til at identificere eller oprette objekter, der opfylder de kriterier, som du definerer. Typen af kriterier afhænger af, hvilket værktøj du bruger: Dine kriterier kan f.eks. være baseret på forespørgsler vedr. rumlighed eller attributter, synlige områder fra en angivet højde, "nedstrømsområder" i forhold til specifikke afvandingspunkter eller kørselstid under specifikke trafikale forhold.

- Vælg bedste faciliteter vælger de bedste steder til faciliteter ved at allokere steder, hvor der er efterspørgsel efter disse faciliteter på en måde, der tilfredsstiller en given målsætning.
- Opret udsigtsområde opretter områder, der er synlige baseret på steder, som du angiver.
- Opret vandskel opretter vandopsamlingsområder baseret på steder, som du angiver.
- Udled nye steder opretter nye områder ud fra steder i dit undersøgelsesområde, der opfylder en række kriterier.
- Find centroider finder det repræsentative centrum (centroid) for input-objekterne.
- Find eksisterende steder søger efter eksisterende områder i et lag, der opfylder en række kriterier.
- Find lignende steder finder steder, der mest ligner ét eller flere referencesteder, baseret på kriterier, som du angiver.
- Geokode-positioner fra tabel konverterer adresser fra en tabel til koordinater.
- Gå med strømmen bestemmer vandløbsretninger i "nedstrøms-retning" fra de positioner, som du angiver.

## Vælg bedste faciliteter |

Vælger de bedste steder til faciliteter ved at allokere steder, hvor der er efterspørgsel efter disse faciliteter på en måde, der tilfredsstiller en given målsætning.

## Opret udsigtsområde |

Opretter områder, der er synlige baseret på steder, som du angiver.

## Opret vandskel |

Opretter vandopsamlingsområder baseret på steder, som du angiver.

## Udled nye steder |

Opretter nye objekter i dit undersøgelsesområde, der opfylder en række kriterier, som du har angivet. Kriterierne kan være baseret på attribut-forespørgsler (f.eks. ledige parceller) og rumlige forespørgsler (f.eks. inden for 1 km fra en flod).

## Find centroider |

Finder det repræsentative centrum (centroid) for hvert input-multipunkt-, linje- eller områdeobjekt.

## Find eksisterende steder |

Vælger eksisterende objekter i dit undersøgelsesområde, der opfylder en række kriterier, som du har angivet. Kriterierne kan være baseret på attribut-forespørgsler (f.eks. ledige parceller) og rumlige forespørgsler (f.eks. inden for 1 km fra en flod).

## Geokode-positioner fra tabel |

Konverterer adresser til koordinater. Brug dette værktøj i forbindelse med adresser i et Excel-regneark eller en CSV-fil.

## Find lignende steder |

Finder stederne, der mest ligner ét eller flere referencesteder, baseret på kriterier, som du angiver.

## Gå med strømmen |

Bestemmer vandløbsretninger i "nedstrøms-retning" fra de postioner, som du angiver.

## Analysér mønstre

Disse værktøjer hjælper dig med at identificere, kvantificere og visualisere geografiske mønstre i dine data.

- Beregn tæthed tager kendte kvantiteter af visse fænomener og spreder dem på kortet.
- Find hotspots identificerer statistisk signifikante klynger i det geografiske mønster i dine data.
- Find afvigelser bestemmer, om der er statistisk signifikante afvigelser i det rumlige mønster for dine data.
- Interpolér punkter forudsiger værdier på nye placeringer baseret på målinger fundet i en samling af punkter.

## Beregn tæthed |

Tæthedsanalysen tager kendte kvantiteter af visse fænomener og spreder dem på kortet. Du kan f.eks. bruge dette værktøj til at vise koncentrationer af lynnedslag eller tornadoer, adgang til sundhedscentre og befolkningstætheder.

## Find Hot Spots |

Værktøjet opretter et kort, der viser statistisk signifikante geografiske klynger i dine data. Du kan bruge dette værktøj til at finde uventede hotspots (rød) og coldspots (blå) med høje og lave værdier for f.eks. kriminalitet, trafikulykker, arbejdsløshed eller biodiversitety.

## Find afvigelser |

Dette værktøj opretter et kort, der viser eventuelle statistisk signifikante klynger og rumlige afvigelser i dine data. Brug dette værktøj til at identificere objekter, der har værdier, der adskiller sig betydeligt fra deres tilstødende objekter. Du kan f.eks. bruge dette værktøj til at finde afvigende forbrugsmønstre, til at finde frem til de skarpeste grænser mellem velstand og fattigdom i undersøgelsesområdet eller til at bestemme, om der er regioner i USA, hvor den forventede levealder er usædvanligt lav i forhold til de omgivende regioner.

## Interpolér punkter |

Dette værktøj giver dig mulighed for at forudsige værdier på nye placeringer baseret på målinger fundet i en samling af punkter. Værktøjet tager punktdata med værdier for hvert punkt og returnerer områder klassificeret vha. forudsagte værdier. Du kan f.eks. bruge dette værktøj til at forudsige nedbørsmængder over et afvandingsområde baseret på målinger foretaget ved individuelle regnmålere.

## Anvend nærhed

Disse værktøjer hjælper dig med at besvare et af de mest almindelige spørgsmål i geografisk analyse: "Hvad ligger i nærheden af hvad?"

- Forbind udgangspunkter med destinationer måler rejsetiden eller afstanden mellem parpunkter.
- Opret buffere opretter områder med samme afstand til objekter.
- Opret køretidsområder finder områder rundt om steder, der kan nås inden for en given tid.
- Find nærmeste bruges til at identificere de steder, der er tættest på kendte steder.
- Planlæg ruter fastlægger den bedste måde at dirigere en flåde af køretøjer, som har mange stop.

## Forbind udgangspunkter med destinationer |

Forbind udgangspunkter til destinationer måler rejsetiden eller afstanden mellem parpunkter. Dette værktøj kan rapportere fugleflugtslinjer, køreafstande eller rejsetider. Ved hjælp af dette værktøj kan du:

- Beregne den samlede afstand eller tid, som pendlerne rejser på deres hjem til arbejde-ture.
- Måle, hvor langt kunder kører for at købe ind i dine forretninger. Bruge disse oplysninger til at definere din markedsrækkevidde, især i forbindelse med målrettede reklamekampagner eller valg af placering til nye forretninger.
- Beregne det forventede antal kørte kilometer for din flåde af køretøjer. Derefter skal du køre værktøjet Opsummér inden for, for at rapportere antal kørte kilometer efter stat eller anden region.

Du skal angive start- og slutpunkter, hvorefter laget returnerer et lag, som indeholder rutelinjer, herunder målinger, mellem parrede udgangspunkter og destinationer.

## Opret buffere |

En buffer er et område, der dækker en given afstand fra et punkt, en linje eller et områdeobjekt.

Buffere bruges normalt til at oprette områder, der kan analyseres vha. andre værktøjer, f.eks. Overlay af lag Hvis spørgsmålet f.eks. lyder: "Hvilke bygninger findes der inden for en kilometer fra skolen?", kan svaret findes ved at oprette en buffer på en kilometer rundt om skolen og integrere den med det lag, der indeholder aftryk af bygninger. Det endelige resultat er et lag med de bygninger, der ligger inden for 1 km fra skolen.

## Opret køretidsområder |

Et køretidsområde er det område, der kan nås inden for en bestemt køretid eller køreafstand. Køretidsområder kan hjælpe med at besvare spørgsmål som f.eks.:

- Hvor kan jeg komme hen, hvis jeg kører i en halv time?
- Hvor kan jeg komme hen, hvis jeg kører i en halv time kl. 18:00 i myldretiden?
- Hvilke områder i byen kan brandvæsenet nå inden for fem minutter? Hvordan vil det påvirke brandvæsenets responstid at bygge en ny brandstation her?
- Hvilke markedsområder dækker min virksomhed? Hvilke områder ligger inden for 10 kilometer fra mine forretninger?

## Find nærmeste |

Måler omkostningerne ved at rejse mellem en hændelse og en facilitet og afgør, hvilke der ligger tættest hinanden. Resultatet er et lag, der viser de bedste ruter mellem hændelser og faciliteter sammen med rejseomkostninger (tid og afstand) for hver rute. Du kan f.eks. bruge dette værktøj til at finde det hospital, der ligger nærmest en ulykke, eller den hæveautomat, der er nærmest din nuværende placering.

## Planlæg ruter |

Du angiver en række stop og antallet af tilgængelige køretøjer, som kan stoppe der, hvorefter Planlæg ruter fastlægger, hvordan disse stop tildeles køretøjerne på en effektiv måde og dirigerer køretøjerne til de pågældende stop.

Brug dette værktøj til at planlægge arbejdet for et mobilt hold af inspektører, vurderingsmænd, servicefolk i hjemmet og andre. Aflever eller hent varer på fjerne steder eller tilbyd transporttjenester til folk.

## Administrér data

Disse værktøjer bruges både til den daglige håndtering af geografiske data og til at kombinere data inden analyse.

- Opløs grænser sammenlægger områder, der har fælles grænse og fælles attributværdi.
- Udtræk data opretter nye datasæt ved at trække objekter ud af dine eksisterende data.
- Flet lag kopierer alle objekter fra to eller flere eksisterende lag til et nyt lag.
- Overlay af lag kombinerer to eller flere lag til et enkelt lag. Man kan betragte overlay som at se gennem en stak kort og oprette et enkelt kort, der indeholder alle de oplysninger, der er i stakken af kort.

## Opløs grænser |

Områder, der overlapper eller deler en fælles grænse, flettes sammen, så de udgør ét område.

Du kan styre, hvilke grænser der skal flettes ved at angive et felt Hvis du f.eks. har et lag bestående af amter, og hvert amt har en State_Name-attribut, kan du opløse grænserne vha. attributten State_Name. Naboamter flettes sammen, hvis de har samme værdi for State_Name. Slutresultatet er et lag bestående af landegrænser.

## Udtræk data |

Opretter en ZIP-, CSV- eller KMZ-fil med data ud fra dine lag og et interesseområde, som du har angivet.

## Flet lag |

Kopierer objekter fra to eller flere eksisterende lag til et nyt lag, f.eks.:

- Jeg har tre lag for England, Wales og Skotland, og jeg vil gerne have et enkelt lag for Storbritannien.
- Jeg har 12 lag, og hvert lag indeholder parcel-information for tilstødende distrikter. Jeg vil gerne lægge dem sammen til et enkelt lag og kun bevare de attributter, der har sammen navn og type i de 12 input-lag.

## Overlay af lag |

Overlay kombinerer to eller flere lag til et enkelt lag. Man kan betragte overlay som at se gennem en stak kort og oprette et enkelt kort, der indeholder alle de oplysninger, der er i stakken af kort, f.eks.:

- Hvilke parceller ligger inden for den 100-årige flodslette? (Inden for er bare en anden måde at sige på)
- Hvilke veje ligger i hvilke amter?
- Hvilken slags jordbrug ligger på hvilken slags jord?
- Hvilke brønde ligger på forladte militærbaser?