## Praćenje toka nizvodno

##

Ova alatka određuje trag ili putanju toka u nizvodnom smeru od tačaka na ulaznom sloju.

Na primer, pretpostavimo da imate tačkaste geoobjekte koji predstavljaju izvore zagađenja, a želite da odredite gde će u oblasti ispitivanja zagađenje da protiče. Možete da koristite alatku Praćenje toka nizvodno da biste odredili putanju zagađenja. Ova putanja se može takođe podeliti u pojedinačne linijske segmente navođenjem vrednosti razdaljine i jedinica. Linija koja se dobija može da bude ukupna dužina putanje toka, navedena maksimalna dužina traga ili ograničena na geoobjekte oblasti kao što je vaša oblast ispitivanja. U mnogim slučajevima, ako je dobijena ukupna dužina putanje, ona će ići od izvora sve do okeana.

Rezultat je linija koja predstavlja nizvodni tok. Ako je navedena razdaljina za alatku Razdeli putanju na linijske segmente, linija putanje će biti podeljena na više linija, od kojih će svaka linija biti navedene dužine. Na primer, ako vaša ulazna tačka predstavlja prolivanje zagađenja, a reka u koju se uliva se kreće brzinom od 0,6 milja na sat ili 15 milja na dan, možda ćete želeti da podelite reku u segmente od 15 milja. Deljenje putanje na intervale od 15 milja prikazaće približno kuda zagađenje prolazi svakog dana. Linija će biti simbolizovana koristeći graduisanu skalu boja na osnovu razdaljine i biće označene razdaljinom od početka putanje.

Rezultujući trag imaće sve atribute vaših ulaznih tačaka, kao i dodatne atribute.

- IDTačke – sadrži vrednost ID-a iz ulazne tačke.
- DužinaKm – sadrži dužinu u kilometrima za ukupnu nizvodnu putanju.
- Opis i RezolucijaPodataka – sadrži informacije koje pripadaju hidrološkim podacima koji se koriste za izračunavanje praćenja.
- RastojanjeOd i RastojanjeDo – sadrži razdaljinu od i do za svaki linijski segment. Ovi atributi su upisani ako se koristi Razdeli putanju na linijske segmente.

Ako je opcija Koristi trenutni obuhvat mape izabrana, biće analizirani samo oni geoobjekti iz ulaznog sloja koji su vidljivi unutar trenutnog obuhvata mape. Ako nije izabrana, koristiće se svi geoobjekti u ulaznom sloju, čak i ako su izvan trenutnog obuhvata mape.

## Tačkasti geoobjekti koji treba da se koriste kao početne lokacije za svako praćenje toka nizvodno

Tačkasti geoobjekti koji treba da se koriste kao početna lokacija za praćenje toka nizvodno. Izlaz će sadržati liniju za svaku ulaznu tačku.

Pored izbora sloja sa mape, možete da izaberete Odaberite Living Atlas sloj za analizu ili Odaberite sloj za analizu u dnu padajuće liste. Ovim se otvara galerija koja sadrži kolekciju slojeva korisnih za veliki broj analiza.

## Razdeli praćenje na linijske segmente

Linija praćenja će biti podeljena u više linija, od kojih je svaka navedene dužine. Na primer, ako vaša ulazna tačka predstavlja prolivanje zagađenja, a reka u koju se uliva se kreće brzinom od 0,6 milja na sat ili 15 milja na dan, možda ćete želeti da podelite reku u segmente od 15 milja. Deljenje putanje na intervale od 15 milja prikazaće približno kuda zagađenje prolazi svakog dana. Linija će biti simbolizovana koristeći graduisanu sklau boja na osnovu razdaljine i biće označene razdaljinom od početka putanje.Rezultujuća putanja će imati više segmenata linije, svaki sa poljima RastojanjeOd i RastojanjeDo.

## Maksimalna razdaljina praćenja

Određuje ukupnu dužinu linije koja će biti dobijena. Ako unesete geoobjekte oblasti da biste isekli putanju, rezultat će biti ograničen na geoobjekat oblasti, bez obzira na razdaljinu koju unesete ovde.

## Ograniči izlazne rezultate na

Nacrtajte ili unesite sloj oblasti kojom želite da ograničite putanju. Na primer, ako želite samo da rezultat putanje bude unutar oblasti ispitivanja, kao što je vaš okrug, koristite geoobjekat oblasti kao ulaz tako da se putanja zaustavi na granici okruga.

## Naziv sloja sa rezultatima

Ovo je naziv sloja koji će biti kreiran u Mom sadržaju i dodat na mapu. Podrazumevani naziv je zasnovan na nazivu alatke i nazivu ulaznog sloja. Ako sloj već postoji, bićete upitani da unesete drugi naziv.

Koristeći padajuće polje Sačuvaj rezultat u možete da navedete ime fascikle u Mom sadržaju u kojoj će rezultat biti sačuvan.