## Otsi tsentroidi

##

See töövahend töötab multipunktide, joonte ja/või pindobjektide kihiga, et määrata iga objekti kirjeldav tsentroid.

Kui ruut Kasuta praegust kaardi ulatust on märgitud, kasutatakse analüüsil ainult neid sisendi multipunkte, jooni ja/või pindobjekte, mis on praegu kaardil nähtavad. Kui see ruut pole märgitud, kasutatakse analüüsi koostamisel kõiki sisendkihis olevaid objekte ka siis, kui neid pole praegu kaardil näha.

## Vali kiht, mille objekte kasutatakse tsentroidide loomiseks

Tsentroidide leidmiseks kasutatavad multipunktide, joonte või pindobjektide kihid.

Lisaks kaardil asuvale kihile saate valida variandi Vali elukeskkonna atlase analüüsikiht või Vali analüüsikiht. Nii avaneb galerii, mis sisaldab mitmete analüüside jaoks tarvilikku kihtide kollektsiooni.

## Näita väljundi asukohti

Kui märgite ruudu Tsentroidis (vaikeväärtus), tagastab väljund iga sisendobjekti tsentroidi täpse asukoha. Tsentroidid asuvad järgmistes kohtades.

- Multipunktidest objektid – väljundtsentroid asub multipunkte sisaldava kihi kõigi punktide keskmistatud x ja y koordinaadil.
- Joonobjektid – väljundtsentroid asub joonobjekti kõigi joonsegmentide keskpunktide kaalutud keskmisel x ja y koordinaadil. Kaal põhineb segmendi pikkusel.
- Pindobjektid – väljundtsentroid asub ala keskmes.

Kui märgite ruudu sisendobjektide kõrval, asuvad väljundpunkti objektid iga sisendpunkti kõrval või sees. Sellest tulenevad punktobjektid kuvatakse järgmiselt.

- Multipunktidest objektid – väljundtsentroid kattub ühe punktiga multipunktide grupist.
- Joonobjektid – väljundtsentroid asub joonel. Kurvilise joone korral paikneb väljundtsentroid joone keskpunktis.
- Pindobjektid – väljundpunkt asub pindobjekti sees.

## Tulemkihi nimi

See on selle kihi nimi, mis luuakse jaotises Minu sisu ja lisatakse kaardile. Vaikenimi põhineb tööriista nimel ja sisendkihi nimel. Kui kiht on juba olemas, palutakse teil sisestada mõni muu nimi.

Kasutades rippmenüüd Salvesta tulemused, saate jaotises Minu sisu määrata selle kausta nime, kuhu tulemused salvestatakse.